
„Улукълар“ китабындан 


Мен койлю баласым, 
Дагълардыр мекяным. 
Яшлыкъта чокъ кийдим 


Чий-тешик чарыкълар. 
Дагьларнынь сувундан 
Сув ичкен инсаным, 
Кьаныма кьан кьошты 
О буллюр чокьракьлар. 


КЪУШ КЪАЯ 


Табиат къолунынъ тесири, 
Ялдызлап, сырлагъан сени. 
Къуш-Къая — туфанлы дагъ ери 
Манзаранъ джоштурды мени. 


Гуллернен къокъугъан тюзлюгинъ, 
Тазелик сепе хош юзюме. 
Шувлагъан шу буллюр озенинь 
Шевкъ бере къуванчлы козюме. 


Багьрыньда ярашыкъ койлерде, 
Бахытлы балалар окьуйлар. 
Лагерьде, кунешли куньлерде, 
Мелевшень, гулюньдай кьокьуйлар. 


Майыс, 1941 


` 


эвлядынъым 


Сен улусынъ, сербест Ана-Ватаным, 
«Кунеш тала бир уджунъа баргъандже». 
Аванъ — джаным, 
сувунъ — къаным, 
сен — анъым; 
Къулачым тар, къучакълардым кьангьандже. 

Хасис душман кьолу санъа далгьанда, 
Әсьмюр эдим кьучагьыньда къалгъанда. 
Оксюзликни бильдирмединъ,— осьтюрдинь, 
Отьмегиньнен бакъып акъ ёл косьтердинь. 


Мераба, эй, улу Ватан, мераба! 

Бу сёзюмнен ишке кирем эр саба. 
Гъурурланам топрагъынъда юргенде, 
Сенден алгъан кучьни санъа бергенде. 


Гедже. куньдюз сенсинъ даим эсимде, 
Сенинъ берген къуванч сыгъмай коксюмде. 
Озь борджумнынъ эдасычюн эр заман 

Мен азырым, эвлядынъым, эй Ватан! 


САРСЫЛМАЗ КЪАЛЬА 


Пытакълары чаталлашкъан бир эмен, 
Нидже сене, япракъ ача, ешере. 
Нидже сене, гондже ата, корем мен, — 
Юреклерге рух ве севинч кетире. 


Нидже сене... Тамырлары топракъны, 
Яра, теше, къаяларны тепрете. 

Ер астында къазмаджыгъа туракъны 
Ялдызлай ве яшамагъа огрете. 


Нидже сене... Кевделене, юкселе, 
Азаматлы, кучьли змен тереги; 

Месуд халкънынъ юзю онъа тикиле, 
Шадлыкъ, къуванч тола магърур юреги. 


Океанлар аркъасындан сазагъан, 
Къасыргъалар баш котере, чапкъыла; 

Фуртуналар улуй; чокь йыл яшагъан, 
Чатал юрек бу эменге атыла. 


Лякин, эмен челик кьальа кесильген, 
Титретамай оны не ель, не афат. 
Эмекчи халкь онъа седжде эдинген, 
Кольгесинде булгъан ольмез бир аят. 


Бу Октябрь... сеадетли девлетим! 
Мен онынъчюн селяметлик истедим! 


БАШ ЭГМЕДИНЪ 


Къанлы душман ватаныма 
атеш ачкъанда, 
Къалачладынъ шинелинъни 
такътынъ бойнунъа. 
Самолётлар инълеп ерге 
къуршун сачкъанда, 
Сагълыкълашып сонъки кере 
чыкътынъ ёлунъа. 
Дым окопта, боранларда, 
дерья-дагъларда, 
Бу кок шинель олды даим 
сенинъ ёлдашынт. 
Енъиш ичюн сеферлерде, 
эгри ёлларда, 
О астынъда ятакъ эди, 
эм де сырдашынъ. 
Бу шинельнен баш эгмединъ 
душман алдында, 
Бу шинельнен ант этип сен 
чыкътынъ урушкъа. 
Бу шинельнен курештинъ сен 
Ленин ёлунда, 
Ягъмаджылар козь аткъанда 
бизим турмушкъа. 


Унутмамыз достум сени, 
йыллар отьсе де, 
Деликленген кок шинелинь 
хатре турмакъта. 
Огьлунь бугунь аскерликте 
хызмет этсе де, 
Макъсадымыз дженк-джефасыз 
аят къурмакъта. 


МЕН ОКТЯБРЬ БАЛАСЫМ 


Инанмасы мумкюн дегиль, инанмам, 

Сен къартайдынъ энди достум, деселер. 
Йылдан-йылгъа гонълюм осе, къуванам, 
Достлар мени, яш йигит деп бильсинлер. 


Чюнки меним юрегимде кьайнагьан, 
Октябрьде яратылгьан ал кьан бар. 
Ленинизм гьаесинен рухлангьан, 
Еньишлерге алып баргьан ильхам бар. 


Эр кунь енъиш, эр кунь байрам, 
той-дюгюн, 
Къартлыкъ не о? Кетсин дагьлар артына. 
«Мен Октябрь баласыман!»-- дей бугунь, 
Кьарт ве яшлар зевкьланып озь бахтына. 


Октябрьде башлап ургьан юрегим, 
Гульдай ачтынь Улу Ватан эшкьына. 
Эр байрамда хоран тепер, кулерим, 
Юрегим яш, чал тюшсе де башыма. 


БАГЪДАД КЪЫЗЫ, МЕРАБА 


Чилленинъ аджайип танъында 
Къушчыкълар йырындан уяндым. 

Улу тань, азат халкь аньында, 
-- Бир сёнмез зия,— деп кьувандым. 


Диньленем. узакьтан йыр келе, 
Азатлыкь йырлары йырлана. 
Достларгьа юректен сыр келе, 
Ким анда йырламай, хорлана? 


Йырынъа кьошулып йыр айтам, 
Тань ели эскенде эр саба. 
Узакьтан санъа къол узатам, 
Багьдадлы къара кьыз, мераба! 


Бу къолда бар къатты тамгъалар, 

Адий къол, ишкир къол, сербест къол. 
Бу къолны дост къолу сайгъанлар, 
Куреште алданмаз, эмин ол! 


Эркин ель эп эсип тургъанда 
Багъдаднынъ устюнде эр саба, 
Юрегим севинчле ургъанда, 
Дейим мен, санъа къыз, мераба! 


1958 с. 
АЙДЫНЪЫЗ, ДОСТЛАР 


Айдынъыз, достлар, Мырзачёль тёрюнде 
Бир кьарпыз кесейик!.. 


Акь алтын толаджакъ къыртышлыкъ еринде 
Негизлер тиклейик. 


Айдыныыз, достлар, Яньыер якьларны 
Бир сейир этиньиз; 


Ач ерни токъ эткен чыдамлы халкъларнычъ 
Сафына кечиньиз! 

Биз киби кьонакьлар тапыла къоймаз, 
Кечиньиз тёрлерге!.. 
Еньишчюн догьгьанлар 


кучьлюктен кьоркьмаз, 
Бу яньы ерлерде. 


Бу чёллер кьойнунда берекет толу, 
Ешерсин этрафлар! 

Чалынъыз усталар бизге бир долу, 
Сюзюльсин шараплар! 


Айдыныыз, достлар, Мырзачёль терюнде 
Бир кьарпыз кесейикі.. 

Инсанлар яраткьан чешмелер еринде 
Шербетлер ичейик! 


1956 с. 


МЕРАБА, ЯНЪЫ ЙЫЛІ 


Мераба сен янъы догъгъан яньы йыл, 
Сеннен таныш олмасам да гоньлюм хош. 
Кельдинь кене еньишлерге ачып ёл, 
Шунынь ичюн йылбаш санъа терюм бош. 


Корем сенинь кьолуньдаки планлар 
Айдынлангьан алтын нурлу кунешнен. 
Коммунизм бинасыны кьургьанлар 
Эр кунюньни анъдыраджакъ енъишнен. 


Бизим талмаз кьолумыздан чыкъаджакъ 
О еньишлер, батыр яшлар ве кьызлар! 
Яньы йылда бизлерге сыр ачаджакь 
Мавы кокте билинмеген йылдызлар. 

УЛУКЪЛАР 


Мен койлю баласым. Дагьлардыр мекяным. 
Яшлыкъта чокъ кийдим 

чий-тешик чарыкълар. 
Дагъларнынъ сувундан 

сув ичкен инсаным. 


Къаныма къан къошты 
о буллюр чокьракьлар. 


Сувларнынъ башында ойнадым зевкъ сюрип, 
Дедемден огренип улукълар ясадым. 
Ёлджулар сув ичти арарет сёндюрип, 
Къальбимде оларгъа чин севги асрадым. 


Корьдим мен, тишлерни 

сызлаткъан сувларнынъ 
Къаялар астындан фышкъырып чыкъкъанын. 
Северим чытырман дагъ-къорувларнынъ 
Багьрында улукьлар шырылдап акъкъанын. 


О буллюр сувларгьа сиз кечит олдуньыз 
Дереде-тёпеде, ёлларда, улукълар! 

Бир вакъыт къурумай эп ташып толдунъыз, 
Тамырлар сув ичти, джанланды урлукълар. 


Улукълар! Балалыкъ чагьымда. эльбет де, 
Тиз чёкип, алдынъда 

сув ичип, кьангьаным. 
Истердим арарет баскъан эр юрекке 
Шиирим бир тамчы сув олып тамгъанын. 


ЭКИ ШАИН 


Кяинатта эки шаин доланды, 
Из къалдырып тарих бильмез куньлерге. 

Бири чыкьып гемисинден ялдады, 
Миллионлар кьуванды бу унерге. 


Русиенинь отьмегинен бесленген 
Бу йигитлер йылдызларгъа ёл ача. 
Оларнынъ эр арекетин эслеген 
Совет халкьы бу ёлларгъа нур сача. 


Леонов ве Беляевдай шаинлер! 

Йигит демек азлыкъ этер сизлерге. 

Бар джиангьа сиз корьсеткен бу унер, 
Яньы кьуванч, ильхам берди бизлерге. 


КЬАЗАХСТАН СОВХОЗЫНДА 


Таз тепели юксек дагьлар 
Кьардан кьалпакь кийгенлер. 
Ашагьыда ешиль багьлар 
Кербар сыргъа ильгенлер. 


Кень дагьларнынь коксюн тешип, 
Салкъын сувлар акъмакъта. 

Багъ устюнде чивильдешип, 
Къушлар къанат къакъмакъта. 


Бу совхознынъ багъча-багъы, 
Тик дагъларгъа янтайгъан. 
Берекетли таш-топрагъы, 
Фермалары мал толгъан. 


«Аджджыбулакъ» эди адынъ, 
Кечти такъыр заманынъ. 
Халкъ кучюнен шимди олдынъ 
Багъ-багъчалар мекяны. 


Багьчалары емиш толу 
Кьырларында отарлар. 
Мында яшай дост-эш олып 
Рус, кьазах, эм татарлар... 


Халкьы пек шень, мусафирчен 
Мамур «Къазахстаннынъ». 


14 


Гьурурлана Семиречье, 
Кьальби джоша инсаннынь. 


БАГЬЧЕВАНЛАР 


Багьчеванлар алма ёллай девлетке, 
Олар истей: эр кес бол-сал яшасын. 
Алма-Ата алмасындан, керекте, 
Сибирь, Урал ишчиси де ашасын. 


Семиречье боюнда эр инсанны 
Кьувандырды бу совхознынъ рапорты. 
Насыл олар толдурмасын планны, 
Ярым кило келе эр бир «апорты». 


БИНЬ ТЕШЕККЮР 


Машиналар сыра-сыра... 
Цемент, тола эп келе. 
Совхоз яньы меркез къура, 
Эвлер кьат-кьат юкселе. 


Лампа янса яньы эвде 
Кьуруджылар севине. 

Бу биналар тюм-тюз чёльде 
Машъаль олып корюне. 


Бинъ тешеккюр халкъ бахтычюн 
Темель ташы къойгъангъа, 
Коммунистче яшав ичюн 

Къави негиз къургъангъа! 


15 


БАГЬДА 


Багьджыларнынъ эллеринде макъаслар, 
Къара мускат, марлен, чавуш джыялар. 
Салкъымларны назик элли, шенъ къызлар, 
Айры-айры сепетлерге къоялар. 


Ярдым эттим багьджы къызгъа мен бир ан, 
Сепетинден салкьымларны бошаттым. 

Шу дюльбернинь козьлерини, инансань, 
Кьара мускат данесине ошаттым. 


АГЪАРСА ДА ЗИЛИФЛЕРИМ 


Тамырлары салкъын сувнен дымланып, 
Нефес алгъан тереклер эп филислер. 
Ленинизм гъаесинен рухланып, 

Халкъ бахтычюн язылгъан бу тезислер! 


Агъарса да зилифлерим къар киби, 
Мектебимни унутмадым, унутмам. 
Асретине къавушмагъан яр киби. 
Санъа олгъан севгимни ич сувутмам. 


Ленин иле йыкътыкъ зулум тахтыны, 
Бугунь меним заводым бар, тезьям бар. 
Ким аджеба инкяр этер бахтыны? 
Акъшамлары мектебим бар, оджам бар. 


Алсам эгер дипломымны къолума, 
Къайтырым мен кене кельген ёлума. 
Чюнки меним юрегимде силинмез, 
Заводым бар, достларым бар енъильмез. 


БАТЫРЛАР УЛЬКЕСИ 


Кениш, бол топракълы, 
Дагълары чокъракълы, 
Тюкенмез диярнынъ гузель эр якъы. 

Дюньягъа берип нам, 
Къазандынъ шереф-шан, 
Кунешли улькенинь, атеш-къальб халкъы! 


Баба ве деделер 

Тюшюнде корьгенлер: 

«Гуя бу ач топракъ алтынгъа дёнген». 
Къанлы тер тёксе де, 

Белини буксе де, 

Дехкъаннынъ чырагъы янмагъан, сенген. 


Кечти о хор йыллар, 

Бу тюш ве хаяллар 

Акъикъат дестаны олды чокъ тильде. 
Къыртышлар сёкюльди, 

«Акъ алтын» орьтюльди 

Октябрь кунеши нур сачкъан ильде. 


Тек бу йыл джыйылгъан 

Дагъ киби йыгъылгъан 

Памукътан эшелон юклесек эгер, 
Бу ерден учуджы 

Керваннынъ бир уджы 

Бельки де узюльмей та айгъа етер. 


Бу — шадлыкъ, зевкъ куню, 

Бу — куреш екюни, 

Яйрасын этрафкъа енъиш садасы! 

Бу дегиль Тянь-шань, 

Бу дегиль дагъ, инан! 

Бу — халкъ яраткъан «акъ алтын» обасы. 


Техника кучь бере, 
Илим ёл косьтере, 
Топракъны алтынгъа дёндюре бу халкъ. 
Турсунай, Чачилер, 


18 


Тюпко ве Чкилер...., 
Кучь кьоя. олсун, деп 
халкълар малгъа гъаркъ. 


Октябрь нурунен, 

Тынч аят йырынен 

Гъалебе маршлары, йыл-йылдан гурьленъ! 
Къыртышлар акътаргъан, 

Таштан сув чыкъаргъан, 

Батырлар улькеси, яша ве гуллен! 


БИНЪ ТЕРЕК ИЧИНДЕ 


Багъчада бинъ терек ичинде, 
Емишсиз бир терек ер алгъан. 
Кузь кельсе рузгярлар кучюнден 
Япрағъы этрафкъа саврулгъан. 


Инсанлар кучь берип оны да, 
Къорчалай хышымгъа огъратмай. 
Лякин, о, салмакълы далында 
Халкъ ичюн бир емиш яратмай. 


Ярашыкъ багъчанынъ тёрюнде 
Нафиле сатма сен намынъны. 
Бильмиш ол, куньлернинъ биринде 
Бульдозер авдарыр тамрынъны. 


СЕВГИМ СЕНМЕЗ БИР АЛЕВ 


(Омюр ёлдашым Сабриеге) 


Севги бир далгъалы дерьягъа ошар, 
Кимерде сакинлер, кимерде ташар. 

Дерьягъа эр тюшкен ялдамакъ истер, 
Аятнынъ къанунын анъламакъ истер. 


Эй, севги дерьясы! Мен санъа далдым; 
Далдым да гузель бир 
къатмер гуль алдым. 
Яр, Ана, Ватангьа, 
саф севгим бу гуль, 
Кьуванчлы ильхамнен толды яш гонъюль, 


Бу гульнен эмекте шан-шереф корем, 
Онынънен куреште эп алдкъа юрем; 
Онынънен аятнынъ ёлуны таптым, 

Бакъ, нечюн мен сени коксюме такътым. 


Коксюмде солмаз о, эбедий турар, 
Нур сачкъан алевдай, сёнмез, эп янар. 
Севгимнен юрегим даим шенъ урар. 
Сёндюрир оны тек къаранлыкъ мезар. 


ИНАНАМ 


Дюньяда чешит сой адамлар ола, 
Хурафат оларны эп арткъа тарта. 
Менде де бар достлар ойле бир хала 
Озюнинъ эп эски «авасын» чала. 
Якъында мусафир олды о менде, 
Тенбилей эп мени, аджымай кучюн; 

— Огьлум, дей, яш бала дегильсинъ энди, 
Кимерде сен о бир дюньянъны тюшюн. 
Къач куньдир эвинъде яткъаным, балам, 
Эшиткен лафым тек Валерий, космос... 
Динълей де агъзымны ачам да къалам, 
Санки бу дюньяда биз энди ёкъмыз. 
Бугунь де эшиттим кене бир хабер, 

Бир кьадын авагъа геминен учкъан. 
Отузда ёкъ экен, эсмери, дюльбер, 
Озю де дюньянынъ четине чыкъкъан. 
-- Эскини ташла сен, ойлан ве къуван, 
Бу коммунизмге нур сачкъан ёлдыр! 
Батырлар кучюне севинди джиан, 

Сен истер тевбе де, истесенъ инан. 
Лякин мен юректен инанам онъа, 
Инанам Партиям, Ватаным санъа; 
Сенинъле учурдыкъ космоскъа къадын, 
Сенинъ кучь гъаенънен ёлумыз айдын. 
Инанам, бу ёлнен макъсадкъа етер 
Батырлар улькеси — урь совет халкъы. 
Инанам, къызлармыз айгъа да кетер, 

О куньлер биз ичюн энди пек якъын. 
Ким биле, бельки де келеджек куньлер 
Халам да, огълуны космостан динълер. 


ДОСТЛУКЬ ИЧЮН 


Эй, Индстан! Бугунь сенде Улу байрам, 
Урь юртунъны айдынлата буллюр нурлар. 
Гонъюллерде шадлыкъ бугунь, 

сёкюльсин гъам, 
Янъгъырасын достлукъ ичюн эркин йырлар. 


Челик достлукъ, муаббетлик эйлигинде, 
Гонъюль джоша инд къызлары ойнагъанда. 
Нур сачыла Бхилаи челигинден, 

Маден завод къазанлары къайнагъанда. 


Сизлер киби, биз де бугунь къуванамыз, 
Хатремиз бар сизинъ азиз юртунъызда. 
«Урал завод ишчилери», — деп саямыз, 
Бхилаи маденджисин анъымызда. 

Ойнай бугунь Индстаннынь шень кьызлары, 
Буюк завод оджагъынынъ кольгесинде. 

Пек ялтырай къара къызнынъ сыргъалары, 
Бхилаи челигининъ шавлесинде. 


Тилимизде фаркъ олса да, урь хызметте, 
Янъгъырады: «Инд ве рус, 

бхай! бхай!» садасы, 
Дост кьолуна кьол узаткьан мемлекетте, 
Яратылды челик берген «Инд адасы». 


Бу челикчюн кучь берелер батыр кьоллар, 
Инд халкъынынъ азат ёлу нургъа толсун. 
Арамызда тик къаялар, узакъ ёллар, 
Достлугъымыз челик киби сагълам олсун! 


СЕН ЯНЫМДАН КЕЧКЕНДЕ 


Танъ ельчиги эскенде 
Чыкъам ёлгъа эр саба. 
Сен янымдан кечкенде, 
Айтырым, деп, мераба. 


Чокъ танълар шай озгъардым 
Келип кечтинъ янымдан. 

Сёз къошалмай къызардым, 
Ич бильмединъ алымдан. 


Лякин, бугунь сабадан 
Мен изиньден къалмадым. 
Сен ишлеген тезьядан 
Козьлеримни алмадым. 


Шу заводнынъ ичинден 
Севдим бир цех гулюни. 

Яр тюшмезми пешинден 
Корип сендай бульбульни? 


КЕТЕМ САНЪА 


Бу мевсимде — хош баарьде 
Багь-багьчалар ешере. 
Янъгъызлыкъта, узакъ ерде 
Ярем омюр кечире. 


Менден узакъ олсанъ да, яр, 
Гонълюнъ узакъ олмасын. 
Ачкъан гуллер солса да, яр, 
Сенинъ севгинъ солмасын. 


Кетем санъа къумрал сачлым, 
Джан аркъадаш олмагъа. 
Сенинъ иле акъ герданлым, 
Янъы аят къурмагъа. 


Бу мевсимде — хош баарьде, 
Кель ачайыкъ бир гульдай. 
Янъы куньлер сааринде, 
Йырлашайыкъ бульбульдай. 


ЯНЫМДА КИМСЕ ЁКЪ 


Юкълайым. Тюшюмде кельдинъ сен, 
Къозум, деп башымны сыйпадынъ. 
Юзюме бакътынъ да кульдинъ сен, 
Сонъ бирден мугъайып джыладынь. 


Шу анда къолумны котерип, 
Салдым мен сенинъ сагъ омзунъа. 

Не ичюн козь яшы косьтерип, 
Яныкъле бакъасынъ къозунъа? 


Агълама гузелим, бир данем, 
Джоштурма мени де озюнъдай. 
Инанам мен санъа, эм севем, 
Илькиде дедиги сёзюмдай. 


Джыйында бердигинъ явлукънен 
Козюнънинъ яшларын сюртейим. 
Къальбимиз ташмасын яныкънен, 
Ач беяз герданынъ опейим. 


Опьтим ве козюмни ачтым мен, 
Янымда кимсе ёкъ, бир озюм. 
Асретлик, янъгъызлыкъ зор экен... 
Корьмесин бир даа шу козюм. 


МЕН ЕЛЬ ОЛСАМ 


Дестанларда сени анъгъан мен олдым, 
Ышкъынъ иле ярыкълангъан мен олдым, 
Ашкъынъ иле яралангъан мен олдым, 
Сечмейсинъми, севмейсинъми, айт гузель? 


Сен гуль олгъан гуль багъчада ель олсам, 
Тынч авада ягъмур олсам, сель олсам, 
Акъ юзюнъни куньден орьткен эль олсам, 
Сечермисинъ, севермисинъ, айт гузель? 
БАЛЫКЪЧЫ КЪЫЗ 
(Н. М.- ден) 


Сен деньизде, мен ялынъгъыз, 
Бир козь ташла ашыкъкъа. 

«Эй гузелим, балыкъчы къыз, 
Чыкъ ялыгъа, ташлыкъкъа». 


Толкъунларгъа юз чевирип, 

Ав ташлайсынъ балыкъкъа. 

Бир эслеп бакъ къашынъ керип, 
Севда олгъан ашыкъкъа. 


Юрегим шай укюм эте, 
Толкъунларгъа атыл, дей. 
Сен ав аткъан бу денъизде, 
Балыкъларгъа къатыл, дей. 


Бу не къадар унер сенде, 
Бу не къадар усталыкъ. 

Кель, тут, олайым мен де, 
Шу денъизде бир балыкъ. 


ДИЛЯВЕРГЕ 
(Дженктен себеб айрылгъанларгъа) 


Бир анадан догъдыкъ бизлер, тувгъанмыз, 
Бир чешменинъ сувундан бет ювгъанмыз. 
Бир ананынъ сютюн эмдик берабер, 
Юрегимиз. къанымыз бир, Дилявер. 


Дженклер нидже гонъюль къырды, къайырды, 
Талий бизни бир-бирмизден айырды. 

Ал къанларгъа боялгъанда ана ер, 

Сен гунясыз сабий эдинъ, Дилявер. 


Биз яшлыкъта айрылсакъ да анадан, 

Талий бизни къуртарды чокъ белядан. 
Айрылыкънынъ аджджысыны бильгенлер, 
Къавушмагъа ярдым этти, Дилявер. 

Сен шимальде, биз дженюпте олсакь да, 
Асретликтен гуллер киби солсакь да, 
Бугунь достлар, тувгьанларнен берабер, 
Бизге де хош баарь кельди, Дилявер. 


Дост кьадырын, достлар билир эр заман, 
Тувгъан кьадрын тувгъан билир, эй кадям. 
Йигирми йыл алмасакь да бир хабер, 
Тувгъанларынъ янындасынъ, Дилявер. 


Къардаш халкълар арасында осьтюнъ сен, 
Кечмишинъни бильмей 

чокъ йыл сустынъ сен, 
Котерильсин энди гонълюнъ, йырлай бер, 
Сербест ильде, тувгъан тильде, Дилявер! 


СУРЕТИМНИ АЛСАНЪ 


Сейлешмекчюн эй севгилим, 
Бир-бирмизден эрекмиз. 

Бу суретни алсань гулюм, 
Сезюм бельки керекмез. 


Бакь гузелим, ал янакьлым, 
Авесликтен кечерсинь. 
Козьлеримде сенчюн сакълы 
Асрет нурлар сечерсинъ. 


ОЗЬБЕКИСТАН 


Айдын кокте кунешинъ чокъ, 
«Акъ алтында» тенъешинъ ёкъ, 
Шенъ аятлы мамур Ватан; 
Йырла, азиз Озьбекистан! 

Шырын сувлы тав-дагъларынъ, 
Берекетли кенъ багъларынъ, 
Топрагъынъда магърур инсан; 
Йырла, азиз Озьбекистан! 


Багърынъ толу маден, комюр, 
Къурды халкълар бахтлы омюр. 
Таш-топрагъынъ бир гулистан; 
Йырла. азиз Озьбекистан! 


Мавы газынъ машъаль якъып, 
Дерья киби келе акъып, 
Оньды эр якь, Уралистан; 
Йырла, азиз Озьбекиетан! 
Халкъынъ ишкир, кемалатлы, 
Къызларынъ шенъ, ал янакълы, 
Енъишлеринъ тильде дестан; 
Йырла, азиз Озьбекистан. 


Сонъки ЁЛГЪА 


Мевта кете сонъки ёлгъа 

Ёл толусы халкъ иле. 
Алмаштырып къолдан-къолгъа 
Кетелер «ах-вах» иле. 


Ольгенден сонъ пек айбетлеп 
Къадиринъе етелер. 
«Мекянына ашыкъа» деп, 
Къолда тутып кетелер. 


Бу адамлар арасында 
Онынъ досту-эши бар. 
Бу адамлар арасында 
Онъа душман киши бар. 

Душманы да халкьнен бирге 
Табут тутып ёл бойлай. 

«Бир кунь мен де дым кьабирге 
Киреджегим» деп ойлай. 


Бу ойны, сен, адам олсань 
Омюр билля эсте тут. 
Яманлыкъчюн зеэр къуссанъ, 
Оны башта озюнъ ют. 


Ким олсанъ ол, сонъки саат 
Сенинъчюн де чаладжакъ. 
Табутынъны ерден, факъат, 
Кене шу халкъ аладжакъ. 


АЧЫЛДЫ САНЪА УРЬЛЮК 


(Муса Джалильге) 


Бир къарылгъач олып сен, 
Къанатларынъ созып сен, 

Къара булут чекильгенде, 

Ерге ярыкъ сепильгенде, 
Тувгьан юртунъ, ватаныньа, 
Учып кельдинъ шенъ халкъынъа, 
Бол къаделер сюзюльгенде. 


Алтын балыкъ олып сен, 

Сув тюбюне далып сен, 
Денъизде ель эсмегенде, 
Тыныкъ-тыныкъ сув кельгенде, 
Танъ аткъанда шенъ гулюнъе, 
Ялдап кельдинъ бульбулинъе, 
Халкъынъ йырлап кульгенде. 

Минип джюйрюк атынъа, 

Козь ташламай артынъа, 
Хараплангьан шу багьчаньда, 
Тазе чечеклер ачкьанда, 
Кельдинъ кьызынь Чолпанынъа, 
«Моабитнинъ» къапысындан, 
Урьлюк къушлары бакъкъанда. 


Батыр шаир! Биз иле, 
Йырынъ яшар эр ерде. 
Юреклермиз бир ургъанда 
Янъы яшайыш къургъанда, 
Байракъдарсынъ сен ог сафта, 
Душманынъа бермей аман, 
Адымлармыз биз эр заман. 


Муса Джалиль-парлакъ ай, 
Халкъым сени алгьышлай. 
Йырларынънен рухланамыз, 
Сени даима анъамыз, 
Джеллятларны енъгенинъе, 
Къоркъу бильмей ольгенинъе, 
Эм сукълана, эм янамыз. 


БАГЬЧАДА 


Багъча бою юрдим мен 
Саарь вакътында. 

Гузель бир къыз корьдим мен 
Даллар къатында. 

Эки янакъ — эки нар 

Нурлу юзюнде, 

Урь аятнынъ ренки бар 
Зейтюн козюнде. 

Ишлей о шенъ йыр иле, 

Ойнай кьашлары, 

Оны сая-севелер 

Колхоз яшлары. 

Алевленген кьальбимнен 
Келип бу кьызгьа: 

-- Хош кельдиньиз, дедим мен-- 
Бизим колхозгъа. р 
Багъчамызнынъ йылдызы, 
Коктен эндинъми? 

Урь аятнынъ шенъ къызы, 
Ярчюн кельдинъми?— 
Козьлериме бакъты о 

Эля козьлернен, 

Ляйыкъ джевап тапты о 
Акълы сёзлернен: 

— Ярчюн кельмек не демек? 
Эмек севгенге, 

Эмек иле зевкъ сюрмек 
Адет — бильгенге. 

Йигит олсанъ кель иште 
Унер олайыкъ, 

Нам къазанып енъиште 

Аят къурайыкъ! 


БИЗИМ КЪЫЗЛАР 


Айдын гедже мавы кокте 
Яна парлакъ йылдызлар. 
Бизим шанлы мемлекетте 
Догъа батыр шенъ къызлар. 


Мына, Валя Терешкова 
Ачты янъы саифе. 
Унерли къыз Вечерова, 
Эм памукъчы Анифе. 

Бу кьызларнен дегиль тек ер, 
Фезамыз да яраша. 

Атлас токьуп кийинселер, 
Бакькьан козьлер кьамаша. 


Ерни сырлай, безетелер 

Ер анасы -- бу кьызлар. 
Оларгъа пек козь этелер 
Сукъланып шенъ йылдызлар. 


Яша, Валя Терешкова 
Ачтынъ янъы саифе. 
Яша, Юля Вечерова 
Памукъчы къыз Анифе. 


СЕЛЬБИ НЕЧЮН ШУВУЛДАЙ 


Этраф чым-чырт, ава ачыкъ, 
Кокте ялдай акъчиль ай. 
Ерде силькинмей япрачыкъ, 
Сельби нечюн шувулдай? 


Чюнки онынъ сыйпап башын 
Серин ельчик эсмекте. 
Нечюн сельби шувламасын 
Шувламакъчюн осьмекте. 


Эйат, терек дегильмисинъ, 
Ерден юксек оссенъ де? 
Илле ерге эгилирсинъ 
Кучьлю рузгяр эскенде. 


Шувулдайсынъ, шувулдай бер, 
Кокке догъру бакъкъан сонъ. 
Ерге де бер серинликлер, 
Ерде тамыр аткъансынъ! 

Этраф чым-чырт, ава ачыкъ, 
Кокте ялдай акьчиль ай, 
Ерде силькинмей япрачыкъ, 
Сельби кене шувлудай... 


КЬЫЗ ВЕ ЙИГИТ ЙЫРЫ 
Кьыз 


Ай ярыгъы пенджеремден къарады, 
Шавлесини сепкелеп. 

Тань ельчиги сачларымны тарады, 
Асретини эркелеп. 


Йылдызымдан мен козюмни алмадым, 
Гоньюлимни охшар деп. 

Тань атса да, умюдимни джоймадым, 
Яр хатримни хошлар деп. 


Тань кьушлары йырлагъанда чыкътым, яр, 
Акъ алтынлы тарлама. 
Сен кельдинъ де, 

сырлы козьнен бакътынъ, яр, 
Севинчимни сорама. 


Йигит 


Эшкь чокърагъы — сени корип севгилим, 
Нурланды яш юрегим. 

Севгимизге, севги кьоша эй гулюм, 
Коксюнъдеки орденинъ. 


Нафле ерде кельмедим мен янынъа 
Эмегинъе сукъланам. 

Акъ гуллерден чечек ачкъан тарланъа, 
Козь ташлай да зевкъланам. 


32 


Кьыз 


Чокъ биньджилер арсланысынъ, йигитим! 
Не бакъасынъ козюме? 


Йигит 


Эгер сенден артта къалсам, гузелим! 
Кунь догьмасын юзюме! 


Экиси 
Яр, яр, яр бахты, 
Яр севмеген ич бильмез. 


Яр, яр, яр бахты, 
Бойле ярны ким севмез? 


3 — 1718 


АРМАН ШИИРЛЕРИ 


АЛТЫН БАШАКЪЛАР 


Этраф чым-чырт, учмай атта торгьайлар, 
Чырчыр сускьан, 

ельчик эсмей «Джизакьтан». 
«Галляарал» чёллеринде богъдайлар 
Тавланалар сонъ кере бу сыджакътан. 


Бугунь арман, бугунь арман!— дей олар, 
Ишчилернинъ юрегинде къуванч бар. 
Ярыш къайнай эр гоньюльде, эр кесте, 
Олар яньы еньишлерге азырлар. 


Бугунь арман, бугунь арман!-- дей олар, 
Четсиз чельде комбайнлар джанланды, 
Кунь нуруны ичкен алтын башакьлар 
Тазе богьдай обасына айланды. 


АРМАНДА 


Кунь кьавушты, арманда эп иш кьайнай, 
Тер чыбыра ишчи яшы-къартындан. 
Машиналар вира берсин зыкьарлай 

Тоз чанъгъытып комбайнлар артындан. 


Арман осе, арман арта, токътамай, 
Берекетке сукъланалар йылдызлар. 

Кеч олса да куреклерни ташламай, 
Эмексевер, ал явлукълы шень къызлар. 


Олар ишлей билип ишнинъ къыйметин, 
Къызгъын тенлер ёргъунлыкъны дуймайлар. 
Халкъ яраткъан бу мубарек ниметни, 

Чёльге ташлап ич къайтмагъа къыймайлар. 


ЭЛЕВАТОРДА 


Машиналар юклю чыкъа армандан, 
Шофер зыкьлай газгьа, реле-моторгъа. 
Топракъ ёлдан гедже-куньдюз турмадан 
Тазе богъдай акъа элеваторгъа. 


Шофер кулип кабинадан гъурурнен, 
Янаштыра машинаны азбаргьа. 
Кьабулджы кьыз: 
-- ашлыкъ темиз, кьуру,-- дей, 
— Авдарыныыз кузованы анбаргъа. 


Шайтип куньде бошатыла юз керван, 
Шайтип тола анбарларгьа бол нимет. 
Боллукь ичюн, халкь бахтычюн, эй Ватан, 
Озьбекстан отьмегини кьабул эт! 


ОТЬМЕК ВЕ ИНСАН 


Инсан догъып тиль саиби олгъан сонъ, 
Ана сютюн денъиштире отьмекке. 
Кьолгьа аят ёлланмасын алгъан сонь, 
Отьмек ичюн нидже эмек текмекте. 


Сен отьмекнинь къадирине етмесень, 
Отьмек етер илле сенинь къадринъе. 


35 


Эмегиньнен къазанмасанъ, тильмесенъ, 
Элял яшав ич кетирме хатринъе. 


Бильмиш ол ки, эгер инсан олмаса, 
Олмаз эди отьмек де бу джианда. 
Бильмиш ол ки, эгер отьмек олмаса, 
Олмаз эди бельки биздай инсан да. 


БИЗ ИСТЕЙМИЗ 


Буюруньыз сой-сопым, койдешлерим, 
Янъы йыллыкъ зияфет софрасына! 
Котеринъиз къаделер, дост-эшлерим, 
Кечкен йылнынъ енъишлер хатрасына. 


Дуалер!— деп сонъ кере достларымнен, 
Кечкен йылчюн къаделер котеремиз. 
Енъишлерге кучь къошкъан 

урь халкъымнен, 


Янъыйылгъа бол тёрден ер беремиз. 


Биз истеймиз, янъы йыл кенъ адымнен 
Янъы-янъы мензильге ёллар ачсын. 
Къуванч толу кокреги. бол гонъюльнен 
Эр бир эвге йыр иле кирип къалсын. 


Биз истеймиз, шу талмаз кучьлю эллер 
Янъы йылда вахтада ярышсынлар. 

Биз истеймиз, киевлер, яш келинлер 
Шень яшасын, асретлер кьавушсынлар. 


Биз истеймиз, Африка халкьларынынь 
Яньы аят кьургьанын -- урьлюгини. 

Биз истеймиз, бар дюнья халкьларынынь 
Дженкке кьаршы еньильмез бирлигини. 

Биз истеймиз, бу шанлы яньы йылда 
Еньишлерден рухланып йыр йырлансын. 
Эмекчи халкъ къолунда, парлакъ ёлда, 
Коммунизм байрагъы далгъалансын. 


ЭКИ ГУЗЕЛЬ ЭВЛЕНЕ 


Той башлады мааллемизде, 
Эки гузель эвлене. 
Къандиллернинъ шавлесинде, 
Мусафирлер шенълене. 

Ким бегенмез юзю кулер, 
Къолу чебер бу эрни? 

Кимлер севмез, къашы къалем, 
Тили мельэм дюльберни? 
Шенъленейик сой-сопумыз, 
Ярашсын бу тойымыз. 
Шенъленейик эш-достумыз, 
Ярашсын бу тойымыз. 

Къайдан йигит араштырдынъ 
Бойле шайлы келинни; 

Бахтлы олсун яш аятынъ 

Бер сен онъа элинъни. 

Не де гузель гуль къокъламакъ, 
Гузель ярнынъ элинден. 

Не де гузель таныш олмакъ 
Шанлы эмек чёлюнде. 

Гуль къокъладынъ, эм таныштынъ 
Севдигинье кьавуштынь, 
Шеньленейик сой-сопумыз 
Ярашсын бу тойымыз! 


БАГЪЧАМЫЗГЪА КЕЛЬДИК БУГУНЬ 


Багъчамызгъа кельдик бугунь топланып, 
Ал янакълы къандиллерни узьмеге. 

Иш кьызышты... Лякин, адет,-- ясланып, 
Унутмадыкъ бир де кок чай ичмеге. 
Чай сюзьгенде кьызып кетти лафымыз, 
Истикъбальни козь огюне кетирдик. 
Коммунизм ичюн яш ве кьартымыз, 
Яньы багьча отуртмагьа сӛз бердик. 
Байырларны, дагь-ташларны сёкермиз, 
Бульдозерлер гурьлеп ишлер 

яз, къышта.., 
Кучь аямай маньлай тери текермиз,- 
Яньы багьча отуртырмыз кьыртышта. 
Биз эминмиз, бу багьчада тереклер 
Улу куннинь бааринде ачарлар. 
Партия дей: бугунь ургьан юреклер, 
Коммунизм девиринде яшарлар. 
Биз эминмиз, бугунькидай топланып, 
Шу багьчанынь емишинден узермиз. 
Парлакь аят нуру иле зевкьланып, 
Коммунизм багьчасында кезермиз. 


НАСИП 


Йигит даим намы иле аньылыр, 

Сени, Насип, бильмегенлер бильдилер. 
Йигит, куреш мейданында танылыр, 
Халкълар сени бу куреште корьдилер. 


Эр ишинъде янъы усул къулландынъ, 
Бир ерине бинъ яраттынъ тарланъда. 
Памукъ ичюн дерьялардан сув алдынъ, 
Кучь аямай коммунизм къургъанда. 


Сен чыкъкъанда отькюр челик атынънен, 
«Баяутнынъ» тарлалары нурлана. 

Орьтюльгенде тарлань беяз алтыннен 
Иль севине, халкь юреги рухлана. 


Далгьалангьан океанда гемидай, 

Ялдап чыкъа саарь вакъты машинанъ. 
Танъ къушлары йырнен сени къаршылай, 
Рухландырып улу енъиш ашкъына. ” 


Эмеклерде пишкинлешкен къолунъда 
Туткъан рулюнъ бакъ не гузель яраша. 
Берекетни эп арттырув ёлунда 

Сендай йигит енъишлерге ёл ача. 


Мына ничюн депутатлыкъ шаныны 
Багъышладыкъ, корьдик санъа мунасип. 
Орденинъле шуретлеймиз адынъны 

Нам къазангъан шанлы йигит, эй Насип! 


ЧЕБЕР КЪЫЗЛАР 


Ёлдан кечсень токъталасынъ, 
Ишлерине сукъланасынъ, 
Бакь не гузель яньы эвлер, 
Кьурмакьта бу чебер эллер. 


Бу къызларгъа эв акъламакъ, 
Гуя нагъыш нагъышламакъ. 

Ниетлери халкъкъа анджакъ, 
Айда бир эв багъышламакъ. 


Ерден бакъсанъ эв устюнде, 
Ошай олар йылдызларгъа. 
Нидже йигит кокюсинде 
Севги сакълы бу къызларгъа. 

Бугунь буюк байрам бизге. 
Кочьтик яньы эвимизге, 

Чокъ машалла, уста къызлар, 
Сизинъ чебер элинъизге. 


ЕМИШЛИ ТЕРЕКЛЕР 


Чечеклер ачыла, тёкюле, 
Гонджелер емишке дёнелер. 
Берекет джыйыла, кузь келе, 
Тереклер сарарып, сёнелер. 


Тереклер! Емишли тереклер! 
Мевсимлер тез келип, кечелер. 
Аз омюр... Лякин чокъ юреклер, 
Мейванъдан шербетлер ичелер. 


Баарьде безенип ильвангъа, 
Тереклер кене де ачарлар. 
Эмекнен нам берген джиангъа, 
Несиллер къальбинде яшарлар. 


САНЪА ГУЛЬ ДЕЯЛМАМ 


Орталыкъ гуллене, япракьлар ешере, 
Баарьнинъ хош ели охшай яр юзюни. 
Багьчада олурым, десенъ де къач кере, 
Кельмединь, дживан къыз, 
гуль санып озюнъни. 

Екьса яр коксюнде ярашмам, дединьми? 
Екьса бир гузельге 

гонълюнъни бердиньми% 
Гузельсинь, сёзюм ёкъ, 

айт манъа, гизлеме, 
Табиат бергисин алемге юзлеме. 

Диньле кьыз, табиат кьануны бойледир: 
Бир йылда дерт мевсим 
яз ве кузь, кьыш, баарь. 
Гузеллик кимсечюн эбедий дегильдир, 
«Санъа гуль деялмам», 
мевсимнинъ къышы бар. 


АЙШЕ . 


Койдешимсинъ, лякин сени 

танымадым корьгенде, 
Мырзачёльнинъ мелевшеси, | 

чолпан йылдызы! 

Ачылмагъан гондже эдинъ 

сен бу ерге кельгенде, 
Гулистанда гульдай ачтынъ 
| Багъатыр къызы. 


Коксюнъдеки эки орден 
козьлеринънинъ нурудай. 
Яш коммунист! 
Сукъланамыз санъа юректен. 
Ич талмайсынъ, октем акъкъан 
Сырдарьянынъ сувудай, 
Буны санъа шанлы эмек, несиль огреткен. 


Чебер элли, эмексевер, депутат къыз, 
эй Айше! 
Халкънынъ санъа урьметине 
сынъыр олурмы?! 
Тонналарнен памукъ асрап олдынъ 
сен бир мелевше, 
Бахыт ичюн ачылгъан гуль асла солармы? 

Шунынъ ичюн дейлер санъа 
Гулистаннынь бир гулю, 
Тилимизде дестан олсун 
халкъымызнынъ бульбули. 


ДИНЪЛЕ ГУЗЕЛЬ 


Козьлеринъдай козьлер бар, 
Сёзлеринъдай сёзлер бар, 
Севдим десем юзюнъни, 
Санъа ошар юзлер бар. 
Тюшюнджеге далдым мен, 
Неге севда олдым мен? 
Ёкъса эля козьгеми? 

Ёкъса татлы сёзгеми? 
Динъле гузель, сёзюм акъ, 
Сенде недир сездим мен, 
Не къашынъны, козюнъни, 
Не де татлы сёзюнъни... 
Буллюр киби темиз, пак, 
Юрегинъни севдим мен. 


ИЗИНЪ БАР 


Парлакъ шавле назлы опьти козюмни, 
Юкълагъанда джам софамнынъ тёрюнде. 
Серин ельчик сыйпап алды юзюмни, 
Айгъа бакътым, ай кульгендай корюнди. 


Чюнки бугунь енъди айда акъикъат: 

Ай устюнде СССР-нинъ байрагъы! 
Дюнья халкъы бунъа чевирди дикъкъат; 
Мына къайда фен ве илим чокьрагьы! 

Диньле, тарих! Айгъа кьонмакь не демек? 
Бу, икметли хаялларгъа уджюмдир. 

Ер юзюнден та космоскьа юксельмек -- 
Улу Ватан халкъларынынъ кучюдир. 


Бугуньден сонъ Айнынъ парлакъ шавлеси, 
Кремльнинъ йылдызынен бирликте 
Айдынлата дюньянынъ бар улькесин, 

Ёл косьтере азатлыкъкъа, урьлюкке. я 


Бельки сизлер дерсиз манъа, 
— Ай кульмез, 
Ёкъ о кульген урь халкъымдыр, 
тувгьанлар! 
Айда янгьан йылдыз энди ич сёнмез, 
Оны якъты коммунизм къургъанлар. 


Ярышлашып айнынъ айдын нурунен 
Кремльде яна сенмез йылдызлар. 
Гурьле Ватан, юксель отькюр 
йырыньнеч 
Кяинатта силинмейджек изинь бар! 


БААРЬНИНЬ ГУЛЮДАЙ 


Инсанлар джиангъа эмекнен кельген. 
Гузельге, эмек де гузеллик кьошар. 
Эмекнен аятнынъ зевкьыны сюрген 
Гузельнинь кьышы да, баарьге ошар. 


Эмектен нур алсань атешли козьлер, 
Баарьнинь гулюдай аятынь ачар, 
Юрегинь буллюрдай, пак олса дюльбер, 
Гузеллик эр даим сениньле яшар. 

ЫРТЫШ БОЮНДА 


Геджени куньдюзге, 

Куньдюзни геджеге 

Дёндюрип паровоз ала ёл. 

Козь атам оньума, 

Де бакъам солума, 

Этрафым тюкенмез кьыртыш, чёль. 


Корем мен бу ерде, 

Сынъырсыз чёллерде 

Челик ат минген яш йигитлер. 
Усанмаз юреклер 

Дост олып берабер, 

Къазахкъа селям!— деп кельгенлер. 


Дерсинъ халкъ бир тувгъан, 
Не гузель бу Ватан. 

Ильхам ве кучь бере партиям. 
Къыртышлар къойнунда 
Экинлер толкъунлай, 

Берекет санки бир кенъ дерья. 


Халкъым, сен эмин ол, 

Дей ишкир комсомол 

Кенъ куреш мейданы къыртыштан! 
— Урь яшлыкъ кучюнинъ 

Будыр бол екюни, 

Керванлар кьабул эт, Ыртыштан! 


Корем мен бугунь шай, 
Ыртыш эп шувулдай, 
Барышыкъ омюрге баш эге; 
«Тюш де къал!»— дей юрек, 
Санъа ёл не керек 

Бу буюк аятны корьгенде... 

ОЛЬМЕЗ АЯТ 


Лампа яна, фитиль исе кьорлангьан, 
Эв тым-тырыш, эр кес татлы юкьуда. 
Уфукъ танънынъ ярыгъынен агъаргъан, 
Бабам энди тер тёкип ер къазмакъта. 
Ничюн бабам бу саатта юкъламай, 
Геджелерни ишлеп ёргъун озгъара, 
Ким ичюн шай эп уруна, токътамай: 
Насыл бир ой юрегини ёгъура:.. 
Бабам бойле осьтюргенде бизлерни 
Кунеш догъды, коюмизге нур сачты. 
Келип етти бизге Ленин сёзлери, 
Ольмез аят къучагъыны кенъ ачты... 
Бир кунь саркъты коюмизге сазагъан, 
Топракъ янды, фуртуналар улуды. 
Ярашыкълы багъчаларда йырлагъан 
Къушлар сусты, 
чокъракълар да къуруды. 
Бабам кетти... Йыллар кечти... 
бильмедик. 
Биз бекледик, умют эттик 
кьайтыр деп. 
Бабамдан сонъ агъам кетти, кельмеди, 
Гъамгъа далдыкъ: «Бизни ким, 
ким бакъар?» деп. 


Бу фикирлер къайнаткъанда 

къальбимни 
Козь огюмде корьдим улу Ленинни. 
Юрек берди,о сыйпады башымны; 
Татлы тильнен къурутты козь яшымны. 
Энди лампа ярыгъыны унуттыкъ, 
Коммунизм эвимизге сача нур. 
Шу нурнен ич ольмез аят яраттыкъ, 
Билем, аслы сёнмез парлакь, урь омюр! 

ЙИПЕКЧИ КЪЫЗ 


Фабриканьыз гулистан, 
Озюнь гульсинъ, яр. 

Эм севимли, шень Ватан 
Бульбулисинь, яр. 


Сен чыкъаргъан йипектен 
Козьлер кьамаша. 

Урь ве шанлы эмектен 
Аят яраша. 


Айгъа беньзер юзюнъни 
Корьсем къуванам. 
Сенинъ татлы сёзюнъни 
Динълеп тоямам. 


Ёлда, чёльде, шеэрде, 
Къайда барсам, яр, 
Йипек корьсем, эр ерде 
Сени анъам, яр. 


Хош суретинъ джанлана 
Козюм огюнде. 
Йипекчи къыз Эльнара, 
Сенсинъ гоньлюмде. 


КЪАРТНЫНЪ КЪАЛЬБ СЁЗЮ 


(Мамаджан ата Ташматовгьа) 


Сексен алты йыл эвельси догьдым анадан, 
Сексен алты баарь келип кечти арадан. 
Генчлигимни къамчылагъан девир зулумы, 
Аджымады къыркъ йыл эсир юрген къулуны. 

Дехкьан эдим, койде догъдым, 
кьайда барайым, 
Кимден барып бир локьмачыкь 
нандан сорайым. 
Байгъа акь нан, бизге къара, 
о да ёкъ эди, 
Чай ичмеге поччадарань оты чокь эди. 
Бабам, дедем мында догъып, 
мында ольгенлер, 
Бу къышлакъкъа Санъкъ деген | 
бир адны бергенлер. 
Санъкъ дегени — таш кесильген 
сувсуз бир топракъ, 
От осьмеген бу мекянда, ачмагъан япракъ. 
Асырларнен бу топракъта 
дехкъан бель буккен, 
Аят зевкъы корерим деп нидже тер тёккен. 
Макъсадына еталмагъан баба-деделер, 
Сонъ нефесте эвлядына шойле дегенлер: 
— «Ольгениме ич янмайым, азиз эвлядым, 
Лякин бир кунь мен салкъын сув 
ичип тоймадым. 
Бар Сырдарья ялысындан 
кетир салкъын сув, 
Оледжегим, беденимни тек онынънен юв». 
Бабам да шай, бойле сёзлер 
айтып ольгенде, 
Догъды кунеш, мен эвляды 
къыркъкъа киргенде. 
Бу ал кунеш шавле сачты азиз коюме, 
Октябрьнинъ нуру кирди басыкъ эвиме. 
Бу нур манъа къувет берди, 
ачты козюмни, 
Мен дюньягъа янъы кельдим, 
сандым озюмни. 
Янъы аят, янъы къурум, янъы енъишке, 

Бель багьладыкь достларымнен 
чыкътыкъ курешке, 
Къыркъ алты йыл кечип кетти 
эскен еллердай, 
Къышлагъымыз эп ярашты багьча-гуллердай. 
Кьуш учмагьан топракьлардан 
канал кечирдик, 
Сырдарьянынъ сувларындан 
Санъкъкъа ичирдик. 
Серин ельчик эсе дерья, 
багъча-багълардан, 
Къышлагъымда тюс къалмады 
ташлы дагълардан. 
Тарлаларда акъ алтынлар ача, гуллене, 
Халкъым да шай, куньден-куньге 
ишлей, шенълене, 
— Ташмат ата не ишлейсинъ, къартсынъ 
— деселер, 
Юрегимни ортасындан шарт деп кеселер. 
Ишледим эм ишлейджегим Ватан ашкъына, 
Сексен алты дегиль, кельсем 
юз бир яшыма. 
Чюнки Ватан, эмек берди 
манъа кучь. къанат, 
Гьурурланам кьартлыгьымда 
сеннен шень аят! 


1965 с. 


КЯИНАТ КЬОЙНУНДАН 


Гуллернен безенген шень баарь авасы, 
Серин, хош елинен юреклер охшай. 
Яньылыкь эшитип эр куннинь сабасы, 
Гоньлюм де ачылгьан гуллерге ошай. 

Шадлангьан юрегим, 

кьанатлы кьальбимнен, 
Мен суньий ёлдашнынъ пешине тюшем. 
Гемиси фезада ялдагъан улькемни 
Севинчле кяинат къойнундан сечем. 


Корем мен юксектен, Ватаным коксюнде, 
Не гузель ярашкьан шезр ве койлер. 
Оджакьлар думанлай заводлар устюнде, 
Акъ алтын орьтюнген тарла ве чёллер. 


Корем мен, ерде де бир 

йылдыз парылдай, 
Кремль устюнден шавлесин сачып. 
Енъишчюн халкъларнынъ ёлуны айдынлай, 
Коммунизмге кенъ къучакъ ачып. 


Бу суньий ёлдашнен доланып ойымда, 
Бизлерге кучь берген 

топракъкъа къайтам. 
Юрегим тек сенде, тек сенде олгъанда, 
Къайтмамакъ мумкюнми санъа урь Ватан. 


ЁЛДЖУЛАР 


Улькемизде буюк эмегинъиз бар, 
Къаяларны бойсундыргъан ёлджулар. 
Алгъыш айта сизге эр бир эмекдар, 
Дестан яза сизчюн шаир, йырджылар. 


Учурымлар тёпесинден баш тиклеп, 
Шашып, сизни сейир эте къарталлар. 
Геджелери зифт къайнатып, таш юклеп, 
Сарп ерлерде ёл ясайлар шу къоллар. 

Билек талмай, тер чыбыра юзлерден, 
Эгри ёллар кенъее эм тюзлене. 
Ёлджуларгъа бинъ тешеккюр бизлерден, 
Шу ёллардан халкъ ве Ватан беслене... 


Шу ёлларнен эп илери адымлай 
Келеджекнинь мензилине тургьанлар... 
Макьсадына бир кунь эвель якьынлай 
Коммунизм бинасыны къургъанлар. 


НЕЧЮН БИЛЬМЕМ 


Нечюн бильмем ,бугунь багьча тарафтан 
Пенджеремни эскен серин ель ачты. 

Нечюн бильмем, хош йырларынь узакьтан, 
Юрегиме сырдаш олды, ярашты. 


Тань белледим, чыкьтым ёлгъа умютнен, 
Якьын кельдинь, алдым назик кьолуньны. 
Тань дегиль де, эля козьлю яр экен, 
Къаранлыкъта айдынлаткъан ёлумны. 


НАР ЯНЫНДА 


Макъсад. ниет олса инсан анъында 
О ёргъунлыкъ сезмей ишлер тер тёкип. 
Шайтип биз де заводымыз янында 
Отурттыкъ бир буюк багъча ер сёкип. 


Баарь кельсе чечеклернинъ къокъусы 
Гонъюль охшай, юрек джоша, шенълене. 
Акьшамлары ишчилернинь чокьусы 

Бу тереклер талдасында эглене. 

Мен де мында сачкьан эдим 

кьач тюп нар, 
Нар янында корем эр кунь эки яр. 
Гьурурланам, кьальбим джоша корьгенде 
Юзлеринде урь аятнынъ ренки бар. 


КОРЬДИМ МЕН 


Селям берип кельдим Къаракъалпакъкъа, 
Аякъ бастым мен бу азиз топракъкъа. 
Къуванчлы козь ташладым этрафкъа, 
Эмексевер, джесюр халкъны корьдим мен. 
Къушлар учып къанатларын къакъмагъан, 
Адашкъанда бир тамчы сув тапмагъан, 
Къызылкъумда бугунь бинълеп отлагъан, 
Къойлар къанып сув ичкенин корьдим мен. 
Бардым Къонърад, Тахтакопюр, Каналгъа, 
Козь ташладым акъ копюкли Аралгъа, 
Балыкъ юклю гемилернинъ ялыгъа, 
Керванлардай джылышкъанын корьдим мен. 
Амударья сувларынен эр якъта, 

Гуль багъчагъа чевирильген топракъта, 
Халкь йырджысы — буюк шаир Бердах да, 
Шимди халкънен йырлап юре, корьдим мен. 
Октябрьнинъ ал кунеши нур сачкъан, 
Тарлаларда «акъалтын»лар гуль ачкъан, 
Джесюр халкънынъ кокрегинде ярашкьан, 
Улу Ленин орденини корьдим мен. 

Мына нечюн тувгъан халкънынъ илинде, 
Енъишлерде ильхам догъды гоньлюмде, 
Ёлдаш олсын йырым янъы мензильге, 
Келеджегинъ бундан да бай, корьдим мен. 

КЪОКЪУ 


Не де гузель къокъуй эр якъ, 
Къокъуй чёль, къыр, чечек, гуль... 
Ягъмурдан сонъ къокъуй топракъ, 
Къокъу север эр гонъюль! 


Бу къокъулар кече, кете, 
Къангъа синъмей чокъусы. 
Юрегимни чимирдете, 

Тек бир шейнинъ къокъусы. 


Къачан тазе богъдай пишип, 
Арман башлап айдала, 
Юрегимде къандай синъип, 
Нимет къокъусы къала. 


ПОЧТАДЖЫ 


Кьабарыкь чантаньны такъасынъ, 
Тувгьандай якъынсынъ гоньлюме. 
Сен эр кунь къапымны къакъасынъ, 
Киресинь хош сёзнен эвиме. 


Алгьышлай мааллемде эр инсан, 
Газета алгьанда элиньден. 

Иштен сонъ кейф чатып окъусанъ, 
Ёргъунлыкъ савуша тенинъден. 


Бугунь де юкъламай сен танъдан, 
Байрам!-- деп чокъ эвни уянттынъ. 
Манъа да чыкъарып чантанъдан 
«Правда» газети узаттынъ. 


Тарихны кетирип эсиме, 
Ойляндым, окъудым сатырлап, 

Къувандым, сонъ бастым коксюме, 
Даиймиз Ильични хатырлап. 


ШАШЫП КЪАЛДЫКЪ 


Бугунь колхоз тарласында 
Машинанен пичен чалдыкъ. 
Лякин, тавнынъ ягъасында 
Бираз кьалды, чалалмадыкъ. 


Айдап янъы машинаны 
Эрте-ярыкъ койге къайттыкъ. 
Ишнинъ яры кьалгьаныны 
Бригадирге келип айттыкъ. 


Акъ сакъаллы Таир эмдже 
Бизни диньлеп кедерленди: 

-- Пичен чалмакь бир эглендже 
Беллейсизми яшлар?-- деди. 


Беш чалгьынен биз беш огьлан 
Чыкътыкъ ёлгъа эрте танъда. 
Бакъсакъ пичен энди чокътан 
Ёлакъ-ёлакъ ята тавда. 


Номай пичен ёлагъындан 

Сыра бойлап юрип талдыкъ. 
Машинанен пичен чалгъан 
Къартны корип, шашып къалдыкъ. 


КЪУРУДЖЫЛАР 


Инсанлыкъкъа бахт кетирген девримизде, 
Коммунистче чалышмагъа ачыкъ ёл бар. 

Шеэр къура керван кечкен бош челлерде, 
Заманымнынь эвлятлары, талмаз кьоллар. 


Нидже шеэр, нидже койлер кьурдыкь бизлер, 
Октябрьнинъ ал кунеши догъгъан ильде. 
Коммунизм машъалидир гигант ГЭС-лер, 
Деген эди улу Ленин Кремльде. 


Мумкюн олса котерилип турса бир ан, 
Сейир этсе улу халкълар бирлигини. 
Корер эди коммунизм къураяткъан, 
Эвлятлары, торунлары урьлюгини. 


Озенлернинъ эбедиен ёлун бурдыкъ, 
Кунь тиймеген тайгаларда 
ГЭС-лер къурдыкъ. 
Къуш учмагъан бошлукъларны 
гуллендирдик, 
Улу юртнынъ картасыны тюрлендирдик. 


Халкъ бахтыдыр тильге дестан бу енъишлер, 
Сукьланығыыз мусафирлер ве ёлджулар. 
Кок юзюне даа нидже юксек эвлер, 
Котереджек бизим шанлы къуруджылар! 


ЯТ АДАМ 


Дерт аякьлап, кьыйналып, 
Кирди эвге Эреджеп. 
Нефес ала ыньранып, 
Дерсинь тезден оледжек. 


Кьоркьып турды еринден, 
Дерс окъугъан баласы, 

Вай, вай, бирев кельди-- деп, 
Тез чагьырды анасын. 


— Вай балам, бу озь бабанъ, 
Сенинь бабань, Эреджеп!-- Я 
Деди анай, — ят адам 

Шайтип кимге келеджек:.. 


Эки куннинъ биринде 
Резиль юрген Эреджеп, 
Озь эвляды огюнде 
Насыл джевап береджек? 


АЗМАН 


Багъдаш къурып ерлешкен тар сокъакъта, 
Устюн-башын корьгенде алем къоркъа. 
Хайыр истей. кечкенге къол узата, 

Козь яшлары бетинден сельдай акъа. 


Акъшам иштен къайткъанда кене корьдик 
Ичип-тойып шу ерде къусып ята. 

Саба хайыр эткенге «сдач берип» 

Агъыз япмай сёгюне, менлик сата. 


Озь паранънен башынъа беля алма, 
Сархушлыкъны арттырма ер юзюнде. 
«Тур, кет ишле халкъ киби, азман олма!» 
Деп сен ойле азманнынъ айт козюне. 


АЙТ, БАБА 


Янъы йыл геджеси огълум дей: 
— Айт, баба, не ола шеэрде? 

Бу насыл ярыкьлар, не гурьлей? 
Екьса дженк оламы шу ерде?.. 


-- Екь, огьлум бу йылбаш байрамы, 
Ал нургъа толды шад илимиз. 

Бар совет халкъынынъ мерамы 

Сиз «дженкни» тек бойле билинъиз! 


ХЫРСЫЗ КИМ! 


Ашчы корип сычанны 

кусьти бутюн ишинден, 
Алып эльге окьлавны 

тюштю онынь пешинден. 

Шашмалады сычанчыкь, 

келип кирди тешикке, 
Олюм чыкьмай эсинден, 

акьыл етмей бу ишке. 


Мудир аман «комиссия 
чагьырайым» деп кетти, 
(Халкьтан тюшкен шикяет 
онынъ ичюн дерт эди). 
Кулюмсиреп «агъалар» о якь, 
бу якь юрдюлер, 
Язмакъ ичюн «ляйыкъ» акт 
ян одагъа кирдилер. 
— Шикяетлер пек янълыш, 
къана мында къаравул? 
Эт хырсызлай, шубесиз, 
я сычан, я сычавул. 
Буны диньлеп сычанчыкь 
тез топлады эсини, 
-- Мен хырсызлыкь этмедим! 
деп котерди сесини. 

--Меним ашым этрафта 

джайрап яткьан емеклер, 
Сиз «агьалар» алдындан 

артып кьалгьан кемиклер! 
Мен хырсызым, ювадам, 3 

меним ичюн бу етер 
Лякин сиздай къабарджы, 

эльбет менден де бетер. 


КЪАДЕДЕШ 


Апайымны айырмадым, 
Апай мени айырды. 

Къолун тутып къайырмадым, 
О къолумны къайырды. 


Не эвим бар, не де пулым, 
Не дост къалды, не де эш. 
Мына алым, мына чулым, 

Санъа кельдим. кьадедеш! 


Достум корип, «аджып» мени 
Босагьадан атлатты. 
Кьуруткьан сонь, биз шишени 
Маньлайыма патлатты. 


Елда мени, бильмем кимлер, 
Корип акькьан кьанымны 
Аджыгъанлар. Сонь экимлер 
Къуртаргъанлар джанымны. 

Башым, козюм ярылгъан сонь, 
Адам олдым, тырыштым. 
Кьадедештен айрылгъан сонь, 
Апайнен де барыштым. 


ФАЛДЖЫ 


Мектеплерде озю тасиль корьмеген, 
Бар омюри китап окьуп юрмеген, 
-- «Нелер корьдинь, 
кореджексинь»-- билем дей. 
Бу «илимни» фалджы къайдан огренген? 


Фен ве илим Айгъа селям бергенде, 
Сендайларнынъ яшав ичюн ёлу тар! 

Эр ишчиге Ватан къучакъ кергенде, 

Сен олгъансынъ тавда оськен пис мантар! 


ПАХЫЛ КЪАРГЪА ВЕ БУЛЬБУЛЬ 
(Масал) 


Пахыл къаргъа динълеп бульбуль сесини, 
Куньджюликтен джоя язды эсини. 
Бульбуль йырлай, къаргъа сыта юзюни, 

О эр къуштан устюн сая озюни. 

Даянамай бир кунь къаргъа. бульбульге, 
Деди: — «Къайдан учып кельдинъ бу ерге? 
Багъчаларда менсиз юва ясадынъ, 
Келир-кельмез йырламагъа башладынъ. 
Сени корьсем юрегиме окъ кире, 

Эр адетинь манъа даим ят келе». 

Бульбуль динълеп этрафкъа козь ташлады, 
Къарт къаргъагъа кене йырлап башлады: 

-- «Сен чокь йыллар яшайсынь, 
Сасыкь, чюрюк ашайсынъ, 
Яткъан юванъ чырпыдан, 
О да деденъден къалгъан. 
Бар омюрюнъ тырышмай, 
Янъылыкънен огьрашмай, 
Не кулесинъ, йырлайсынъ, 
Не де йырдан анълайсынъ. 
Нафле манъа козь тикме, 
Озюнъ тырыш ве ишле! 
Мендай эмек севгенни, 

Эм де йырлап юргенни, 
Куньлеп онъмазсынъ пахыл 
Башынъда олмаса акъыл!» 


ЙЫГЪГЪАН МАЛЫНЪ 


Форсаланып, макътанып, 
Кокюс керип юресинь. 

Алчакълыкъкъа къатылып 
Халкъ джебине киресинъ. 


Лезет алгъан арамдан, 
Инсанлыкътан тез чыкъар, 
Йыгъгъан малынъ борандай, 
Бир кунь эвинъни йыкъар. 


МАКЪТАВГЪА КИМ ЛЯЙЫКЪ! 


Тамам учь йыл ятып балта, 
ярым къалгъан бир эвде, 
Корьди бир кунь этрафында: 
пычкъы, чёкюч, эренде. 

-- Бу не къадар эдепсизлик! 
Я сиз неге ятасыз? 
Мен дагъ йыкъам, агъач анам, 
сиз манъа не бакъасыз? 
Менсиз бир эв къуруламы? 
Шахталаргъа мен тюшем, 
Мен эр ерге, эр устагъа 
эр керекке етишем, 
Балта агьыз толдурып 
бу сёзлерни дегенде, 
Даянамай ачувдан турды сӛзге эренде: 
--Я скемле, столларны, 
Ойма таван ве полларны, 
Я пенджере ве кьапыны, 
Атта балтанынь сапыны, 
Ким тегизлеп аль эте? 
Ким инсангьа мал эте? 


Эренденинъ сёзин болип 
деди пычкъы къайрап тиш: 


—Къуруджылыкъ ишинде 
пычкъыдадыр муим иш! 


Эгер менде олмасайды 
бу инджидай тишчиклер, 


Чыкъмаз эди орталыкъкъа 
сизинъ япкъан ишчиклер, 


— Мен уфачыкъ олсам да, 
— деди чекюч зытланып, 


Таш-толаны ким парлай, 
агъыр ишке къатланып? 


Мыхчыкъларгъа эр сёзюм, 
санки дерсинъ эмирдир, 


Бильмиш олынъ достларым, 
чёкюч башы демирдир! 


Шай дегенде умютсизден 
кельди адам етишип, 


61 


Деди:— сизлер нафиле ерде 
менлик сатмань чекишип. 
Эвлер кьургьан, иш беджерген, 
сиз дегильсиз,- адамдыр, 
Адамны да севип-сайгьан, 
рухландыргъан — Ватандыр! 


1960—1970 


„Арзуларым“ китабындан 


Аналар, аналар, 
Къыйметли аналар, 

Дюньяны яшаткъан сизлерсиз! 
Кечкенлер ерине 

Яратып янъылар, 

Алемхи яшарткъан сизлерсиз! 


СЕНИНЬ КОЛЬГЕНЬДЕ 


Буллюр сувлар чокьрагьында 
Тамырыныны орип сен, 
Нидже йыллар багьчамызда 
Далгьаланып оськенинь. 
Нидже йыллар эскен кучьлю 
Рузгярларны корип сен, 
Филислерим даллансын деп 
Чокь кьайгьылар чеккенинь... 


Аоаретли кунь шавлеси 
Бетимизге ургъанда 
Топланамыз къучакъ керген 
Кенъ къанатлы кольгенъе. 
Кок гудюрдеп, яшын чакъып, 
Бурчакъ ягъып тургъанда 
Рухланамыз, корип сенинъ 
Сагьлам, челик кевденъни. 


Сенинъ иле бизчюн баарь 
Орталыкъ эр мевсимде, 

Сен бизлерге эр кунь, эр ань, 
Омюрбилля керексинъ. 
Сагълам, темиз, аванъ толу 
Эмекчи халкъ коксюнде 

Сен дюньяны яраштыргъан 
Дал фиданлы терексинь. 

Сагьлам тамыр къувет бере, 
Гурьделене, юкселе, 

Кьальа киби бу эменни 
Сарсыталмаз ель, афат. 
Йылдан-йылгьа филислери 
Тазере ве гурь есе. 

Булдыкь онынъ кольгесинде 
Асла ольмез бир аят. 


Мына нечюн филислеринъ 
Сынмасын деп беслеймиз, 
Азиз Ватан, санъа даим 
Селяметлик истеймиз. 


ТАРИХТА БИР КУНЬ БАР 


Агъарды уфукълар, 

Чивильдей къушчыкълар, 

Не гузель хош баарь сабасы. 
Тарихий бу куньде, 

Эйкелинъ огюнде 

Янъгъырай алгьышлар садасы. 
Шеэрде ве койде, 

Эр кимнинъ эвинде, 

Даийге чин сайгъы, урьмет бар. 
Алемни уянткъан, 

Къальблерни къуванткъан 
Адынъле этемиз ифтихар. . 
Тарихта бир кунь бар, 

Унутмаз инсанлар, 

О бизге Ильични берген кунь. 
Булутлар сёкюлип, 

Ал нурлар тёкюлип, 
Мазлумгъа кенъ къанат керген кунь. 
Ватаным бир гульдай, 

Халкьым шень бульбульдай, 

Бу куньден рух ала, шадлана. 

Эр ерде, эр аньда 

Ильични анъгъанда, 

Миллионлар кьальбинде нур яна. 


ШИИРИЕТ БАГЬЧАСЫНДА 


Шиириет багьчасында 

Мен де сачтым бир тюп гуль. 
Истер эдим, омюрбилля 
Гуллеп ачсын, солмасын. 
Далларында йырлап турсын 
Йыллар бою шень бульбуль, 
Эм шу гульде олгъан къокъу 
Ич бир гульде олмасын. 


МЕН КЪАРТАЛ ДЕГИЛИМ 


Мен къартал дегилим, 
Инсаным. 

Учь юз йыл яшамам. 
Кокте де 
Къарталдай учамам. 
Сёйленъиз, 
Дюньяда 

Не бар я эбедий, 
Инсанмы? 

Онынъ да 

Омюри белли... 

Бу буюк алемге 
Мусафир келесинъ. 
Инсансынъ, 

Буны сен 

Эльбет де билесинь. 
Яшайсынь, юресинъ, 
Эфкярынъ битмей. 
Инсансынъ, 

Я санъа 

Не етмей? 

Даима джувурып 
Керектен керекке 
Алемни сыгъдырмакъ истейсинъ 
Бир авуч юрекке. 
Табиат пек бол, 

Эр шейге гонъюль токъ. 
Чалышам 

Сагълыгъым олдыкъча. 
Ашайым, 

Яшайым, 

Байлыкъта козюм ёкъ, 
Гъурурым — девлетим, 
Ватаным, 

Халкъым! 

Шай экен 

Я даа 

Не керек инсангъа? 
Менимдже, 

Эвеля 

Инсанлыкъ керек! 

Не гузель 

Кельген сонъ джиангъа 
Яшамакъ 

Эшкъ иле зевкъ алып. 
Мен къартал дегилим, 
Инсаным! 

Учь юз йыл яшамам. 
Шунынъчюн 
Мукъаддес борджым деп саям: 
Яшамакъ, 

Яшамакъ, 
Тек Инсан олып! 


СЕНИНЬ ИРАДЕНЬ 


Челиктен де къавий экен ирадень, 

Сен сӛзюньни диньлетесинь 

Атта челикке. 

Юрт эшкьына 

Халкь бахтына 

Алгьан эр вадень 

Аят бере, 

Зевкь кетире 

Бом-бош челлюкке. 

Бульдозеринь гурьлей чёльде 
къыш ве яз, 

Къыр акътара, канал къаза, 

Тынмай ич бир ань. 

Не ёрула 

Не бозула, 

Атлай эп алдгъа, 

Санки онъа юрегинъден 

Сен бергенсинъ къан. 


ОКТЯБРЬ ДЕГЕНДЕ... 


Октябрь дегенде 

Юзюмни охшай 

Неванынъ серин-хош авасы. 
Миллионлар къальбинде 
Эбедий яшай 

Улу тань, «Аврора» садасы. 


Октябрь дегенде 
Ойларгъа далам, 


68 


Акьтарам тарихтан сатырлар. 
Сизлерни хатырлап 

Урьметнен анъам, 

Бу куньчюн къан тёккен батырлар! 


Октябрь, маршынъда 

Гьурурнен юрем 

Шу къызыл байракънен къангъандже. 
Урь Ватан багърында 

Еньишлер корем, 

Бу ерден та Марскьа баргьандже. 


Октябрь байрамы, 

Бу шадлы куньде — 

Урь халкьнынь шаны ве шурети. 
Октябрь дегенде 

Козюмнинь огюнде 

Джанлана Ильичнинь сурети. 


Октябрь дегенде 

Юкселе анъым, 

Рухланам, бол нефес алам мен. 
Кьаныньда кьаным бар, 
Джанынъда джаным, 

Октябрь, эвлядынъ олам мен! 


БАКЪЫП ТОЙМАЙЫМ 


Четлерин сув эшкен 
Тёпечик устюнде 
Корьдим мен 

Бир къартий ерлешкен. 
Башында марама, 
Белинде пускуль шал, 

Нечюндир, мунарлы 
Козьлери шишкен. 
Кьара дагь янында, 
Чакьыллы ялыда, 

Бинь адам ичинде 

Бу кьартий не ишлей? 
Эр кес шень, шерамет, 
Ювуна, ялдай, 

Бу кьартий деньизден 
Козюни алмай. 

Яваштан турдым эп 
Якьлаштым янына. 

Не олды битай, деп 
Сордым озь тилимде. 
-- Вай балам.-- деди о, 
Сиз де бар экенсиз, 
Кель бир дерт секейик 
Шу тувгьан илимде. 
Къач йыллар эвельси, 
Та къыркъ учь сенеси 
Бу мавы денъизде 
Дженк этти ёсмам. 

Ал къангъа боялгъан 

Бу сувда, бу ерде 

Джан берди эвлядым, 
Азизим Осман. 

Сонъ насыл янмайым, 
Ич даяналмайым. 
Кьальбимни куйдюре , 
Бу джанлы толкъунлар. 
Дерсинъ ач далгъалар 
Манъа шай окюре: 

— Эй, кьартий, багърымда 
Османынъ, огълунъ бар!., 
Мына шай, къардашым, 
Бу заваллы башым 

Тевекель вакьытсыз 
Олмады бем-беяз. 
Бир раатланайыкъ, 
Деп торуным иле, 

Бу азиз ерлерге 
Дженедик бу йыл яз. 
Торуным рух бере, 
Гоньлюмни котере... 
Окъумыш, чыдамлы, 
О бильмей бабасын. 
-- Эр кунь бу тепечик 
Устюне чыкъып, дей, 
Айт маньа кьартанам 
Сен не зевкъ тапасынъ?.. 
Дейлер ки: «яныкъны 
Сендюрген яныкьтыр». 
Асретлик яныгьын 
Сендюрип олмайым. 
Эвлядым джаныны 
Мында терк этти. 
Шунынъчюн деньизге 
Ич бакьып тоймайым. 


КОЗЬЛЕРИМ 


Козьлерим, 

Меним мубарек козьлерим. 
Аз омюр ичинде сиз 

Нелер, нелер корьдюнъиз. 
Коктен бомба ягъгъаныны, 
Дерьяларнынъ янгъаныны, 
Сабийлернинъ, 
Къартийлернинъ 

Къол, аякъсыз къалгъаныны, 
Даа нидже-ниджелерни, 

О юкъусыз геджелерни, 
Яш къызларны, 
Алсызларны 

Эсирликке айдалгъанны, 
Гьурбетликке чыдаялмай 
Дюньясындан айрылгъанны, 
Эписини... 

Ят эллерни, 

Бетерден де бетерлерни 
Корьдюнъиз сиз козьлерим, 
Меним азиз козьлерим. 


Козьлерим, 

Меним мунълы козьлерим. 
О къара куньлерни сиз, 
Кечки кормегейдинъиз. 
Бугунь Улу Ватанымда, 

Ал кунешли эр танъымда, 
Чайырларда, 

Байырларда 

Эмек йыры янъгъыргъанда, 
Джефа корьген халкьларымыз 
Аят сырлап, 

Юрт хайырлап, 

Тынчлыкь ичюн къайгъыргъанда, 
Диярымыз куньден-куньге 
Еньишлернен тюзельгенде, 
Омюримиз ильк баарьде 
Дагьлар киби безенгенде, 
Нечюн нурлу козьлерим 
Менден узакьлашасыз? 
Нечюн сырлы козьлерим 
Турмай зайыфлашасыз? 


Козьлерим, 
Меним асрет козьлерим. 

Бу гузель демлерде сиз 
Янып турынъ, сёнменъиз. 
Даа ёллар кечиледжек, 
Нидже сувлар ичиледжек, 
Къургъакъ ерде, 

Ач чёллерде 

Гурь экинлер экиледжек. 
Ер шарында куреш эткен, 
Акъ-адалет ичюн кеткен, 
Нидже джанлар, 

Яш фиданлар, 

Топрагъында нур битеджек. 
Ер юзюнде даа нидже 
Къавушаджакъ инсанлар бар. 
Ёрулмадан куньдюз-гедже 
Языладжакъ дестанлар бар. 
Шунынъ ичюн манъа сиз, 
Эй козьлерим, козьлерим, 
Джаным киби керексиз, 
Меним ёргъун козьлерим. 


ТАШ УСТЮНДЕ ИНДЖИР 


Табиатнынъ икметидир, дей корьген, 
Бир токъталып кече сейир этерек. 
Инджирлери дане-дане когерген, 
Таш устюнде насыл оськен бу терек? 


Къышта оны майыштырып саиби 
Ерге коме, сувукъ-аяздан сакълап. 
Баарь кельсе кене солмаз гуль киби, 
Азбарыны яраштыра япракълап. 


Гонджелемез эдинь, инджир, эгер сен, 
Пек яшавчан тереклерден олмасанъ. 
Солар эдинь, эгер кучьлю тамрынънен 
Ташны тешип ерден гъыда алмасанъ. 

БИР СОЛДАТНЫНЪ МЕКТЮБИ 


Селям идем санъа гулим, 
Узакь Карпат дагьындан. 
Селям санъа шень бульбулим, 
Дженкявер солдатыньдан. 


Мына, учь ай олды сенден 

Бир мектюпчик алмадым. А 
Арсыз джэбе сыкълетинден 

Мен де язып олмадым. 


Гедже-куньдюз гъамлы юрдим, 
Окопларны доландым. 
Озь-озюме гонъюль бердим, 
Чокъ зорлукъкъа даяндым. 


Мен белледим «дагъ къушчыгъым» 
Учып эллерге кетти. 

Джандан севген «къозучыгъын» 
Юрегинден терк этти. 


Мен белледим, севгимизнинъ 
Гулю солды ачмадан. 

Къурып кетти къальбимизнинъ 
Эшкъ чокърагъы ташмадан. 


Узун сачынъ, эля козюнь, 
Хаялымда джанлана. 

Енъиш тилеп айткъан сёзюнъ 
Даим кучь бере манъа. 


Билем, шимди гузель ярем 
Койде огюз екесинъ. 
Къатмер герданлы бирданем, 
Менсиз нелер чекесинь. 

Фырсатынъ ёкъ келялмайсынъ, 
Фырсатым ёкъ бармагъа. 

Эгер мени яренъ сайсанъ, 
Мектюп сыкъ-сыкъ яз манъа. 


Сенден татлы сёзлер алсам, 
Юрегимде гуль ача. 

Шу ань нидже дертли олсам, 
Гьамым коклерге уча. 


Яшсынъ, шенълик тартар бельки, 
Менимчюн ич яс тутма. 

Бар кез, ойна, эглен... лякин, 
Солдатынъны унутма! 


Мында, бизчюн, айтмакъта «йыр», 
Топларымыз окенен. 

Куню келир, енъип къайтыр, 
Къавушырмыз тюркюнен. 


Бельки дешет, джэбе ёлу 
Мени эбедий алыр. 

Сени севген асрет къозунъ 
Сенсиз дагъларда къалыр. 


Шеит кетсем, дженкчи достлар 
Сенсиз мени комерлер. 
Эвлерине бир кунь олар 
Енъиш иле дёнерлер. 


Бу мектюпни алдыкъча сен 
Кьаршылыгыын язарсынь. 
Умют этем бугуньден сонь, 
Мени сыкъча анъарсынъ. 


Бунынъ иле асрет гулим 
Мектюбимни битирем. 

Хаялыма дегиль олюм, 
Корюшмеклер кетирем. 


СЕНСИНЪ МЕНИМ БААРИМ 


Юкълайым. Тюшюмде кельдинъ сен, 
— Къозум — деп сыйпадынь башымны. 
Бойнумдан къучакълап кульдинъ сен, 
Сонъ сильдинъ козюнънинъ яшыны. 
Шу аньде къолумны котерип, 
Узаттым сенинъ сагъ омзунъа. 

Нечюн сен козь яшы косьтерип, 
Яныкъле бакъасынъ къозунъа? 
Агълама гузелим, бир данем, 
Мугъайтма мени де озюнъдай. 
Инанам мен санъа, эм севем, 

Ильк дефа сёйлеген сёзюмдай... 
Джыйында бердигинъ явлукънен 
Козюнънинъ яшыны силейим. 

Мен кетем, къалынъыз сагълыкънен, 
Кель беяз герданынь опейим. 

Опьтим ве айрылдым яремден, 
Тюштим бир ябанджы иллерге. 
Кьанлы дженк, бомбалар сесинден, 
Халкь иньлей, куль олгьан эвлер де... 
Мушкюль ал. Абдырап уяндым, 
Сеслендим, кимсе ёкъ янымда. 

Тюш экен. Мен бир ань къувандым, 
Барышыкъ ис этип анъымда. 

Екь,-- дедим, айрылмам мен ярдан, 
Сенсинь хош баарим ве таньым. 
Айрылмам, мен сени севгендай, 
Барышыкъ севе урь Ватаным. 

Лякин биль, хас душман окьталса, 
Иркильмей чыкъарым ог сафкъа. 

Чын севгим яшар саф кьальбимде, 
Сендюрмез, биль оны, олюм де. 


КЬАВУШЫРМЫЗ 


Саба кетсем, акьшамгьадже 
Санъа кьайтып келир эдим. 
Танъ хоразы чагъыргъандже 
Безмей ойнар, кулер эдим. 


Шимди тюштим узакъ ерге 
Сени корип оламайым. 
Джебимдеки суретинъе 
Бакъып-бакъып тоямайым. 


Пек сагъындым. Сенинъ иле 
Корюшмеге ашыкъам мен. 
Не япайым, джаным, сёйле, 
Чокътан санъа ашыкъым мен. 


Арамызда бир баарь бар, 
Хызметим шай. Сабыр керек. 
Кьавушырмыз. биз илле яр, 
Эгер севсе эки юрек. 


ТЕЛЬЧЕЛЕМЕ 


Ёлсыз ерден сенинъ ичюн ёл ачтым, 
Ярашсын деп кенарына гуль сачтым. 
Къокъуй эр якъ ачылгъанда бу гуллер, 
Яр ёлуна ёлдаш олды бульбуллер. 


Нидже баарь гуллер ачып солдылар, 
Нидже саарь учып кельди бульбуллер. 

Умют ёлу кьокьуларгьа толдылар, 
Сен кельмединь, кульмез олды гонъюллер. 


Кельмесень де, тек корьгенде кулип бакь, 
Тельчелеме кокюсимни дживаным. 
Кулькюнь иле истер сёндюр, истер якъ, 
Асретинъден яралангъан инсаным, 


СЕНСИЗ 
(Омюр аркъадашымнынъ агъызындан) 


Сенсиз эр бир кунюм 
Бир йылдай ола. 
Сенсиз шу башыма 
Гъам-къасвет тола. 


Сенсиз шенъ эвимнинъ 
Чырагъы сёне. 

Сенсиз яш гонъюлим 
Дерьядай дёне. 


Кимседе козюм ёкъ, 
Юрегим сенде. 
Назынънен назланмакъ 
Арзусы менде. 


Сенинъле къуванчлы 
Девранлар сюрдим. 
Эркелик джильвесин 
Тек сенде корьдим. 


Башымны сыйпадынъ, 
Гулюм деп сандынъ. 

Хайырсыз эллерден 
Кьорчалап алдынь. 


Агьласам, агъладынъ, 
Мен кульсем. кульдинь. 
Кьасевет, гьамымны 
Берабер больдинъ. 


Алдавджы лекелер 
Екьтыр севгиньде. 
Шунынъчюн урьметнен 
Баш эгем огюнъде. 


БУ ГУЛЬ АЧСА... 


Азбарымда 

Отуртылгъан учь тюп гуль, 
Меним ичюн 

Бир данеси пек макъпуль. 
Мен бу гульни 

Балам киби беслейим, 
Чюнки онда 

Джанлы сыма эслейим. 

Бу гуль ачса 

Къалмасын дерт ве гъамынъ, 
Деп отурткъан 

Эди оны тувгъаным. 
Гонджелери 

Топ-топ саркъып турарды, 
Неден, бильмем, 

Гулюм солды, сарарды. 

Бу гуль манъа 
Тувгъанымнынъ хатреси, 
Ич солдуртмам 

Олдыкъча бир чареси. 

Озю яп-яш 
Кирди къара топракъкъа, 
Гулю осип 
Къокъу сачсын эр якъкъа. 


ИЗЛЕР 


(А. Алтанълыгъа) 


«Излерим, излерим, атешли сёзлерим, 
Сизлерни топладым бу кучюк китапта. 

Бир куню юмулса къаверенк козьлерим, 
Менден сонъ къалырсыз мен севген аятта», 


Излер, излер... 

Сарп дагъларда, 
Орманларда, 

Къайда ёллансакъ бизлер, 
Курремизнинъ 
Мераметли, 

Араретли 

Багърында. 

Къайда тюшсек, 

Не ишлесек, 

Къала бизден чокъ излер. 


Узакъларда, 

Бузлукъларда, 

Фелякетли ёлларда, 

Сен не къадар джесюр олсанъ, 
Юрип тала шу тизлер. 

Минип зарфлы тайяреге, 

Ёл алдыкъча сейяреге, 

Кокте биле 

Сенден илле 

Къала корюнмез излер. 

Излер, излер... 
Табиатнынь 

Кучьлю хышымлары бар. 
Эсе еллер, 

Акъа селлер, 

Лякин яшай инсанлар. 
Табии ал... 

Ягьмурлардан 
Ювулсанъыз да сизлер, 
Ер юзюнден кене битмей 
Инсан къалдыргъан излер. 


Излер бар ки, 

Силип олмаз 

Оны не ель, не афат. 

Излер бар ки, 

Ёкъ эталмаз 

Оны фигъан, хурафат. 
Къарт Самаркъанд чалармадан 
Яшап кельди бинъ йыллар, 
Бугунь онынъ багърында да, 
Чокъ сакълангъан излер бар. 
Излер, излер... 

Шунынъ ичюн 

Синъип къалдынъыз сизлер. 
Алтын сувлу 

Арифлернен 

Къарт тарихнынъ бетине. 
Алишерден къалгъан олса 
Нидже икметли сёзлер, 
Дюнья шашты 
Улугьбекнинь 
Илим-марифетине. 


Излер, излер... 
Бирлей, бирлей 


6--1718 в! 


Яратылдыныыз сизлер, 

Янып турсын, 

Юмулмасын 

Отькюр кьаверенк козьлер! 
Унутылмаз, 

Бинь йыл яшар 

Несиллернинь аньында, 
Юреклерге синъип къалыр, 6 
Чыкъса юректен сёзлер. 


Излер, излер... 

Етмиш эки 

Баарь корьдюнъиз сизлер, 
Чал коммунист, 

Яш къальбинъде 

Янсын атешли сёзлер. 

Бу сёзлерни къалдырмакъчюн 
Даа чокъ-чокъ китапта, 
Яшайджакъсынъ, 
Язаджакъсынъ, 

Джанынъ севген аятта! 


ЯНЪЫЕРДЕ ЯНЪЫ ЙЫЛ 


Саркъты кунеш таз обалар, 

къырлар артына, 
Эски йылгъа «дуалер!» деп сонъ кере. 
Йырлаштылар Янъыернинъ яшы ве къарты 
Янъы йылны кутип янъы эвлерде. 
Буюк клуб ортасында ёлка къадалгъан, 
Далларыны къардай саргъан памукълар. 
Тёпесине ер шары деп къарпыз салынгъан, 
Чевресинде уча суньий йылдызлар. 
Ёлка дерсинъ Янъыернинъ зенгин сергиси, 
Пытагъында: алма, армут, салкъымлар! 

Гоньюль охшай мазурка ве кьайтарма сеси, 
Унутылмаз ал янакьлы шень кьызлар! 

Бу аятны сеннен кьурдыкь улу даиймиз! 
Халкьлар сени джан-гоньюльден алгьышлай, 
Коммунизм ёлумыздыр, сен ёлджу йылдыз, 
Янъы йылны халкълар сеннен къаршылай. 


НИМЕТ ЮКЛЮ КЕРВАНЛАР 


«Къыртышчылар» адына бригадамыз 
Къазахстан чёлюне келип етти. 

Чешит миллет олсакъ да, ёкъ давамыз. 
Кенъ чёллерни техника гурюльдетти... 


Партиянынъ рухынен, яш кучьлернен 
Нидже янъы топракълар ишленмекте. 
Акътёпеде, Алтайда гъает терен 
Хазинелер багъыры сёкильмекте. 


Улу Ватан, урь халкъым къувет бере, 
Ишлеймиз, эм окъуймыз... Шенъ къоранта. 
Бошлукъларда трактор сабан сюре, 
Яшлыкъ янъы аятий йырлар айта. 


Къыртышлардан улькемнинъ чокъ ерине 
Нимет юклю керванлар биз ёллаймыз. 
Эмек къойып янъы ер чёллеринде, 

Бол отьмекнен халкьларны шай сыйлаймыз. 


1955 с. 
жж 


Мен сачым текюльгенине янмайым, 
Сач тёкюльсе де, тиш киби агьырмай. 

Перчемсиз юрмеге де утанмайым, 
Перчем де тёпенъден бахт ягьдырмай. 


Халкьымнынь бахты маньа гурь перчемдир, 
Саф гоньлюм, кьальбимни онъа бергеним. 
Багърымда асрайым даима мис гьамбер, 
Шунынъчюн махпулдыр перчемсиз юргеним. 


СИЗЛЕР ДЖЕНК КОРЬМЕНЬИЗ 


(Дженктен себеп ана-бабасындан айрылгъанларгъа) 


Дюньяда эр шейге 

Даянмакъ мумкюн, 

Тек тири айрылыкъ олмасын. 

Бу фани дюньяда 

Яшамакъ ичюн 

Кельгеннинъ бахт гулю солмасын. 


Эр махлюкъ озь бахты, 
Къысмети иле, 

Джиангъа нур сачып кельмекте. 
Табиат къануны — 

Биревлер оле, 

Биревлер зевкъ алып кульмекте. 


Ягъмур да ягьдыгъы 

Ерине ягъа, 

Сахрада чичеклер солса да. 
Бир ерни ешерте, 

Бир ерни якъа, 

Алемде кунеш бир олса да. 


Къадимий Африка 
Озь девиринде 

Аятсыз бир бузлу ер экен. 
Бугунь о дюньянынъ 
Дюльбер еринде, 

Кунешли диярда ерлешкен. 


Айгиди дюньялар, 

Дюньялар сени, 

Барышыкъ юртунда гуль ачсын! 
Бизлерге керекмей 

Африка ери, 

Эр бульбуль далында йырласын! 


Атешлер ичинден 

Янсакъ да чыкътыкъ, 

Нидже ёл, нидже къыр, дагъ ашып. 
Айрылыкъ керекмей 

Биз онъа быкътыкъ,. 

Сабийлер къалмасын магърашып. 


Айрылманъ анадан, 
Айрылманъ ярдан, 
Айрылманъ севимли диярдан. 
Сизлер дженк корьменъиз! 
Биревлер агълап, 

Биревлер кульмесин кенардан. 


Дюньяда эр шейге 

Даянмакъ мумкюн, 

Тек тири айрылыкъ олмасын! 

Бу фани дюньяда 

Яшамакъ ичюн 

Кельгеннинъ бахт гулю солмасын! 

АМЕТХАНГЬА 


Фикирим болюнди, гьафлетим, бильмедим, 
Кьанлы яш чыбырды о куню кьалемден. 
Дюньямыз Батырсыз кьалдымы белледим, 
Аметхан махв олып кеткенде алемден. . 


Ольмеди, ольмеди, ольмеди Аметхан, 
Яшар о, яшайджакъ несиллер анъында. 
Унутмаз ич оны урь Ватан, догъмуш халкъ. 
Батырнынъ чин рухы яшаркен къанында. 


1971, февраль. 


АРЗУЛАРЫМ 


Арзуларым, 
Арзуларым, 
Такъдиримнинъ язылары! 
Къолайлыкънен бу дюньяда 
Мен сизлерге къавушмадым. 
Баарьлернинъ 
Ташкъын, 

Бузлу 
Сувларындан чыкъып язгъа, 
Къолайлыкънен омюримнинъ 
Кузюне мен авушмадым. 


Догъдым, осьтим... 

Ана юртум 

Оксюзликни бильдирмеди. 
Шунынъ ичюн, 

Бинъ теменна 

Топрагъына ве ташына! 

Бинь теменна, 

Бу кьалемни 

Манъа берген Ватаныма, 
Халкьымнынь бол софрасына, 
Ичкен сувым ве ашыма! 


Кьайда барсам, 

Кьайда олсам, 

Такьдир кьайдан-кьайда атса, 
Сюрюнсем де. 

Тирильсем де, 

Арзуларым терк этмеди. 
Эмек бердим, 

Емек алдым, 

Кьысметимле кьанатландым, 
Арзу толу юрегимни 
Яманлыкъкъа тепретмедим. 


Артыкъ меним 

Кузюм кельди, 

Аятымнынъ къышы якъын. 
Арзуларым! 

Сезем энди, 

Нечюндир эп, болдурмакътам. 
Бирлей-бирлей 

Сизлерни мен 

Бу китапкъа сыгъдырсам да, 
Бир арзум бар — 

Бельки корьмем, 

Огълум санъа къалдырмакътам. 


Яхшы ниет — 
Яхшы адет, 
Арзуларынъ бош кетмесин. 

Къуванчынъа кьуванч кьошып, 
Елуньда бахт маршы чалсын. 
Истердим ки, 
Тувгьан ильде, 
Улу куньде, 

Халкьнен бирге, 
Буюк арзум -- Коммунизм 
Таньы сени кьаршыласын! 


МАРИЙСТАНДА 


Тынч орманны 
Сескендирип ёл ала, 
Тар демирел 
«Кукушкасы» эр таньда. 
Дагь кесерлер 
Болюклерге даркъала... 
Ишчи куню 

Башлай Марийстанда. 


Юксек чамлар, 
Акъкъайынлар улькеси 
Тендюристлик | 
Уяндыра инсанда. 
Электрик 
Пычкъыларынынъ сеси 
Макъам соза 

Бутюн Марийстанда. 


«Ешиль алтын» 
Диярынынъ бир куню — 
Бинълеп эвге 

Негиз — демек, Ватанда. 
Машиналар, 

Атта Волга озени 

Агъач ташый 

Узакъ Марийстанда. 

Язы серин, 

Ягьмуры бол, себзе чокь, 
Тек кьарпызы 

Пишип етмей бостанда. 
Кьышы аяз, 
Зевкъланмагъан киши ёкъ, 
Чана екип 

Къарлы Марийстанда. 


Йигитлери 

Дюльгерликни севелер, 
Агьач иши 

Эр бир тильде, дестанда. 
Эвлерини 

Яраштыра орьнеклер, 
Пек аджайип 

Койлер Марийстанда. 


Кьадынлары 

Пек тирнекли, ишкирлер, 
Кьалмай олар 

Зор хызметнинъ астында. 
Керек олса 

Сабан сюрер. экерлер, 
Бурьме белли 

Кьызлар Марийстанда. 


Къыш акъшамы 

Къара чекмен мот этип, 
Чыкъар яшлар 

Койни юкъу баскъанда. 
Чызмалары 
Тешильгендже ер тепип, 
Ойнар олар 

Тувгьан Марийстанда. 

Байрамларда 

Гармонь кезер сокъакъта, 
Брагалы 

Сеслер тынар тек таньда. 
Он беш тюрлю 

Аш пиширип кьартоптан, 
Сыйлар сени 

Марий Марийстанда. 


Парлакь омюр 
Кьучакь керди, уянды 
Марий халкъы 

Октябрь тань аткьанда. 
Ленин Миллий 

Руху иле нурланды 
Халкьнынь бахты 
Сербест Марийстанда. 


Чыракъкъа бенъзеген 
Тем-тегиз тереклер 
Ешиль башларыны 

Та кокке созгьанлар. 
Бу чамлы диярда 
Лаптили марийлер 
Деделер кунюнден 
Яшайыш кьургьанлар. 


Бу уджсыз-буджакьсыз 
Кечильмез орманны 
Юкьудан уянтты 
Советлер адамы. 
Тайгалар кьойнунда 
Гурьледи техника, 

Бу агьыр хызметнинь 
Тапылды дерманы. 


«Бойся!» сеслерине 
Алышкъан бу джанлар 
Бинъ йыллыкъ орманны 
Тюбюнден къыралар. 
Шувулдап алдынъа 
Узана тик чамлар, 
Инсанлар тайганы 

Шай бойсундыралар. 


АБИБЕ 


Дамбур-думбур той яптылар, 
Абибени алдылар. 
Кьапкьангьа тюшкен сычандай 
Дубарагъа кьалдылар... 
Кьолум-кьомшу хатир сорап, 
Барып-барып бакъалар. 
Баргьанына пешман этип, 
Якъаларны къакъалар. 
Абибеге не етишмей? 
Окесинден копюре. 
Шаматалай, акъайына 
Джанавардай окюре. 

Яш, муляйим чырайындан 
Кьарлы ягьмур пускюре. 
Адеттен тыш «культурасы» 
Алай халкьны кустюре. 
Кьайнанасы четке пыскьан, 
Торунчыгъы янында. 

Кьалем. китап авелене 
Абибенинь кьолунда. 

-- Мен пол ювмам, 

Савут джыймам, 

Печка якьып булашмам. 
Керек олса, юв да кий, 

Ана ята рубашканы 

Осман иштен ёргъун келип, 
Диньлеп тура лафыны. 

Явашчыкътан, индемейип, 

Япып кире кьапыны. 

-- Бутюн кунь мен бетон кьойдым, 
Кьолларымдан айрылдым. 
Не шамата котересинь, 
Даа неге дарылдынъ? 

— Мен бильгилим, анълайсынъмы, 
Санъа айтам, къулакъ сал! 

Ананъ манъа иш буюра, 

Бу ананъны къолгъа ал!.. 


Джаризленме яхшы келин, 
Озь ишинъни озюнъ эт. 
Муаббетлик истей ана, 
Истей бутюн мемлекет. 
Кьайнаналар, кимлер олар? 
Бизни бакъкъан аналар. 
Базан келин эвге кирсе, 
Бир кенарда къалалар. 
Аналарны урьметленъиз, 
Замет акъкъы одельмез. 
Бир гедже сют эмизгени, 
Бинъ урьметнен тёленмез. 


СЕН КУЛЬСЕНЪ ДЕ... 


Аш ашайсынъ — аш дегиль, 
Къаш якъасынъ — къаш дегиль, 
Къомшунъ яхшы кийинсе, 
Джумле алем севинсе, 

Сен кульсенъ де хахылдап, 
Къальбинъ агълай пахыллап. 

БУ АДЕТИНЬ ПЕК ЯМАН 
(Шакьа) 


Саньа йигит дер эдим, 
Къопаясынъ кимерде. 
Машинанъа минердим, 
Макътанасынъ эр ерде. 
Анъламасанъ алымдан 
Тюшме йигит пешиме. 
Бош кечсенъ де янымдан 
Джаяв кетем ишиме. 

Бу адетинъ пек яман, 
Мен бунъа да даянам. 


Базан мени корьгенде 
Учар къушдай отесинъ. 
Башым асып юргенде 
Гонълюм алып кетесинъ. 
Севмей десень, севем мен, 
Буны ойлан, яхшы биль. 
Бир севем, бир кусем мен, 
Юрегим таштан дегиль. 

Бу адетинь пек яман, 

Мен бунъа да даянам. 


Инкярым ёкъ, ишкирсинъ, 
Сельби киби боюнъ бар. 
Эм ишкир, эм отькюрсинъ, 
Эки чебер къолунъ бар. 
Ишлейсинъми, ишлей бер, 
Макътанчакълыкъ не керек? 
Адетинъни тюрлендир, 

Бир олсун эки юрек. 

Бу адетинъ пек яман, 

Мен бунъа да даянам. 

ТЕЛЕФОНЫМ 


(Йыр) 


Джан тарсыкъа, яталмайым, 
Кьальбим корюшмек истей. 
Санъа бир сез айталмайым, 
Телефоным ишлемей. 


Телефоным, телефоным, 
Сеслен индже беллиме. 
Сесленмесень, телефоным, 
Асылырым телинье. 


Азбарымны дерт доланам, 
Яндым, яныгъым сёнмей. 
Нейлейим яр, эфкярланам, 
Телефоным ишлемей. 


Телефоным, телефоным, 
Сеслен индже беллиме. 
Сесленмесенъ, телефоным, 
Асылырым телинъе. 


Чокъ даяндым, сабрым ташты, 
Севгимизден эй, яр эй. 

Дюгюн яптыкъ, гонъюль къоштыкъ, 
Телефоным ишлемей. 


Телефоным, телефоным, 
Сеслен индже беллиме. 
Сесленмесенъ, телефоным, 
Асылырым телинъе, 


96 


АНАЛАР ОЛЬМЕЙЛЕР 


Аналар, аналар, 

Кьыйметли аналар, 

Дюньяны яшаткъан сизлерсиз! 
Кечкенлер ерине 

Яратып янъылар, 

Алемни яшарткъан сизлерсиз! 


Шунынъчюн сизлерни 
Мугъайткъан чокъ затлар 
Вакътынджа онъса да, кульмейлер. 
Шунынъчюн бир вакъыт 

Акъикъий эвлядлар 

Къальбинде аналар ольмейлер! 


БИР КИРАМЕТ ТЮБЮНДЕ 


Бабам ольген мен бир сабий экенде, 
Эмджем алгъан бабалыкъны бойнуна. 
Комюр якъып дагьдан койге энгенде, 
Мени алып ятар эди къойнуна. 


Аркъасына тарпи урып чыкъар да, 
Гедже демей кетер эди кимерде. 

Гъарип анам тишлерини сыкъар да, 
Оглюгинен козь яшларын силерди, 

Шайтип бизлер бир кирамет тюбюнде -- 
Анам, тизем, беш кьыз бала, бир огьлан, 
Бирге яшап осьтик дюнья юзюнде 

Бир тувгьандай. Бильмез эдик кедер, гьам. 


Девир, девир... Кельди, кечти сель киби, 
Тюс кьалмады анам, эмджем, аптемден... 
Кьанлы дженклер сачты бизни ель киби, 

Тек тувгьанлыкь кьаны кьалды кьарт тенде. 


Тувгьанлардан айрылсам да, аят шай, 
Ёл бермеди ёлда токътап къалмагъа. 
Дедим: къырда оськен янъгъыз терекдай, 
Не акъкъым бар меним къуруп къалмагъа. 


Чюнки, садыкъ достларым бар, халкъым бар, 
Олар иле юрек бильмез кедер, гъам. 

Олар манъа тувгъан киби якъынлар, 

Олар иле парлакъ куньге ынтылам! 


ТАПСАМ ДА АНАМНЫ 


Бюрюшик янакълар, 
Бюрюшик манълай, 
Тапсам да мен сизни 
Бир опип тойсам. 
Тапсам да тизлеринъ 
Устюне анай, 

Бир сабий баладай 
Башымны къойсам. 


Тапсам да, муляйим 
Козюнъе бакъсам, 
Сабийлик чагъымны 
Эшкъ иле анъсам, 
Сёзюнъни динълемей 

Озенге кьачкьан 
Куньлерим ичюн де 
Эляллыкъ алсам. 


Тапсам да анамны 
Назлансам, бираз, 
Сыйпатсам башымны, 
Эришсем, кульсем... 
Бир шамар ашасам 
(Эх, манъа, бу аз) 
Соньра козь яшымны 
Ынджынмай сильсем. 


Не тапсань оглюгинь 
Астында сакълап, 
«Дадына бакь сен» деп 
Къаптыргъан анам, 
Мен сенинь арз эткен 

` Ашынъдан факъат, 
Къаптырып олмадым 
Онъа пек янам. 


Янам да, тапсайдым 
Анамны дейим, 

Ёкъ, тапып олмайым, 
Ольгенлер къайтмай. 
Бу аят къануны — 
Чаре ёкъ, нейлейим, 
Анасын ёкъ эткен 
Бир даа тапмай. 


ЗЕНДЖЕРМЕ АРМУТЫ ЯНЫНДА 


Къабукъларынъ къаткъан, къуругъан, 
Къартайгъансынъ, эй, бичаре терек. 

Пытакьларынь ерге бурулгъан, 
Сен де анамны сагьынсань керек. 


Анам янынъа эр кунь келип, 
Чалы-чырпыны темизлер эди. 

Армутынь башласа ренкленип. 

-- Чыкъ балам устюне, къакъ,— дер эди. 


Шай, армутларны къакъар эдик. 
Оглюк-оглюк тарпиге толдурып, 
Анамнен эвге къайтар эдик, 

Акъшам олса талып, болдурып. 


Къуракъшыгъан кевденъе бакъып, 
Тюшюнем кечкен яшлыкъ чагъымны. 
Хаяллар озенинде акъып, 
Хатырлайым, ах, аначыгъымны. 


Эльбет, инсан терек дегильдир, 
Анам чокътан айрылды джанындан. 
Бу терек анамдан хатиредир, 
Шунынъчюн кеталмайым янындан. 


АНАМНЫНЪ СОБАСЫ 


Кираметли, юксек таван, джам софа... 
Бу эв турар эди койнинъ четинде. 

Учь аякълы. тенекеден бир соба 

Янар эди буюк ода ичинде. 


Къуру эмен ярмалары туташса, 
Дирильдетир эди бизим собаны. 
Лякин къыбла ели Бойкадан ашса, 
Тютевинден тапалмаздыкъ сабаны. 

Пенджереден тышкъа чыкъкъан трубагьа 
Кечирмеге тапылмагъан бир тирсек. 
Анам иле тютюн къокълап турмагъа 
Меджбур эдик такоз пите пиширсек. 


Йыллар кечти, бабам ёкътыр, мен яшым, 
Чарыкъ тикмек, ер къазмакътан кульмедим. 
Бу тютюнден тыгъырырды козь яшым, 

Анам насыл чыдай эди, бильмедим. 


Чыдай эди... Кечти дюньядан анам, 
О бугуньки газ собамны корьмеди. 
Хатырласам о куньлерни пек янам, 
Кельди, кетти гъарип, яшав корьмеди. 


Хаялланам, тек сагъ олгъайды анам, 
Барсын собасы тютесе-тютесин. 
Козюм огюнде симасы джанлана, 
Илле онынъ куюк такоз питеси. 


ПАЛЬТО 


Он секиз йыл оны 

Сандыкъта килитлеп. 

Сакъладынъ тюшюрмей бир сюме. 
Он секиз йыл оны 

Сыйпадынъ эйбетлеп, 

Зар олып бабамнынъ тюсюне. 


Отузда экенсинъ 

Бабабмны комгенде, 

Бир айлыкъ къалгъаным къолунъда. 
Омюрнинъ зевкъыны 

Янъ башлап корьгенде 

Матемлер чекильген ёлунъда. 

Ах, анам, бир кунь сен 
Сандыкъны бошатып, 

Шу азиз пальтоны алдынъ да, 
Кийген сонь устюме 

Бабама ошатып, 

Шашты да къалдынъыз алдымда. 
Сыкъылдынъ... Тепретмей 

Чал кирпиклериньни 

Кьолумдан бир ютум сув юттынь. 
Сонь кульдинь... Он секиз 

Йыл чеккенлериньни 

Бир ютум сув иле унуттынь. 


ГОГЕМЛЕР 


Огьлумнен берабер 
Чайырны доланам, 
Бир четте дагь киби 
Гогемлик тура. 
Бакьам да, шу аньде 
Анамны ойланам, 
Нелердир, нелердир, 
Гоньлюмни кьыра. 


Бу ерде анамдан 
Бир тюс ёкъ экенми? 
Бу эди анамнынъ 
Бакълалыкъ ери. 
Бакълалар ерине 
Гогемлер еткенми? 
Я бельки къалгъандыр 
Юрген излери:.. 
Сокъулдым тикенли 
Гогемлер ичине. 
 Къыдырам, тапарым 

Бельки бир из деп. 
Хайыр, из къалмагъан, 
Буз тюшти тениме. 
Гогемлер сустылар 
Нелердир гизлеп. 


ЫНДЖЫТМА 


Яманлыкъ — джаризнинь 
Пешинден излер. 

Анагъа къол сильтеп 

Бир бала догъмай. 
Аналар къарнында 
Сыгъсакъ да бизлер, 
Биревлер, нечюндир, 
Дюньягъа сыгъмай. 


Не джаризленесинъ, 
Санъа не етмей? 
Табиат бердигин 
Сенден де алыр. 
Девлетинъ, хазиненъ 
Озюнъле кетмей, 
Дюньянынъ малы — 
«Дюньягъа къалыр». 


Ананъны ынжытма 
Бир локъма ичюн, 
Балам деп, джанындан 
Джан берди санъа. 
Багърында котерип, 
Аямай кучюн, 

Яврум деп, къанындан 
Къан берди санъа. 

Тенини чимчиклеп 
Сютюни эмдинь, 
Геджеси былашып 
Юкъусын больдинъ. 
О вакъыт кичкене 
`«Тосунчыкъ» эдинъ, 
Унутма, онынъле 
Барлыкълы олдынъ. 


Нукъсанлыкъ этсе де, 
Юзлеме онъа, 
О корьди фелякет, 
Фукъареликни. 
Бар вариетини 
‚ Багъышлап санъа, 
`Озюне къалдырды 
Бичареликни. 


Юзлеме сен онъа 
Янълышлыкъ этсе, 
Сертейме янынъдан 
Топаллап кетсе. 
Тюшюн бакъ, не олыр 
Экенсинъ озюнъ, 

Шу гъарип ананънынъ 
Яшына етсенъ. 


АФУ ЭТ МАНЪА 


Къабиринъ не ерде 

Бильмейим анам, 

Тойгъандже корьмедим сагълыкъта. 
Сонъ эманетинъни 

Корьмей бир адам, 

Къалдынъ сен чытырман дагълыкъта. 

Балалыкь чагьымда 

Пек север эдинь 

Аювлар масалы айтмагъа. 
Чернига джыймагъа 

Кетем мен дединъ, 

Ёл насип олмады къайтмагъа. 


Не олды, кимселер 

Бильмейлер аля, 

Батакълар ичинде къалдынъмы? 
Ёкъса чал орманнынъ 

Серт хышымларына 

Тирилей сен къысмет олдынъмы? 


Шунынъчюн мезарынъ 
Башында дегиль, 

Тиз чёкем рухунънынъ алдында. 
Менимчюн сен гуя 
Сагъ-селяметсинъ, 

Даима турасынъ акълымда. 


Ынджынма еринъде, 

Афу эт манъа 

Бу аджиз хатырлавларымны. 
Бир эйкель ерине 

Къабул эт, анам, 

Козь яшлы бу сатырларымны. 


ОМЮРЛИК БОРДЖЛУМЫЗ 


Анадыр бизимчюн юкъусын больген, 
Агъзындан локъмасын чыкъарып берген. 
Янъылсанъ догъуртып ёлунъа салгъан, 
Йыкъылсанъ тургъузып къолуна алгъан. 
Бир дертке огърасанъ ойларгъа далгъан, 

Адашсанъ ёлунъдан къуртарып алгъан. 
Аналар юзюнде даима нур яна, 

Юректен чеккенин сёйлемез о санъа. 

Сиз эвнинъ чырагъы, ярашыкъ гулюсиз, 
Эвлядлар эшкъына ойнанъыз, кулюнъиз. 
Анам ве Ватангъа садыкъ эвлядым, 
Сизлерни ынджытмай яшамакъ мырадым. 
Аналар иле биз эр иште кучьлюмиз, = 
Аналар алдында омюрлик борджлумыз. 
Бугунь бу байрамлыкъ бахшышны алынъыз, 
Селям ве урьметле энъ кендже огълунъыз. 


ХАТИМЕ 


Раметли анам! 
Омюрим биткендже 
Унутмайджагъыма, 
Рухунъны урьметлеп, 
Ынджытмайджагъыма, 
Баш эгип алдынъда 
Этем ант, 

Емин! 

Къальбимни тепретип, 
Алемге чыкъаргъан 
Бу шиирлеримни 

Эр дакъкъа, эр ань, 
Дуалар ерине 
Къабул эт, 

А—минь! 


БАЛАЛАРГЬА 


7 НОЯБРЬ 


Юксек тутып улу Ленин портретини 
Огълум чыкъты нумайышкъа ильк кере. 
Корьсинлер деп даийнинъ хош суретини, 
О гъурурнен ог сырада эп юре. 


Дедим:-- огълум, шенъ-шад олып юрмез 
эдинъ, 

Ана юртта къуванч ташып гонълюнъде, 

Бойле байрам бельки бугунь корьмез эдинъ, 

Сен догъмагъан олсанъ Ленин Илинде. 


ТОРУНЧЫКЪ 


Мектебимде бугунь мени 
Октябряткъа алдылар. 
Кокрегиме беш кошели 
Бир де йылдыз такътылар. 


Оджам айтты: «бу йылдызда 
Ленин нуры янмакъта. 

Ленин бизим кьанымызда, 
Оны эр кес анъмакъта». 


Билем энди, дюнья халкъы 
Онъа урьмет эткенин. 

Мен де онынъ пек бахтлы 
Торунчыгъы экеним. 

АЙТ, КЪАЧАН ОЛА! 


Кьар ирип кетти, 
Сувукьлар битти. 
Сыджакьлар кельди, 
Балалар кульди. 


Тазере ерлер, 

Ача ал гуллер. 

Айт, кьачан ола, 

Бу зевкълы куньлер? 


ТАПЫНЪЫЗ БАКЬАЙЫМ 


(Себиля къартийнинъ агъызындан) 


Анавы къырнынъ устюнде 
Ильпек-чильпек отура. 
`Ильпек-чильпек астында 
Къалем сызар отура. 
Къалем сызар астында 
Джарыкъ йылдыз отура. 
Джарыкъ йылдыз, астында 
Булашыкь токьлу отура. 
Булашыкъ токълу астында 
Джалмап джутар отура. 
Джалмап джутар астында 
“Сыйпап сары отура, 
Сыйпап сары астында 
Тюпсюз къую отура. 


(Сач, къаш, козь, бурун, агъыз, сакъал, къурсакъ.) 

ЮКЪЛАДЫ «ЙЫЛДЫЗЧЫКЪ» 


Йылдызчыкъ, йылдызчыкъ, 
Бем-беяз йылдызчыкъ, 
Ягъа бер тепеден 

Ясайым бир къызчыкъ. 


Ясадым бир къызчыкъ, 
Бем-беяз бир къызчыкъ, 
Бегенип адыны 

Къойдым мен йылдызчыкъ. 


Йылдызчыкъ, йылдызчыкъ, 
Ушюдинъ къар къызчыкъ, 
Ят юкъла печканынъ 
Янында сен азчыкъ. 


Юкъла сен йылдызчыкъ, 
Чыкъарма сесинъни. 
Унуттым астынъа 
Къоймагъа эскинъни. 


Къар къызчыкъ, къар къызчыкъ, 
Юкълады йылдызчыкъ. 
Къызгъан сонъ... 

Вай, вай, вай!.. 

Ялдатты бу къызчыкъ. 


ЧИПИЛЕРИМ 


Меним дюльбер чипилерим 
Чивильдешсе пек северим. 
Пуфкъа бенъзер чипилерим, 
Акъшам, саба ем сеперим. 

Нечюн меним чипилерим 
Кокке бакьып сув ичелер. 
Нечюн меним чипилерим 
Тары емез, тюй корьселер. 


Ай, сары чипилерим, 

Вай, сырлы чипилерим, 
Тез-тез келинь чипилерим, 
Мен сизлерге тюй сеперим. 


Меним назик чипилерим 
Анасыны пек севелер. 

Юкъу кирсе козьлерине 
Кьанат тюбюне кирелер. 


Ай, сары чипилерим, 

Вай, сырлы чипилерим, 
Тез-тез келинь чипилерим, 
Мен сизлерге тюй сеперим. 


СЕПЕТЛИ КЬАРТИЙ 


Саба эрте, ава ачыкъ, 
Корьдим мектеп ёлунда, 
Кетеятыр къартанайчыкъ 
Сепети бар кьолунда. 


Мен битайгьа ярдымлашып, 
Алып бардым эвине. 

Битай мени алгъышлады 
Пек севине-севине. 


Алып къартий сепетинден 
Берди манъа бир алма. 
Сонъра опип о бетимден 
Деди: джувур, хеч къалма. 

Не ёрулдым, не де талдым. 
Не дерсиме кеч кьалдым. 
Пек огъурлы къартий экен, 
Татарджадан беш алдым. 


КЪОЗУЛАРЫМ 


Эмджем къоюн бакъа чокътан, 
Пек унерли, намлы чобан. 
Яйлаларгъа мен чокъ барам, 
Чалашында ятып къалам. 


Бу баарь де, кене бардым, 
Къозучыкълар корип къалдым. 
Не де гузель къозучыкълар, 
Мен оларгъа пек сукъландым. 


Ешиль отлар арасында 
Ойнашалар, алышалар. 
Акъшам олса хошарларгъа 
Сюрю-сюрю толушалар. 


Ах, меним къозуларым, 
Къувурчыкъ баш къозуларым. 
Язда отланъ кенъ къырларда, 
Къышлыкъ ем мен азырларым. 


КОБЕЛЕК 


Къора бою кеткенде, 
Корьдим сырлы кобелек. 
Узандым, къол етмеди, 
Чюнки юксек бу терек. 

Мен, Амет, деп кьычырдым, 
Ярдым эт, деп чагьырдым. 
Кобелекни тутайыкъ, 

Юва ясап къапайыкъ. 


Амет манъа дарылды, 
Тап чырайы тюрленди. 
— Ёкъса санъа кобелек, 
Тийдими,— деп сейленди. 


Кобелекни тутмайыкъ, 
Къуртчыкъларны ашасын. 
Багъчаларда кьоркьмайып, 
Эркин-сербест яшасын. 


Эм оны ич урмайыкъ, 
Олар бизге пек керек. 
Келинь, бакъып турмайыкъ, 
Отуртайыкъ дут терек. 


Баарьде къурт чыкъарыр, 
Дут япрагъы кемирир. 
Сонъра кирип къозакъкъа, 
Йипек ясап джан берир. 


ДЖОЮКЬ БУЗАВЧЫКЪ 


Анам севе малларны, 

Кель мотийим, кель, кель, дей. 
Фермада да оларны 

Башын сыйпап эркелей. 


Къонъур башлы бузавчыкъ 
Къоркъа эди таякътан. 
Олса да пек козь ачыкъ, 
Гъайып олды аякътан. 

Анам чапа-чапкьалай, 
Эшитмекчюн сесини. 
Геджеси де юкьламай, 
Джоя язды эсини. 


Мен кьайткьанда дагь якьтан 
Корип кьалдым кечкенин. 
Соньра салкьын чокьракьтан 
Эгилип сув ичкенин. 


Алдым кьолгьа бир таякь, 
Пек аджынам урмагъа, 
О да мендай ель аякъ, 
Чапып кельдик фермагъа. 


Джоюгъынъыз бу олса, 
Дедим: яхшы тойдырынъ. 
Эгер кене джоюлса, 
Чокъракъ беттен кьыдырынь. 


Ферма башы ве анам 

Эп ёл бакъа эдилер. 

Мени корип чокъ адам 
Сагъ ол, къызым, дедилер. 


ТИЗЕМЕ БАРГЪАНДА 


Баргъан эдим Мырзачёльге 
Каникулда кезинип. 

Тизем мени куле-куле 
Къаршылады севинип. 


Бу йыл тизем фермасында 
Беш бинъ тавукъ осьтюрген. 
Къушчыларнынъ арасында 
Буюк унер косьтерген. 

Мен къайткъанда тизем манъа 
Багьышлады бир хораз. 
Кьанатлары сырлы-сырлы, 
Къуйручыгъы бем-беяз. 


Маллемизде сукьланалар 
Онынъ татлы сесине. 
Уянгьанда мен эр саба 
Тизем тюше эсиме. 


КЪАРАГЪАЧЫМ, КЪАРАГЪАЧ 


Мен осьмейим бос-ботен, 
Бурьлеримни кьабартам. 
Кечкен йылгъа нисбетен 

Филислейим, чокъ артам. 


Тезден кене чал башым 
Ешиль тюске боялыр. 
Кельген-кечкен ёлдашым 
Салкъынымда ял алыр. 


Пытакъларым эгильсе, 
Зонтик олып корюнем. 
Еллер чыкъса, къыш кельсе, 
Акъ тонума бурюнем. 


Къарагъачым, къарагъач, 
Устюм толу къарылгъач. 
Таш атманъыз балалар, 
Олар да ял алалар. 


Мына, шайтип, эр кеске 
Мен чокъ файда кетирем. 
Шунынъ ичюн яз кельсе 
Далларымны осьтюрем. 

ФИДАНЕМ 


(Йыр) 


Омрюмизнинъ бир гулюсинъ, 
Кулер юзлюм, бирданем, 
Эвимизнинъ бульбулисинъ, 
Ах, фиданем, фиданем. 


Шенъ кулюшинъ юрек якъа, 
Мавы козьлюм. мерданем. 
Козьлеринъ эп ёлгъа бакъа 
Сагъындыкъча, Фиданем. 


Акъбардакъдай акъ юзлюсинъ, 
Сёзлеринъ дане-дане, 

Тыпкьы битанънынъ озюсинъ, 
Ах, Фиданем, Фиданем, 


Сенсинъ бахтым, мискин къозум, 
Сеннен ярыкътыр ханем. 
Посталагъым, яша къызым, 

Ах, Фиданем, Фиданем. 


Юрегинъ шень, талмай урсын, 
Кьальбинь бильмесин элем. 
Бахт йылдызынь янып турсын, 
Ах, Фиданем, Фиданем. 


Бахт йылдызынъ янып турсын, 
Ах, Фиданем, Фиданем, 
Фиданемдир, бир данем. 

БИНЬ СЕЛЯМ 


(Йыр) 


Урьлюкке ёл косьтерген, 
Айбетлеген, осьтюрген, 

Эр гонъюльге зевкъ берген, 
Сенсинъ улу партиям! 


Эр эвлядкъа бабасынъ, 
Дертке дерман тапасынъ, 
Бизден санъа бинъ селям, 
Яша шанлы партиям! 


Эм турмушта, эм иште, 
Унер олып куреште, 

Енъишлерден енъишке 
Алып баргъан партиям! 


Ленин ёлундан кетип, 
Эскиликни терк этип, 
Айгъа, йылдызгъа етип, 
Унер сачкъан партиям, 
Бизден санъа бинъ селям, 
Яша шанлы партиям! 


ШАНЛЫ ЁЛГЪА 


Китабынъны алдынъ къолгъа 
Эй севимли эвлядым, 
№Мектебинъе, шанлы ёлгъа 
Бугунь сени ёлладым. 


Урьмет этер оджаларгъа, 
Ве низамлы окъурсынъ. 

Умютим бар, эвляд, санъа, 
Сен козюмнинъ нурусынъ. 


Окъуп илим оджагъында 
Юксеклерге чыкъарсынъ, 
Бу улькемнинъ багъырында, 
Бир гуль олып ачарсынъ. 


Сув алтында, дерьяларда, 
Гемилерде ялдарсынъ, 
Гагариндай, фезалардан 
Бизге селям ёлларсынъ. 


Омюримнинъ чечегисинъ, 
Окъу эвляд, окъу сен. 
Окъув иле оседжексинъ 
Урь Ватанда къокъуп сен. 


Ватаныма шан ве шурет! 

Сени севип беслейим, 

Сенден сайгъы, сенден урьмет, 
Къараманлыкъ беклейим. 


МУЗЫКАНТ ОЛУРЫМ 


Музыка! Не вакъыт сесинъни эшитсем, 
Яш гонълюм къозгъала, юректен джошам. 
Музыка! Байрамда маршынънен кетсем, 
Бахтлы кунюме севинчлер къошам. 


Аскерлер адымлай гурьдели сесинънен, 
Эмекте, джыйында халкъ севе сени. 
Сеферде балалар рухлана сениньнен, 
Буныньчюн хаялгьа сен чектинь мени. 

Музыкант олурым -- бу меним истегим, 
Не яхшы шадланып, яшайыш къурмакъ. 
Музыкант олурым -- чырпына юрегим, 
Не яхшы ордуда сигналджы олмакъ! 


1941, майыс 


КЕЛЬСЕ БАБАМ... 


Эминечик тербиели, 
Яхшы окъугъан бала. 

Пек унерли, теджрибели, 
Лякин дерстен чокъ къала. 


Оджам деди, бир кунь бизге, 
Эвине барып. келинъиз. 
Малюм олсун эпимизге, 

Не алдадыр, билинъиз. 


Кьаршылады бизни саба, 
Къардашчыгъы Сейдамет. 
Деди: эвге кельсе бабам, 
Санки къопа къыямет. 


Татам къача къомшуларгъа, 
Анам эвнинъ тёрюне. 

Эр бир колетке оларгъа 
Бабам олып корюне. 


Бабам саруш кельген куню 
Эпимизге терсее. 

Шунынъ ичюн татам бугунь 
Баралмады дерсине. 


Оссем акъыл къояджагъым 
Бабам кибилерине. 

Юксек эвлер къураджагъым, 
Ракъы заводы ерине. 


ЯШ ДОСТУМА 


Пионерге биз бир кирдик, 

Бир раледе отурдыкъ. 
Догьмышлардай кунь кечирдик, 
Бир макъсадчюн окъудыкъ. 


Йыллар кечти... Сен яш достум 
Арбий хызмет этесинъ. 

Челик олсун тургъан постунъ, 
Юрткъа душман кирмесин! 


Ананъ-бабанъ хошнут олсун, 
Халкъынъны сев, джесюр ол! 
Омюр, куреш мектебинде, 
“Буны истей комсомол. 


Мен агроном --- бир экимим, 
Колхозымнынь челюне. 
Сакът олайыкъ экимиз де 
Багъчамызнынъ гулюне. 


КЬАЗ ВЕ ТУРНА 
(Масал) 


Зый-чув олып. вахылдап, 
Онъгъа-солгъа салланып, 
Сув башына кельди кьаз 
Кьабарып ве тавланып. 
Деди:-- бутюн дюньяда 
Меним киби ёкъ бир къуш. 
Сувда ялдай, кокте учам, 
Ерде юрем, яз ве къыш. 
Буны диньлеп, деди турна:- 
Пек кьопайма будала! 
Зенаатынь чокь олса да, 
Макьтанувдан не файда? 
Бар омрюньде сен бир кере 
Сыгъын киби чапмадынъ, 
Балыкъ киби ялдамадынъ, 
Къартал киби учмадынъ. 


Чокъ хызметни осал бильсенъ, 
— Билем,-- демек, шан дегиль. 
Зенаатынъ кучь олса да, 

Севип огрен, яхшы биль! 


БАЛТА ВЕ САП 


Бир кунь балта ачувланып сапына, 
Пек шапырып. пек копюрип сёгюнди. 

Ич бир алет баралмады кьатына, 
— Бу Сап манъа ляйыкьмы?-- деп окюнди. 


«Менсиз сувда пароходлар ялдамай, 
Ер астында шахталаргьа мен тюшем. 
Бу алемде мени кимсе алдамай, 

Мен эр кимнинь бахты ичюн курешем. 


Меним киби бармы аслы дюньяда, 
Мен эр кеске, эр ханеде иш япам. 
Иш япам да, озюм кьургьан бинада 
Лайгъа батып, аякь тюбюнде ятам. 


Эль астында кьалмаз эдим, эгер сен 
Манъа ляйыкь, манъа акьран Сап олсанъ. 
Эм ишиме, эм кучюме кедерсинь, 

Тёрде ятар эдим сенден къуртулсам...» 


«Нафле мени акъаретлей, айтасынъ, 
Файдань ичюн юрмейсиньми зевкъланып? 
Иш япсанъ да, биль ки, сен тек балтасынъ, 
Сапсыз чокътан къалыр эдинъ тотланып. 


Гьурурланам, эм ишимден безмейим, 
Уста ичюн сен де, мен де керекмиз. 
Мен озюмде ич кьабаат сезмейим, 
Яхшылыкьнен кьалдырырмыз яхшы из. 


Озь хусурын коралмагъан сендай зат, 
Эльбет турмаз алетлернен бир сафта. 
Бильмиш ол ки, бойле алда къабаат 
Ола тургъан, эм Балтада, эм Сапта.» 


121 


эчки 
(Масал) 


Чобангьа эчки керек олды. 
Эчкиге не миннет? 

Шу куню тапылды. 

Сюрюге кьошулып 
Чапкъылды... р 
Чапты... 

Къойларгъа баш олып, 

Эчкилик япты. 

Эндеклер атлап, 

Сувлардан кечти, 

Къойларнынъ эр бир къылыгъын корьди. 
Копекнен дост олып, 

Бу шартмек эчки 

Эр кунь сюрюнинъ алдындан юрьди. 
Бир кунь къарт чобан 

Ышанып онъа 

Отлакъта пек татлы 

Юкъугъа дала. 

Эчки къойларны 

Джетеклей, тюрте, 

Базыларыны 

Ярдан секирте. 

Копек эчкининъ алдына чыкъып, 
Магърашкъан къойларны 
Белядан къуртара. 

Лякин бунъа 

Эчки пек тарсыкъып, 

Дей ки: «Не яптынъ, 

Эдепсиз, масхара!?» 

Соньра о кене де 

Къуйругъын тиклеп, 

Сюрюнинъ алдына 

Чыкъаракъ «Ме» деп, 
Секриклей... 

Атта копектен ялмай. 
Лякин, 

Кьойларнынь козю огюнде 
Озюнинь эдепсизлиги неде? 
О аля даа билялмай. 


Манасы шу: акьикьий инсан 

Зор куньде бир локьма кьаптырыр. 
Бундайын «Эчки»-ни дост сансань, 
О сени кьаядан аттырыр. 


ЯШЛЫКЪ — САНКИ ДАГЬ ОЗЕНИ 


Яшлыкъ — санки гурьлеп акъкъан дагъ озечи ” 
Онынъ татлы сувларына тоюлмаз. 

Охшар, алдар, эм ялдатыр о сени, . 
Перчеминье кьар тюшкени дуюлмаз. 


Акьар, кечер гурь озеннинь сувудай, 
Омюринънинъ къайнакъ, ташкъын бу чагъы. 
Яш достларым, адымланъыз янълышмай, 
Сизинъ ичюн ачыкъ Ватан къучагъы. 


Яшлыгъынынъ къадирини бильмеген, 
Бу озенден сувны къанып ичалмаз. 
Ана-баба сёзю иле юрмеген 

Онынъ асма копюринден кечалмаз. 


Бильги — омюр арманына директир, 
Бер илимге яшлыкъ араретинъни! 
Бильки, санъа о ярын да керектир, 
Бер сен онъа варынъ-вариетинъни! 


Зор олса да, бу аятий бинанынъ 
Темелини, сакъын, къурма афыдан. 
Инсанлардыр — ярашыгъы дюньянынъ, 
Тырыш, ер ал, сен адамлыкъ сафындан! 


Яшлыкъ — санки гурьлеп акъкъан дагъ озени, 
Онынъ татлы сувларына тоюлмаз. 

Охшар, алдар, эм ялдатыр о сени, 

Перчеминъе къар тюшкени дуюлмаз. 


124 


Поэмалар ве балладалар 


Джан севгени -- гузельдир эр гузельден, 
Аят кьушу ич севгисиз үчалмаз. 
Кьартлар деген, бунсыз эвель-эзельден, 
Омюр далы гонджеленмез, ачалмаз. 
„Ким кельген я, бу дюньягъа нур олып, 
Нурлу ола инсан элял эмекте. 

Гуль олсанъ да, тёкюлирсинъ сен солып, 
Лякин солмаз... севги буллюр юректе. 


СССРнинь 50 ЙЫЛЛЫГЪЫНА 


СОЛМАЗ ЧЕЧЕКЛЕР 


Тань маали... Тав ичинде бир койде, 
Догъдынъ эвлят Эсма адлы анадан. 

Халкь тельмирип урьлюк нурун сюзгенде 
Бешигиньде оксюз къалдынъ бабадан. 


Матем сарды эвиньизни о заман. 
Ольдю бабань сезмей омюр дадыны. 
Кер огьлудай олсун деп бир кьараман, 
Асан кьойды анань сенинъ адынъны, 


Сютке толу кокюслернен бу ана, 
Кьозум, деди бакьты сени, беследи. 
Дакъкъа сайын козь эткенде о санъа 
Мерум баба кьияфетин эследи. 


Оксюз ольмез орселенир, кунь корер, 
Мурад этсе макьсадына о ирер. 

Къави йипнинъ эки уджу пектильген 
Алкъаларнен бир кошеден-кошеге. 
Ортасында кок кетенден тикильген, 
Къайыкъ киби ялдай татар бешиги. 


Гъарип баба пек севине-севине, 
Къургъан эди кираметли ханени, 

Мында алып Асаныны элине, 
Айта анай незакетнен айнени: 


`«Дандини, дандини, дана ювурды, 
Бу огьланны анги ана догьурды. 
Не олайды. балам эгиз олайды, 
Бир эвлерде даим секиз олайды...» 


Къувурчыкъ сач тосунына бу ана 
Бакъкъан сайын, де къувана, де яна. 

Кьара ерге алты бала сакьлады, 
Единджиси Асан олды -- бу кендже. 
Эсма апте онъа умют багьлады, 
Деди, одыр таянгьычым, эгленджем. 


Ана ёкътыр, баба ёкътыр къатында, 
Хор ананынъ янакълары бурюшкен. 
Тувгъанлары «еди дерья» артында, 
Асретликтен яш башына чал тюшкен. 


Не олгъайды бойле агъыр дакъкъада 
Севимлиси, омюрдеши ольмесе. 

Не олгъайды от юрекни якъкъанда, 
Достунъ агълап, душманларынъ кульмесе. 


Сабыр этти эшитсе де чокъ фигъан, 
Чюнки эвде осеятыр яш фидан. 

4 
Инсан догъа, инсан осе, кунь-куньден, 


Инсанлардыр — инсан эткен инсанны. 

Ана къальби чезильмеди дугюмден, 
Аякьланып юрюткендже Асанны. 


Анасынен мыдыр-мыдыр сёйлене, 

Тили татлы, тос-томалакъ бу бала. 

Куннинъ бою эв-азбарда эглене, Қ 
Ёлдан кечкен охшай оны, токътала. 


-- Вай ,бу къадар бабасына ошамакъ! 
— Вай, бу бала Меметшанынъ гулю де! 
Бу сёзлернен яш Асанны охшамакъ 
Теспий олды кой халкъынынъ тилинде. 


Окенъ чыкъса, дагъгъа-ташкъа бильдир сен, 
Гонълю осер яш сабийни кульдюрсенъ. 

Эсма апте Асанына бахт истеп, 
Намазыны къылды бозмай беш вакъыт. 
Учь айларны тутмакъ гъает савап деп. 
О темчитке турар эди мум якъып. 


Озь чаресин озю корьди эр даим, 
Юрегинде ич ёкъ эди яманлыкъ. 
Къальби ачыкъ, табиаты муляйим, 
Истер эди тек раббиден аманлыкъ. 


Не асетлик, не пахыллыкъ къанында, 
Кейфсиз юрди, тапкъаныны ашады. 
Гедже-куньдюз о тюшюнде, анъында, 
Тек огълунынъ бахты ичюн яшады. 


Оськен сайын киргинлеше Асаны, 
Корьсенъ дерсинъ балаларнынъ арсланы. 

Сабамы бу, акьшаммы бу, ким биле, 
Улькемизде эски аят авушты. 

- Биревлерге танъ агьарса зевкъ иле, 
Биревлерчюн кунь эбедий кьавушты. 


Улу Ленин гьаесининь кучюнден. 
Юртумызгъа сёнмез ал нур сачылды. 
Азат халкълар аилеси ичинде 
Татаргъа да урлюк ёлу ачылды. 


Ана Ватан эр етимге, эвляткъа, 

Къучакъ керди, кунь косьтерди куньсизге. 
Матем чалып, залым чаргъа — джелляткъа, 
Ленин олды баба, нидже оксюзге. 


Асан да шай, билип Ленин адыны, 
Энди сезип башлай баба дадыны. 


7 


Асан догъгъан койнинъ багъча-багълары 
Нефес ала серин яйля елинен. 

Чешит емиш толу ешиль дагьлары 
Безетильген табиатнынъ элинен. 


Кой устюнден бакъып тура Къушкъая, 
Ашагъыда бал армутлы чайырлар. 
Кенъ дагъларнынъ этегине янтая 
Аткьулакьлы, мандалачлы байырлар. 


Саба эрте чыкьлы тарла тютюни 
Десте-десте тарпилерге тизиле. 

Акъшамгъадже тютюнлернинъ бутюни 
Темен-темен сырыкъларгъа сюзюле. 


Яш Асан да ойнай мында, шенълене, 
Тютюн тизген анасынен эглене. 


Бахт--сув дегиль, акьып кельмез чокъракътан, 
Кьазанылыр о эмекте, куреште. 

Чар зулмындан азат олгъан топракъта 

Бахт кунеши нурун сача эр иште. 


О къальблерде янып тургъан вакътында, 
Кучь тюкенмез, дамарларда къайнар къан. 
Онынъ парлакъ шавлелери алтында, 

Бахт тападжакъ урьлюк севген бар джиан! 


Ал Октябрь кунешининъ нурунен, 
Тасиль корьдик чечек ачкъан Ватанда. 
Бахт ёлуна октябрятлар йырынен 

Еди яштан адым атты Асан да. 


Талап этсенъ, талабынъа ирерсинъ, 
Окъуп илим алемине кирерсинъ. 


9 


Ана огълун беклей саат учькедже, 
Иштен къайтты, оджагъыны тютете. 
Джезвесини къойып откъа, кечкедже 
Къаве сюзип, чорап оре, юнь тинте. 


Эгер бир кунь эвлядыны корьмесе, 
Гонъюлини гъам-къасевет хырпалай. 

Мектебинден вакьытында кельмесе, 
анки онынь юрегини кьурт талай. 


Йыллар кечти. Асан кельди секизге, 
Тербиели, чыкьмай ана сезюнден. 
Эм малледе о нумюне эр кеске, 
Мектепте де оджаларнынь козюнде. 


Ана-бала -- эки тамакь, эки джан, 
Эвлеринден эп эксиле эски гьам. 


10 


Омюр ёлу тегиз дегиль, тюз дегиль, 
Эндеклидир, учурумлы, сарп алдыр. 
Омюр ичюн сынъыр, алтмыш, юз дегиль, 
Табиатнынь хазинеси пек болдыр. 


Бу ёллардан къыргъа чыкъмакъ истесенъ, 
Илим огрен, къол зенаатынъ олсун. 
Шаин олып кокте учмакъ истесенъ, 

Бир дегиль де, эки къанатынъ олсун. 


Бу къанатлар къавилешир куреште, 
Пак виджданлы, ирадели адамда. 
Ана Ватан эм окъувда, эм иште, 
Кенъ ёл ачты яшларгъа эр адымда. 


Эвлядына бакъып ана ич къанмай, 
Севинчинден озь козюне инанмай. 


11 


Шеэрлерде эм койлерде урь халкълар, 
Иль эшкъына бельсендилер курешке. 
Гъалебели, кучьлю ильк беш йыллыкълар 
Алып кельди енъишлерден-енъишке. 


131 


Бахт ёлунда къанат джайгъан колхозлар, 
Махсул йыгъа, анбарлары рыкъма-рыкъ. 
Къошларында догъа бинълеп къозулар, 
Халкъ шень яшай, корьди эр кес кунь-ярыкъ. 


Багьчаларда тёкюндилер джыйгъанда, 
Эшитиле балаларнынъ гурь сеси. 
Асан да шай, энди мектеп чагъындан 
Бу ишлерге башлап къошты иссесин. 


Хош диярлар ич къальбинъден силинмез, 
Онынъ къадри балалыкъта билинмез. 


12 


Буюк-Дере... Дерсинь эки къанатлы, 
Гедже-куньдюз шырыл-шырыл акъмакъта. 
Ялысында эки якълап кой халкъы 
Акъшамлары леззет алып бакъмакъта. 


Бир ялысын яраштырса вишнелер, 
Бир ялысын эм алмалыкь, джевизлик. 
Джевизлиги — дервизалар ичюн ер, 
Вишнелиги — севдаларгъа джиэзлик. 


Ягьмурлардан дере ташып кельгенде, 
Асан чыкъып балаларнен зевкь ала. 
Эр адымда омюр онъа кульгенде, 
Нечюн аджеп ойнамайджакъ бу бала. 


Джан-Эрикнинъ чевре-чети ормандыр, 
Авасы да дертлилерге дермандыр. 


13 


Бай эвинден хастахане япылды, 
Ахырындан эки козьлю бир амам. 

Клубкьа да ляйыкь бина тапылды. 
Халкь инанды озь бахтына бир тамам. 


Русиеден койге кельген экимге 

Халкь дер эди: «сиз агъа, биз кенджемиз». 
Чебер кьолунь омюр бере эр кимге, 
Айрылыкъ ёкъ сизден «дохтур эмджемиз». 


Шайтип къач йыл, Эсма апте, бичаре, 
Тосунынынъ бахты ичюн чекишти. 
Хасталанса тапайым деп бир чаре, 
Аман койнинъ экимине етишти. 


Достны-досттан айыргъаннынъ юзю ёкъ, 
Достсыз яшап айкъыргъаннынъ озю ёкъ. 


14 


Къартларымыз затен эвель-эзельден 
«Огълунъ болса, шох болсун» деп кельгенлер. 
Къоркъмагъанлар не олюмден, эджельден, 
«Шох болмаса, ёкъ болсун» деп кульгенлер. 


Баба зевкьы корьмей оськен Асаннынъ 
Шохлугъына шашты бутюн койдешлер. 
Бир анангн омюр эткен инсанны 
Тувгъан киби сарып алды дост-эшлер. 


Къошуларда, оюнларда, эр иште, 
Балалардан ондан устюн чыкъкъан ёкъ, 
Акъранлары арасында куреште 

Кой ичинде оны абрап, йыкъкъан ёкъ. 

Шохлугъынынъ ёкътыр асла къарары, 
Лякин тиймей ич кимсеге зарары. 


15 


Эр омюрден бир татлы йыл эксильтип 
Мевсимлерни денъиштире мевсимлер. 
Табиат да хышымынен эль сильтеп, 
Дей: инсанлар манъа боюн эгсинлер! 


Табиатнынъ мераметсиз къолунен 
Силинмейджек излер биле силине. 
Лякин инсан кутькен илим ёлунен 
Билинмейджек сырлар дахи билине. 


Къайда барсань, Асан халкънынъ тилинде, 
Достлар келе, Эсма апте ял алмай. 
Къарты, яшы деделернинъ илинде 

Бойле йигит оськенине къаналмай. 


Йигит куреш мейданында таныла, 
Асан энди халкъ тилинде анъыла. 


16 


Мис япракълы джевизликте иш къайнай, 
Ешиль мейдан бельгиленди чокъ халкъкъа. 
«Джан-Эрикке дервизагъа бир къалмай!» 
Деген илян ёлланылды эр якъкъа. 


Гъурур иле Джан-Эрикнинъ халкълары 
Буюк мейдан безеттилер гъайретнен. 
Къаракульден къалпакъ кийген къартлары 
Кельгенлерни къаршылайлар урьметнен. 


Ойнай къолда давулджынынъ чокъмары, 
Куреш башлай, яш-явкъадан, къолайдан. 

Пек тельмирип, корьмек истей чокьлары 
Курешмеге чыкъкъан яшны алайда. 


Асан эльбет озь кучюне базана, 
Йигит шанны курешлерде къазана. 


17 


Дервизанынъ байрагъыны алмакъчюн 
Рустем кельди ат копюртип узакътан. 
Яш курешчи намы алып къалмакъчюн 
Осман кельди достларынен чёль якътан. 


Экиси де ич Асандан кьалышмай, 
Лякин Асан кень джавурун, кесментли. 
О, бир вакьыт кучьсизлернен чатышмай 
Пельванлыгьы юрюшинден бес-белли. 


Асан чыкьты... Бельде кьави ал кьушакь 
Гурь сачлары маньлайында чубала. 
Тесир этмей онъа «ыргъакъ », «япалакъ», 
Туткьаныны баштан ата бу бала. 


Мына шайтип озь адыны акьлады, 
Джан-Эрикнинь шан-шуретин сакьлады. 


18 


Июнь куню... Халкъны, сабий-субъянны, 
Абдыратты откюр сесли Левитан. 

Деди: кьангьа богьмакь ичюн инсанны 

Дженк башлады кьатиль Гитлер гьарп якьтан. 


Байгъуш къушлар далларында сустылар, 
Джан-Эрикни сарды кьайгьы, тюшкюнлик, 

Кьуртлар-кьарынджалар биле пыстылар, 
Ерни, кокни кьаплап алды мушкюллик. 


Ташты юрек нидже-нидже инсанда, 
Дюнья халкьы кьулакь тикти эфирге. 
Гоньюль берип сагьлыкьлашып Асан да, 
Тувгьан юрттан кетти буюк сеферге. 


Гьарип ана айырылды эвляттан, 
Чокь ойланды акът алмакьчюн джелляттан! 


19 


Агъыр куньлер... Бала-чагьа джылаша, 
Коктен бомба ягъа... Ерни титрете. 
Джариз душман эп илери джылыша, 
Энди баскьын Москвагьа козь эте. 


Ким унутыр шу тарихий кьыркь бирде 
Тильге кирген зор ноябрь айыны. 
Чокь кечмеден Москванынь тюбюнде 
Аман тапмай душман алды пайыны. 


Мемлекетнинь кьарты, яшы, баласы, 
Москвалы батырларгъа кьол тутты. 
Бойсунмады халкънынъ улу къальасы, 
Хаин душман нефретинден кьан ютты. 


Силясыны алып кьолгьа серт кьышта, 
Асан кирди мында ильки урушкьа. 


20 


Сагьлам рухнен, халкъ эшкьына яшасанъ, 
Эр бир еньиш кучюнъе-кучь, рух бере. 

Адий солдат шинелинен яш Асан 
Урушларда эп киогинлик косьтере. 


Бир кунь Асан муим вазифе алып, 

Беш солдатнен кетти немсе тарафкьа. 
План буюк... Тав янында токьталып, 

Козь ташлады джав таптагъан топракъкъа. 


Сюйрекленип, чалкъа ятып, кесип тель, 
Сарды олар бир орманджы эвини. 
Гедже мында ойнаш тапкьан эки «Тиль» 
Тюшти кьолгьа джыялмайып эсини. 


Шу куньден сонъ Асан полкта макъталды, 
Къач керелер яраланды, сагъ къалды. 


21 


Къыш геджеси... Къорлы оджакъ башында, 
Эсма апте ойгъа далгъан, юнь тарай. 
Асретликтен, козьлерининъ яшындан 
Бенъзи солгъан, огълун беклеп ёл къарай. 


Апансыздан тасырдады пенджере 

Бу ким экен, ким геджелей келеджек? 
Пек ялвара, ышмар эте бу чере, 

Гуя ачып пенджерени киреджек. 


Эсма апте яваш ачты къапыны, 
Кирди ичке солдат, лякин зор алы. 
Аркъасындан ташлап къанлы япыны, 
Деди: тышта достум ята яралы. 


Эсма апте немселерден сакълап джан, 
Къорчалады эвде эки партизан. 

Партизан, деп сарды койни пис итлер, 
Чокь кьан акьты адамлардан тамчылап. 
Кьартийни де эвден алып бандитлер 
Кетирдилер дарагьачкьа кьамчылап. 


-- Бизге бойле эмир бере герр Гитлер! 
Деп кьартийнинь бойнуна йип тарттылар, 
Тильден, динден анъламагъан езитлер 
Джевизликте халкъны йыгъып аттылар. 


Диньле Асан, азиз эвлят, сен бир ан! 

Бу мейданда адынь койге нам берди. 
Къайдасынъ сен, тос-томалакь яш пельван! 
Бу мейданда гъарип ананъ джан берди. 


Ольдю анай асретликтен куйгенде, 
Огълу къанлы урушларгъа киргенде. 


23 


Партизанлар сарды койни тав якътан, 
Командири батыр, курешчи, дейлер. 
Дигер отряд чыкъты дере тарафтан, 
Командирге таныш экен бу ерлер. 


Рустем, Осман — бу эки яш партизан, 

Шу къартийде геджелеген эдилер. 

Къартий ичюн джангъа-джан деп, къангъа-къан 
Партизанлар бар фашистни сердилер. 


Джан-Эрикте бу командир батырлар 
Теклифинен къардаш къабри къазылды. 

Баш ташында: «Сизни несиль хатырлар, 
Ватан ичюн джан бергенлер!»,-- язылды. 


Хатре олды койнинъ къарты. яшына, 
Нелер кельди Джан-Эрикнинъ башына... 


24 


Асанлар да ана юрттан узакъта, 
Фашистлерни аман бермей къувалар. 
Олар дуйып озьлерини тузакъта, 
Урккен къашкъыр сюрюсидай зувалар. 


Совет халкъы, ордусынынъ урь сеси 

Та Берлинге етип кельди, токътамай. 
Къангъа быкъкъан азат топракъ-улькеси 
Энди душман чызмасынен тапталмай. 


Из къалдырып Рейхстагнынъ ташында 
Фашизмни ексан этти фуртуна. 
Саф юрекли, яш коммунист Асан да 
Еньиш иле къайтты ана юртуна. 


Бу йигитке авес эте корьгенлер, 
Кокрегини яраштыра орденлер. 


25 


Джан-Эрикнинъ оджакълары тютемей, 
Сёнген онынъ сербест, къайнар аяты. 
Багъчаларда бульбуль къушлар ич отьмей, 
Халкънынъ чокътан сынгъан къолу-къанаты. 


Залымлыгъын бильдирмекчюн къатиллер, 
Керосинлеп атеш берген эвлерге. 

Магьазларда куйген нидже кьартийлер, 
Тутулгьанны сюрген узакъ ерлерге. 


Кой ичинде адам изи кьалмагьан, 
Сокьакьларда кийик оттан юрюльмей. 
Джелляд кьолу кьан текювден талмагьан, 
Вахшийликнинъ ич сынъыры корюльмей, 


Корип юрек чыдалмайджакъ о кунни. 
Асан гъает кедерленди, окюнди. 

Къомшу «Бадем» ве «Гульпенпе» койлерде 
Къалгъан бир къач къаралтыда от яна. 
Акъшам ятса Асан таныш эвлерде 

Саба кене Джан-Эрикни долана. 


Я не ичюн доланмайджакъ, юрмейджек, 
Яшлыгъында емиш джыйгъан дагъларны. 
Я не ичюн ойланмайджакъ, корьмейджек, 
Къол тиймеген, кийиклешкен багъларны. 


Я не ичюн айланмайджакъ, кезмейджек, 
Балалыкъта ойнап юрген эр якъны. 

Я не ичюн о янмайджакъ, куймейджек, 
Корип азиз ана яткъан топракъны. 


Асан мында озь-озюне кельгендже, 
Тапмай юрди гонъюль охшар эглендже. 

Буюк-Дере ягъасында ял алып, 
Джевизликке, вишнеликке козь эте. 
Илле къардаш къабиринде токъталып, 
Асан онынъ ташларыны тюзете. 

«Бу къабирде сен ятасынъ анайым, 
Динъле мени, кельдим сенинъ узрунъа. 
Гьарип анам, сени къайдан алайым, 
Арсланым, деп бакьар эдинь кьозуньа. 


Чокъ кьыйналдым, ич чыкъмадынъ 
кьальбимден, 
Азиз анам, кечеята бу яшлыкъ. 
Ёкъсынъ, анам, ёкълыгъынъны 
бильдим мен, 
Сенсиз манъа кок тюбюнде тарашлыкъ». 


Бу сёзлернен келип къабир башына, 
Юкълап къалды башын къойып ташына. 

О тюш корьди: Джан-Эрикнинъ халкъына 
Нуткъ айтмакъта бирев саллап элини. 
Якъын келип, пек сакъына-сакъына, 

Асан шашты, корип даи Ленинни. 


Къуванчындан туталмайып озюни. 

О Лениннен къучакълашты, сорашмай. 
Корип Ильич онынъ яшлы козюни, 
Деди: козь яш йигитлерге ярашмай. 


Кучьликлерге къаршы, йигит, 

тим-тик тур, 
Кимге керек бу козь яшы, тюшкюнлик? 
Кет бар, окъу, янъы шеэр, койлер къур, 
Корюле ки, сенде етмей пишкинлик. 


Халкъ алдында бу сёзлерден уялып, 
Асан турды юкъусындан уянып. 

Асырларны юкъусындан уянтты 
Владимир Ильич Лениннинъ ады. о 
Бу ад иле улькемизге танъ атты, 
Къанатланды ёкъсулларнынъ мурады. 


Бу ад иле юртумызнынъ топрагъы, 
Гъыдаланды, берекетке гъаркъ олды. 
Бу ад иле койлюлернинъ отрагъы, 
Йылдан-йылгъа чечекленди, нур толды. 


Бу ад иле ачты козюн факъырлар, 
Къулач керип, янъы, сербест аяткъа. 
Бу ад иле джан бердилер батырлар, 
Бойсунмайып кельмешекке, джав-яткъа. 


Асан сюртип козьлерининь яшыны, 
Эльвида, деп опьти кьабир ташыны. 


30 


Ленин ольмез, эм ольмейджек, яшайджакь, 
Асырларнен миллионлар аньында. 

Асангьа да бахт къапысы ачаджакъ, 

Чюнки Ильич яшай онынъ къанында. 


— Адалетсиз куньде адалетинъле, 
Сенсинь, даи, манъа бабалькъ эткен. 
Сенинъ берген кучюнъ-къуветинъ иле, 
Гъарип анам бешигимни тебреткен. 


Ана юртта ильхам бердинъ, осьтюрдинь, 
Сенинъ ичюн «Акъ», «Къара» ёкъ, Инсан бар. 

Куньсизге кунь, аят ёлу косьтердинь, 
Кокрегинъде дерья киби инсаф бар. 


Бу сёзлерни айтып Асан эр кеске, 
Джан-Эриктен кетти узакъ меркезге. 

Нидже алим, мутехассыс джаныны 
Алып кетти бу къанлы дженк, нидже эр. 
Нидже осмюр, нидже эвлят къаныны 
Ичти къатиль джанавардан бинъ бетер. 


Дагълар, ташлар инъледи... О ялмады, 
Бульбуль къушлар дал 

тапмады къонмагъа. 
Топракъ кусти, бет-берекет къалмады, 
Эль юртунда баскъынджыгъа онъмагъа, 


Къушлар сусты, бар кийиклер улуды, 
Фигъан къопты къатиллерге зытланып. 
Буллюр сувлу нидже чокъракъ къуруды, 
Огъурсыздан озь сувуны къызгъанып. 


Инсан ичюн тынч омюрдир — зевкъ, аят, 
Шаин олдыкъ къырылса да чокъ къанат. 


32 


Къартлар деген: эрте чыкъкъан ёл алыр, 
Буны Асан яхшы биле эльбетте. 
Шунынъ ичюн турды нидже кучь салып, ” 
Институт къапысында невбетте. 


О дженклерде пишкинлешти, чокъ корьди, ` 
Ватан ичюн къанынен ер суварды. 

Шимди аят оньа кьучагьын керди, 
Шу аятны ешертмектир мурады. 


Кьуш учмагьан юдже кьырлар артында, 
Бош чёллерни этмек истей сувгъа гъаркъ. 
Ватанымнынъ не шимали, гьарбында 
Кьалмасын, дей, ич бир кьарыш 

ер къургъакъ. 


Шу фикирнен Асан келип эректен, 
Мейиль этти окъумагъа юректен. 


33 


О истей ки, ирригатор олмагъа, 
Хышымларгъа къаршы чыкъмакъ эвельден. 
Истемей ки, ачылмаздан солмагъа, 

Япракъ киби тёкюльмеге серт ельден. 


О истей ки, севильмеге, севмеге, 

Бахт ёлунда кень ачмагъа елькенни. 

О истей ки. янып-янып сёнмеге, 
Нурлатмакъчюн халкъ бахтына улькени. 


О истей ки, ексан олгъан койлерге 

Къайта баштан кетирмеге шенъ аят. 

О истей ки, чыракъ сёнген эвлерге 

Зевкълы омюр кирсин такъып кенъ къанат. 


О институт багьчасыны долана, 
Ким биле я, даа нелер ойлана. 


34 


Акъшам устю буллюр чешме башында 
Тура бир кьыз, дерсинь гонъюль мельэми. 

Олса-олса йигирми бир яшында, 
Бир кьолунда кьарындашы, кьалеми. 


Китап, дефтер туткьан дигер элине, 

Эки янакь — санки дерсинъ, эки нар. 
Къулач сачлар саркъкъан индже белине, 
Акъ юзюнде урь аятнынъ ренки бар. 


Тасвирленмез бу гузельден утанып, 
Акъшамлары ай булуткъа сакълана. 
Дерсинъ онъа тура коктен нур тамып, 
Ер йылдызы беллей корьген, сукълана. 


Бу гузельден Асан да козь алмады, 
Таныш олмай эм изинден къалмады. 


35 


Нидже дюльбер кечти онынъ ёлундан, 
Ич бирине Асан гонъюль бермеди. 
Лякин тутып Асененинъ къолундан, 
Ачты къальбин, чокъ сыр тутып юрмеди. 


Асене де Москвада мусафир, 

Татар къызы, экимликни огрене. 

Ачыкъ гонъюль, ёкъ ичинде гизли сыр, 
Земанедже яшай, окъуй, эглене. 


Эки гонъюль бир-биринден айрылмаз, 
Эки юрек бирге янып, сызласа. 

Эки демир бир-бирине къуралмаз, 
Эки уджу бир дередже къызмаса. 


Иште бизим эки яшнынъ севгиси 
Дерсинъ эки пак юрекнинъ кузьгюси. 

Джан севгени -- гузельдир эр 
гузельден, 

Аят кьушу ич севгисиз учалмаз. 
Кьартлар деген, бунсыз эвель-эзельден, 
Омюр далы гонджеленмез, ачалмаз. Қ 
Дюнья корип, табиатта ер тапкьан 
Эр махлюкънынъ озь адети, джаны бар. 
Бирге ишлеп муджизелер яраткьан 
Чиркиннинь де сыджакь, кьызыл 

кьаны бар. 


Ким кельген я, бу дюньягъа нур олып, 
Нурлу ола инсан элял эмекте. 

Гуль олсань да текюлирсинь сен солып, 
Лякин солмаз севги буллюр юректе. 


Шайтип Асан Асененен танышты, 
Экиси де мурадына кьавушты. 


37 


Буллюр чешме! Дегер ёкътыр ич санъа, 
Не де яхшы кьанып-кьанып ичмеси. 
Бахт кетирдинь Асенеге, Асангьа, 
Москванынь мермер ташлы чешмеси! 


Ашагъыда, акъ копюкли голюньде 
Секириклеп балычыкълар ойнайлар. 
Сейир этип кельгенлернинъ гонълюнде 
Севги яна, къайтышмагъа къыймайлар. 


Буллюр чешме! Хош эзгили йырынъны, 
Даа нидже яш севдалар динълейджек. 

Буллюр чешме! Ачып саньа сырыны 
Даа нидже яш омюрлер гуллейджек!.. 


Буллюр чешме! Акъсын шырлап сувларынъ, 
Яш севдалар ачсын санъа сырларын. 


38 


Асененинъ ёкъ анасы, бабасы, 
Экисининъ башына да дженк еткен. 
Енъиштен сонъ тапып тувгъан агъасы, 
Бабалыкъны озь-озюне бордж эткен. 


Шунынъ ичюн ич бир вакъыт Асене 
Чыкъмай юрди агъасынынъ сёзюнден. 
Озь бахтына пек севине-севине 
Мектюп язды яш чыбыртып козюнден. 


Ильки кере агъасынынъ алдында 

О озюни къабаатлым, деп сайды. 
Имза чекип конвертине салды да, 
Асанына бакъып-бакъып мугъайды. 


Мектюп кетти учып узакъ меркезден, 
Къызылкъумгъа келип етти о тезден. 


39 


«Агъачыгъым, афу этинъиз манъа, 

Бир йигитке гонъюль бердим бу ерде. 
Бойдан-посттан тыпкъы беньзей о санъа, 
Дервизалар алгъан экен кимерде. 


Ады Асан, догъгъан ери Джан-Эрик, 
Табиаты пек келише озюме. 

Диплом алсакъ сизинъ якъкъа кетерик, 
Бу акъиакъат, инан агъа сёзюме. 

Бир-бирмизни севдик агъа, багъышланъ, 
Сиз агьамсыз, о да омюрлик эрим. 

Пек ишанам, ынджынманъыз, алгъышланъ, 
Мектюбиме тез кьаршылыкь беклерим». 
Бу сёзлерни окьуп, Рустем ойланды., 
Къуванчындан шу ан башы айланды. 

Козьлюгини маньлайына котерди, 
Хатырлады Рустем кечкен куньлерни. 
Бирлей-бирлей козь огюне кетирди 
Джан-Эрикни... Онда курешкенлерни... 


«Къардашыма муаббетлик косьтерген 
Достум, Асан, сёйле манъа, сенсиньми? 
Билем, сени ашламадай осьтюрген 
Гъарип ананъ корьмей кетти тюсюнъни. 


Пек тельмирип, беклеп сени ёлунъдан 
Козь юммады гъарип нидже геджелер. 
Мераметсиз, къанлы джелляд къолундан 
Ачылмадан солды пек чокъ гонджелер...» 


Бу ойларнен кете Рустем ишине, 
Эм Асаннен корюшмекни тюшюне. 


41 


Уруштан сонъ Рустем олды къуруджы, · 

Эм метинли арматурджы ве ташчы, 
Къызылкъумда ишлеп къач йыл буравджы, 
Сонъра олды бу отрядкъа ёлбашчы. 


Чыкъса адам бош къумлыкъкъа, сыджакътан 
Аягъында къавурула чызмасы. 

Ач шакаллар улуй четтен-буджакътан, 
Корьсень дерсинь эпси къашкъыр бозмасы. 


Къышта боран. ель сызгъыра бу ерде, 
Авдарыла саксауллар тамырдан. 
Барханларнынъ ортасында кимерде, 
Тузлу сазлыкъ асыл ола ягъмурдан. 


Мына Рустем ишлей бойле бир ильде, 
Адам енъе макъсад олса гоньюльде. 


42 


Бу ерлерде табиатнынъ зулмундан, 
Къушлар учып къанат биле къакъмагъан. 
Адашкъанда керван отькен ёлундан, 

Джан чекишкен бир тамчы сув тапмагъан. 


Бу бошлукълар нидже асыр ве йыллар 

Бай козюне хазна олып корюнген. 

Сув къыдырып бинълеп ыргъат ве къуллар 
Бай бахтычюн къызылкъумгъа комюльген. 


Инсанларгъа бойсунмагъан бошлукълар 

Халкъ тилинде эфсанеге айлангъан. 
Мамюрликтен марум топракъ, къышлакълар, 
Йипсиз зульмет къазыгъына байлангъан. 


Мухтадж эди олар урьлюк йырына, 
Октябрьнинъ парлакъ, буллюр нуруна. 

Келип етти мында Ленин гъаеси, 

Урьлюк йыры чынълай халкълар тилинде. 
Чечек ачты улу танънынъ лялеси, 
Махтумкъулы, эм Бердахнынъ илинде. 

Ешерсин деп кьызылкьумда отарлар, 
Буравджылар талмай бурав уралар. 

Бирге ишлеп рус, озьбек эм татарлар, 
Халкъ бахтына сувнынъ ёлун буралар. 


Шайтип Рустем, отрядынен берабер, . 
Йылда бир къач артезиан къазмакъта. 
Ара тапса алайым деп бир хабер, 
Асенеге сыкъ-сыкъ мектюп язмакъта. 


Бу мектюплер Асенеге рух бере, 
Асаннынъ да гонъюлини котере. 


44 


Айлар келе, йыллар кече, сезильмей, 
Пак, муаббет, раат омюр сюргенге. 
Чаларсанъ да ич яшавдан безильмей, 
О малюмдир аят зыкъы корьгенге. 


Олмаса да къызылкъумда иш енгиль, 

Бу къыйынлыкъ дегиль Рустем, Асанчюн. 
Къумлыкъларны ешертмек де кучь дегиль, 
Курешлерде пишкинлешкен инсанчюн. 


Лякин дейлер: бир гуль иле яз кельмей, 
Бирдемликнен иш эшкъына джошмасанъ. 
Домналарда челик биле иримей, 
Юрегинънинъ сыджагъындан къошмасанъ. 


Анджакъ бойле сагълам, сыджакъ юреклер 
Инсанларгъа омюрбилля кереклер. 


45 


Беш йыл кечти... Къолай дегиль эльбетте, 

Сагьлыкьлашмакь ЭМГЕМИ-нен!, меркезнен 


Асан киби инженерни, чёль бетте, 
Рустемлер де беклей эди дёрткозьнен. 


Къолда адрес: «Тахтакопюр, Булакъбаш», 
Мал дияры — Карл Маркс совхозы. 
Мусафирни беклеп чыкъты дост-къардаш, 
Зияфетчюн азыр тура къой-къозу... 


Вертолётта Асан учты чокъ кере, 

Лякин бу хош сефер чыкъмаз ич эстен. 
Макътап-макътап эр бир якъны косьтере 
Озгъарыджы хадим УЗПЕЭМЭСТЕН?, 


Севгинъ иле олсанъ эгер бахтияр, 
Къум чёлю де олур сенчюн хош дияр. 

Булакъбашта бугунь шадлыкъ, тантана, 
Атта къартлар кельдилер ауллардан. 
Кок юзюне алевленип от яна, 

Кенъ азбарда къуру саксауллардан. 


Юрт къызлары ильванланып кельгенлер, 
Эслей олар Асенедай ёсманы. 

Бирге ишлеп. яшамакъчюн Рустемлер 
Чокътан энди чагъырткъанлар Османны. 


Бойдан-посттан о бир тамам денъишкен, 
Козьлеринде яшлыгъындан нур къалгъан. 
Госпитальде олюм иле курешкен, 
Уруштан сонъ, окъуп прораб олгъан. 


1 Москва гидромелиоратив институты. 


2 Озьбекстан отлакъ-суварув къуруджылыкъ 
киляты. 

теш- 


Учь аркьадаш корюштилер юзме-юз, 
Унутылмаз къызылкъумда бу шенъ кузь. 

Мис япракълы джевизликлер ёкъ мында, 
Мейдан чёльни айдынлата парлакъ ай. 

Адет олгъан, джыйынларнынъ чокъында - 
Куреш корьмей ерли халкълар ич кьайтмай. 


Тазе кебаб ве кьавурма, чиберек 
Кьокьулары синьип кете авагъа. 
Рустем озю аякъчылыкъ этерек 
Бир йигитни тартып чыкъты алайгъа. 


Бель туткьандже олар бирден кьакьышып, 
Авдарылып къум устюне тюштилер. 

Асан, Осман кулюмсиреп, бакъышып, 
Дост эшкъына бирер къаде ичтилер. 


Эр кес шенъ-шад, кечке къадар эгленди, 
Бу акьшамны нурлу ай да бегенди. 

Достны-досттан. анасыны эвляттан 
Айыргъаннынъ — тек вахшийлик 
кьальбинде. 
Кьушлар биле йыртыджыдан, эм яттан 
Эвлядыны сакьлай кьанат тюбюнде. 


Къанлы дженкнинь тесиринден къач сене 

Бир-бирини бильмей юрди яшдашлар. 

Тапышмагъа себеп олды Асене, 

Санки кьайта догьды бу 
кьан-кьардашлар. 

Къушлар сербест учсын кениш иллерде, 
Кульсин даим сабий эм келинчеклер. 
Кьызылкьумда, Джан-Эрикте, эр ерде, 
Халкь бахтычюн ачсын Солмаз чечеклер! 


Асан киби нидже яшлар ве кьызлар 
Эр кучьликни еньмек ичюн азырлар. 

Асанлардай пак виджданлы Чечеклер, 
Омюрбилля гуллеп турар, ич солмаз. 

Бу къолларнынъ берген сувун ичкен ер 
Багърындаки байлыкъларда сыр къалмаз. 


Асырларнен билинмеген бу сырлар 

Баш эгеджек техникагъа, илимге. 

Куньге пишкен, от битмеген къумлыкълар, 
Ортюледжек тазе, ешиль килимге. 


.Асан, Рустем, эм Асене, эм Осман. 
Макъсадына ирип кельди, ирерлер. 
Халкъ эшкъына, Ватан ичюн эр заман 
Атешлерге кирип кельди, кирерлер. 


Кьызылкьумда олар унер сачтылар, 
Аятта да чечек киби ачтылар. 

Учь дженкявер, учеви де бир яшта, 
Джан-Эрикни эп зиярет этелер. 

Окъуп кьардаш къабриндеки баш ташта 
Языларны, сонъ яс тутып кетелер. 


Бу къабирнинъ бетин сыйпай, урьметлей, 
Кень дагьлардан эскен серин, шенъ еллер. 

Гедже-куньдюз хатир хошлай. айбетлей, 
Мазюн-мазюн отькен джошкъун бульбуллер. 


Окъуйыджым, афу эт сен Алиге, 

Дестан битти, битмей кьалды хош субет. 
Азиз юртум! Кирген кунинь эллиге, 

Элли гульден бир гульдесте къабул эт. ” 


Эсма апте чыкъмаз ич де акълымдан, 
Бинъ теменна къартий санъа халкъымдан. 


ГУЛИСТАН ГУЛЮ 


АКЫШАМ 


Сынъырсыз челлернинь къойнуна 
Кунь къонды уфукъны къызартып. 
Чыкътылар Сырдарья боюна 
«Гулистан» къызлары йыр айтып. 
Уфукънен туташ кенъ чёллерни 
Селямлай юксектен йылдызлар. 
Гуль дегиль, от битмез ерлерни 
Безете эмекнен шу къызлар. 

Не гузель акъшамлар бу ерде, 
Къокъулы ель эсе чёль якътан. 
Диньлесень джошасынъ кимерде, 
Чырчырнынъ эзгисин узакътан. 
Совхозда эр эвде, сокъакъта, 
Чыракълар нур сача парылдап. 
Газ яна, тютюн ёкъ оджакъта, 
Чиберек пишсе де чырылдап. 

Эр кеснинъ юзюми, алмасы... 

Эр шейи етерлик озюне. 

Олмаса патильджан долмасы, 

Аш салмаз мусафир огюне. 

Эр акьшам Сырдарья тарафтан 
Кьокьулы серин ель эсмекте. 

Туз кьускьан бу такъыр топракъта, 
Бакъ шимди багъчалар осьмекте. 
Ач чёльнинъ памугъы, багълары, 
Эр тильде, эр йырда макътала. 

Шуныньчюн «Гулистан» халкълары 
Бу шадлы эмектен зевкъ ала. 
‚.Сырдарья боюндан шенъ къызлар 
Даркъашты кулькюнен эвлерге. 

Кок айдын, парылдай йылдызлар, 
Сускъунлыкъ ве тынчлыкъ эр ерде. 
Джоштым мен бу акъшам, ильк кере 
Къонагъынъ олсам да «Гулистан», 
Топрагъынъ, ташынъ ве халкъынъле, 
Къабул эт сен менден бир дестан. 


Эвлят бакъып осьтюрген эр бир ана, 
Къартлыгъында балагъа умют багълар. 
Эвлят кульсе, ана да фералана, 
Баштакьланса ынджыныр. янып агълар. 
Табиат бол... Кельген сонъ бу джиангъа, 
Ер котере яхшыны эм яманны. 

Аят кенъ ёл ачкъанда эр инсангъа, 
Чокъ языкъ ки, унутсанъ озь ананъны. 
Лякин достум, беллеме:— олсам яман, 
Яхшыларнен янаша мен яшарман? 
Яхшыны халкъ котерир юксеклерге, 
Яман исе ташланыр чиркефлерге. 


.“Гулистангьа дженктен сонъ Гульсюм апе 
Эки эвлят багърына басып кельди. 
Ыдырынды, бахтыны мында тапты, 
Халкънен бирге къуванды, юзю кульди. 

Бу яш ана, эки яш баласынен, 

Зорнен чыкъты атешлер ортасындан. 
Къанлы дженкнинъ къурбаны — бабасыны, 
Шу балалар биле тек фотосындан. 

Идрис учьте, Алиме беш яшында, 

(Бенъчиги де бар онынъ сол къашында). 
Тосат-тосат оларгъа бакъып ана, 
Даяналмай козьлери эп торлана. 

Яш анагъа къол тутты алай халкълар, 
Олмаса да не дайы, не эмджеси. 
Чёльде кетмен, эвинде шу балалар, 
Олды онынъ къайгъысы, эгленджеси. 
Агъыр эди о куньлер... Унутылды, 
Осьти Гульсюм аптенинъ балалары. 
Кучьлю эмек къолунен савултылды, 
Къанлы дженкнинъ къалдыргъан яралары. 
Сувлар акъып кечкендай, йыллар отти, 
Аттестатны Алиме алды къолгъа. 
Анасыны багърына басып опьти, 
Сагълыкълашып чыкъты о, буюк ёлгъа. 
Институтнынъ химия факультети 

Ачты кениш къапысын Алимеге. 

Истер эди яшлыкътан, шай адети, 

Бол берекет сырыны огренмеге. 


Узун бойлу Идриснинъ табиаты 
Къорантада кимсеге ошамады. 
Анасынынъ козьяшы, насиаты, 

Онъа тесир этмеди, баш олмады. 
Гульсюм апте яныкълап, иштен къалып, 
Окъусын, — деп къыдырды бинъ-бир чаре. 
Лякин Идрис окъувны четке салып, 
Пейда этти озюне зилли даре. 
Перчемини тарады энъсесине, 

Тар балакълы штанны яхшы корьди. 
Арам пара толдурып кисесине, 
«Достлар» тапып озюне сефа сюрьди. 
Он секизге кирген сонъ бу «яш бала», 
Бир кунь ишке чыкъмады, къайда юре? 
Кечкенге къол узата ве окътала, 

Санки бундан озюне файда коре. 

— Балам нечюн тюштинъ сен, 

чиркин ёлгъа: 
Нечюн халкъкъа бизлерни кульдюресинъ? 
Ал эвлядым озюнъни, ал сен къолгъа, 
Адымызны яман деп бильдиресинъ. 
Он секиз йыл сенинъчюн омюр эттим, 
Дженк йыллары омрюмни комюр эттим, 
Нелер корьдим, парагъа сатылмадым, 
Арам тамакъ ёлларгъа къатылмадым. 
Бармы бизни совхозда ич бильмеген? 
Бармы бизни саймагъан я севмеген? 
Урьмет этсенъ ананъа, я бабанъа, 
Ярын бирге чыкъайыкъ кенъ тарлагъа! 


Бу сёзлерни Идрис ич динълемеди, 
Динълесе де анагъа индемеди. 

Саба кене кетти о озь ёлунен, 

Гульсюм апте чекишти шай огълунен. 
Идареге къач кере чагъырдылар, 
Тракторджы курсына ёлладылар. 

А фта кечмей арасы къайтып кельди, 
Кене юзю къызармай ойнап кульди. 
Бир кунь акъшам озюне акъран тапып, 
Далды Идрис совхознынъ анбарына, 
Лякин арсыз шу аньде якъаланып, 
Резиль олды, тюшти о халкъ судына. 
Бу эдепсиз эрифнинъ япкъанына, 
Даяналмай джемаат якъа къакъты. 
Бугуньден сонъ, — ана, — деп айткъанына, 
` Гульсюм апте разылыкъ бермей „къайтты. 
Эмекчи халкъ кене де адалетнен, 

Оны койден сюрьмеге къарар берди. 
— Совет халкъы ичинде бу адетнен 
Яшагъаннынъ эр куню зарар, — деди. 
Къартлар деген — эр бала бахтлы этер, 
Къартайгъанда эвиньде эм чыракътыр. 

Къыз баладыр — мусафир, чыкъар кетер, . 
Бахты баба эвинден чокъ иракътыр. 
Эбет, Гульсюм апте де шай яшады, 
Идрисинден алчакълыкъ беклемеди. 

-- Балачыгъым балтатыр,-- деп охшады, 
Не истесе къаптырды, ёкъ демеди. 
Мына нечюн агъара ана башы, 

Мына нечюн бюрюше ал янагъы. 

Элли бирден кечсе де онынъ яшы, 

Саф юрекли, эм сагълам къол-аягъы, 
Эки бала — экиси, эки ёлда, 

Бир анадан-бабадан догъсалар да. 
Идрис баштакъ, Алиме комсомолда, 
Ошамайлар бир тувгъан олсалар да. 
Гульсюм апте бунъа да сабыр этти, 
Гулистангъа хош баарь келип етти. 

Иш къайнады тарлада, эр бир ерде, 
Тракторлар гурьледи кенъ чёллерде. 


Институтнынъ залында топландылар, 
Химфакультет яшлары ве къызлары. 
Мергин илим атына атландылар, 
Ватанымнынъ химия йылдызлары. 
Дипломантлар гьурурнен, бири кьалмай, 
Колхозларгьа кетмеге язылдылар. 

Улу Ватан эшкьына кучь аямай, А 
Бильгимизни берирмиз, деди олар. 
Алиме де къолуна диплом алып, 

Чыкъты ёлгъа озюнинъ совхозына. 

Къол саллады достлары мемнюн къалып, 
Гулистаннынъ осьтюрген шенъ къызына. 
Сырдарьянынъ сувлары толкъунлана, 
Эскен серин, хош баарь ельчигинден. 
Алименинъ козьлери эп нурлана, 

Таныш ерни корьгенде севинчинден. 
Чыкъты ёлгъа алай халкь, койдешлери, 
Кьучакьлашты агьлашып дост-эшлери. 
Дерсинъ онынъ ёлуна нур сачылды, 
Гулистанда ярашыкъ гуль ачылды. 

Бир йыл кечти... Алиме эм мектепте, 
Эм де совхоз боюнджа 1%геректе, 
Топракъларнынъ тузуны ювмакъ ичюн, 
Ач чёллерден ёкъсузлыкъ джоймакъ ичюн, 
Дерс окъуды. япты чокъ теджрибелер, 
Юкъламады тырышты эм геджелер. 
Алименинъ совхозда учь «ады бар, 
Учюнде де акъикъий макъсады бар. 
Лаборантка, оджапче о мектепте, 
Агроном къыз тарлада, тёгеректе. 
Гулистанда бир унер олайыкъ деп, 
Ишимизни окъувнен багълайыкъ деп, 
Идареде, клубда ве мектепте, 

Эр меджлисте янъылыкъ котермекте. 
Асырларнен бош яткъан тузлу ерден, 
Мектеплилер алдылар, отуз гектар. 

— Ильк берекет йигирми бир центнерден, 
Алсакъ етер! — дедилер, къалгъаны кяр. 
Башладылар зан ачып, туз ювмагъа, 
Алимеге вакъыт ёкъ козь юммагъа. 
Участкадан къач ерден топракъ алып, 
Чокъ анализ япты о, гедже къалып. 
Эрте баарь сачувы башлагъанда, 

Азот, фосфор кубреси ташылгъанда, 
Алиме дей: такъатсыз бу ач ерге, 
Бизге керек сепмеге микрокубре. 
Бригадирлер дерс кечип тёгеректе, 
Химиянен юректен достлаштылар. 

Иш акъкъында эр ерде, эр керекте, 
Алименен корюшип сырдаштылар. 
Баш агроном Акбаров джан-юректен 

Алименен кьол берип иш яптылар. 
Чыкъып кьалса бир зорлукъ акъикъатен, 
Субетлешип бирликте ёл таптылар. 
Корьди олар къайткъанда, бир кунь иштен, 
Кубре ята ягъмурда, сувдан шишкен. 
Бакъып турмай бу яшлар бир-бирине, 
Ашыкътылар болюкнинъ мудирине. 

— Ташмат ака, айтынъыз, бу не демек, 
Джибинген сонъ кубреден файда бармы? 
Сарф этильген бу ишке нидже эмек, 
Ёкъса сизчюн бу масраф ифтихармы? 

Бу минераль куберлер сувда ирий, 

Энъ файдалы мадделер тез дагъыла. 
Демек, алтын махсулат шайтип чюрий, 
Бизге ондан ялынъыз балласт къала. 
Совхоз сизге ишанып план къура, 
Реберликке урунып алданманъыз. 

Бу ишлерни ёлуна къоймай тура, 
«Волга»-нъызда кейф чатып ялдаманъыз. 
Алиме ве агроном, отькюр яшлар, 
Акъсыз адам ынджытмай, сёз айтмайлар. 
Эксикликке козь юммай бу яшдашлар, 
Еньиш ичюн тюз ёлдан ич къайтмайлар. 
Баарь кельди ягъмурлы, ер къурумай, 
Олар сачув вакътындан кеч къалдылар. 
Алиме ве агроном раат турмай, 

Идареге субетке топландылар. 
Эеджаннен Алиме чыкъып сёзге, 
Деди: — сачув бизлерден дегиль эрек. 
Лякин бу йыл урлукъны эпимизге, 

Тек ханели! кубренен сачмакъ керек! 

Кеч олса да, совхозда, памукъчылар, 
Дым топракъкъа урлукъны шай сачтылар. 
Афта кечмей арасы ава ачты, 

Чаллер ешиль памукьнен пек ярашты. 
Культиватор талмадан гурьлемекте, 
Тарлаларда «акь алтын» гулленмекте. 
Тегиз чыкъкъан памукьлар козь къандыра, 
Халкъкъа буюк берекет ышандыра. 
Ягьмурлы йыл, шубесиз, базы ерде, 
Кийик отлар корюнди, баш котерди. 

Чокь ойламай Алиме бу сефер де. 
Теджрибели, файдалы иш косьтерди. 
Юкьламады не куньдюз, не геджеси, 
Аштан, сувдан кесильди, эм пек азды. 
Кийик отнен курешюв тюшюнджеси, 
Оны гъает къыйнады, ВУЗ-гъа язды. 
ВУЗ-дан онъа химия илимининъ 
Кандидаты Юлдашев джевап берди: 

— Гербициднинь теркибин денъиштиринъ, 
Монурон ве диурон кьошынь,-- деди. 
Дирекция, парткомнен пек аджеле, 
Химзаводнен багъланып иш яптылар. 
Химикатлар тапылды, вира келе, 
Памукъчылар куреште кучь таптылар. 


Гульсюм апте къызына козь ташласа, 
Гонълю джоша, юреги гъурурлана. 
Алиме!— деп не ерде сёз башласа, 
Идрисичюн къальбинде алев яна, 

Учь йыл кечти. Идристен мектюп кельмей, 
Себебини совхозда кимсе бильмей. 
Гульсюм апте озюни къолгъа ала, 

Эр кунь акьшам тюшюне, ойгъа дала: 

-- Бельки Идрис пешмандыр япкьанына, 
Гьамсыз ёлгъа яшлыкьтан таткъанына? 
Ёкъса огълум бу ёлдан кетеджекми, 
Анасынынъ башына етеджекми? 

Асрет ана юреги акьшам, саба, 

Умют джоймай, козь эте ёлгъа таба. 
Бир кунь кельди Алиме,-- деди-- анай, 
Мектюп алдым Идристен. сизни сорай. 
Къуванчымдан окъудым къайта-къайта, 
Бакъынъ, анай, мектюпте нелер айта: 

-- Анай!— Мектюп язмагъа чокь юзюм ёкъ, 
Багьышланыыз, утанам эткениме. 
Сизсиз омюр сюрьмеге ич козюм ёкъ, 
Лякин языкь куньлерим отькенине. 
Яшлыгъыма бардым мен шашмаладым, 
Чокъ козьяшлар тёктюрдим сизге анам. 
Геджелери тюшюндим, юкъламадым, 
Джемааттан айрылдым, онъа янам. 
Мен эмекнинъ зевкъына энди къандым, 
Тракторны огрендим, кьыртыш сёкем, 
Яньлышмны ойладым, чокъ утандым, 
Юрегимде кимсеге ёкътыр окем. 

Инан ана, джемаат афу этсе, 

Бугуньден сонъ юзюнъни ич къызартмам. 
Бу аризам сизлерге барып етсе, 

Алмай тура джевабын раат ятмам! 
Халкъларнынъ да истеги бойле эди, 
Идрис киби йигитни алмакъ къолгъа. 
Аризагъа джемаат шойле деди: 

-- Телеграмма урайыкъ чыкъсын ёлгъа. 

Кузь ельчиги эскенде гурь памукълар, 
Сакинлеген дерьядай толкъунлана. 
«Акъ алтыннен» ярашты орталыкълар, 
Халкъ гъурурнен армангъа азырлана. 
Дефолиант авадан эп сепиле, 
ХВС-лер уджюмге азыр тура. 

Эр механик — айдавджы биле-биле, 

Вазифесин арттырып план кьура. 

Лякин Ташмат аканынь болюгинде, 
Техникагьа эмиет чокь берильмей. 

Шу бильмирнинь не ери, не кокюнде, 
Дефолиантчы самолёт ич корюнмей. 
Бир кунь саба самолет айдын коктен, 
Циономит кальцийни пек савура. 
Ташмат ака хахылдап джан-юректен, Я 
Агрономгъа озюндже тузакъ къура. 

О беллеген, эгер де керек олса, 

-- Яптым дефолиация, — деп юреджек. 
Памукъларда тёкюльмей япракъ къалса, 
О тарлагъа машина тюшюрмейджек. 
Умютсизден Алиме келип етти, 
Телефонгъа чапты да, хабер этти: 

— Самолётны токътатынъ, зиян эте! 
Къуру куньде бу илядж ботен кете! 
Ташмат ака бундан сонъ ойлап корьди, 
Пешман этти, таныды къабаатын. 
Партбюрода сёз берди, денъиштирди, 
Техникагъа юкъмагъан табиатын. 


ХВС-лер тарлагъа чыкъкъан саба, 

Идрис келип къошулды джемааткъа. 
Машиналар сесине къошып сада, 

О да джошып атланды челик аткъа. 
Деньизлерде гемилер ялдагьандай. 
Машиналар ёл алды сыра-сыра. 

Идрис де шай, дерьягьа ильк далгьандай, 
Арман бетке «акъ алтын» йыгьыштыра. 
Йигирми кунь дегенде идареге, 

Шу болюктен биринджи рапорт кетти. 
Совхоз исе, онынджы ноябрьде, 
Планыны толдырып байрам этти. 

Бол берекет байрамы бир кьач куньлер 
Ич тынмады, Гулистан хошнуд кьалды. 

Еньишлерге рух берген бу екюнлер 
Газетлерде язылды, чокь макьталды. 
Эр гектардан отуз бир центнерден 
Олды бу йыл совхознынъ берекети. 
Йыллыкъ план толса да, болюклерде 
Девам эте ильк еньиш арекети. 


ІУ 


Ач челлернинь тарихы расткельмеген, 
Бойле номай берекет дерьясына. 
Гулистангьа бойле кузь ич кельмеген, 
Боранлы кьум уйрюльген эр якьына. 
Сазлыкьларда тав киби кьамыш оськен, 
Сасыкъ сувдан керван да ичип куськен. 
Дехкьан мында нидже кучь, эмек кьойгьан. 
Чиркийлерге таланып эсин джойгъан. 
Мында Ленин сӛзлери келип етти, 
Акьикьаткьа айланды чокь хаяллар. 
Екьсузлыкьны аяттан халкь терк этти, 
Кьучакь керди дехкьангьа хош девранлар. 
Кьайда бакьсань табиат пек ярашып, 

Хош манзара эр якъны сарып алгъан, 
Кьамыш дегиль, челлерде гуллер ачып, 
Ач ерлерде «акь алтын» яратылгъан. 
Алиме де ог сафта бу куреште, 

Он беш тюрлю миллетнен бир тувгъандай. 
Коммунизм огьрунда улу иште 

Эр бирининь юреги бир ургьандай. 
Участкада япылгъан теджрибелер 

Бош кетмеди, чокъ халкъны инандырды. 
Бол берекет асрагъан мектеплилер 
Гулистанда эр кесни къувандырды. 
Алименинъ гьайрети, мерамынен, 

Кениш агрохимия ярдымынен, 

Олар да шай, бу тузлу такъыр ерден, 

Алды памукь отуз учь центнерден. 
Тебрикледи реберлер бу енъишни, 

Эм кьыйметли бахшышнен кьайд эттилер. 
Алименинь совхозда япкьан ишин, 
Теджрибесин кинода корьсеттилер. 
Совхоздаки тегерек осьти вира, 

Олды университет бу районда. 

Алименинь ресими кулип тура, А 
Мектеплерде, область ве РайОНОда. 

Он бир йыллыкъ мектепнинъ оджапчеси, 
Ишчилернинъ къардашы ве аптеси, 
Комсомолка Алиме саф юрекнен 

Девам этти бу ишни авесликнен. 

Бол берекет огърунда бу куреште 

Даа нидже гуль ачар юртумызда. 

Чюнки улу партия эр бир иште, 

Куньдюз кунеш, гедже ай ёлумызда. 


САБА 


Тюкенмез чёллернинъ къойнундан 
Кунь догъды уфукъны къызартып. 
Чыкътылар Сырдарья боюндан 
Гулистан къызлары йыр айтып. 
Не гузель сабалар бу ерде, 

Хош ельчик эркелей юзюньни. 
Эмекнен зевкъ алгъан чёллерде 
Тендюрист дуясынъ озюнъни. 
Уянып ильк хораз сесинден 
Чобанлар фермада долана. 
Чапкьалап анасы пешинден 
Отлакьта кьозулар тавлана. 
Эшитип трактор давушы 
Идриснинь юреги пек джоша, 

Чивильдеп тарлада тань кьушу, 
Яньы иш кунюне зевкь кьоша. 
Урь халкьлар шай чыкъып эр саба 
Эмекнен аятны сырлайлар. | 
«Мераба, шень улькем, мераба» 
Йырыны севинчле йырлайлар: 
«Мераба. шень улькем, мераба, 
Алтындыр ташынъ ве топрагъынъ. 
Мераба, Гулистан, мераба! 
Гуллернен ярашсын эр якьынь». 
Бу йырнен эр саба, эр иште, 

Биз улу макъсадкъа етемиз. 
Адымлап еньиштен-еньишке 

Ач ерни гуль-багьча этемиз. 


БИР ШИНЕЛЬНИНЬ ТАРИХЫ 


Докъуз юз къыркъ учьте, 

Къаранлыкъ геджеде, 

Ябанджы бир киши къапыны къакъты. 
Мунарлы козюнен, 

Къанлангъан юзюнен 

— Селям!-- деп анамнынъ козюне бакъты. 


— Сайгъылы къартана! 

Мен сизге ялварам, 

Яшамакъ истейим, къуртарынъ джанымны. 
Видждансыз зулумдан, 

Гитлерджи къолундан 

Къачтым мен, корюнъиз бу мушкуль алымны. 


Акъса да ал къаным, 

Партизан бу намым, 

Макьсадым эректе. ёлумда душман. 
Аягъым юргенде, 

Козьлерим корьгенде, 

Фашистке баш эгмем, антымны бозмам... 


Кьыш куню -- аязда, 

Кьаранлыкь магьазда 

«Яшасын солдат» деп чыракьлар янды, 
Фатиме кьартанай, 

Олюмден ич кьоркьмай, 

Бу яшны озюнинь эвляды санды... 

Чыкъып гьарп тарафтан, 
Кьутурып эр якьтан 

Улугъан сазагъан коюме саркъты. 
Яш сабийлерни, 

Эм къартийлерни 

Эвлерде тип-тири атешке якьты... 


Къараман халкъыма 

Рух берди партия, 

Юртумнынъ кокюнден чекильди булутлар... 
Ал кунеш шавлеси, 

Заферлер гурь сеси 

Нур сачты юртума, арынды сувлар... 


Ташларны, топракъны 

Авдарып эр якьны. 

Бульдозер негизлер кьазмакьта эди. 
Куль олгьан бир эвде, 

Ер асты — теренде, 

Машинист бир аскер шинели корьди. 


Эх, кимге бармалы, 

Я кимден сормалы, 

Ким эди о вакьыт бу эвде яшагъан? 
Кьараман солдатны, 

О садыкь эвлятны 

Ким эди джеллятлар козюнден сакьлагьан? 


Эр куннинь таньында 

Эр кимнинь аньында 

Эбедий турар кьара кунь хатреси, 
Шинельнинь устюнде 

Якьасы тюбюнде 

Язылгьан аскернинъ ады, адреси. 


Советлер шаркьында, 
Урь Озьбекистанда 

Бар уфакь койчик Зерафшан боюнда. 
Халкьлары пек чебер, 

Колхозы миллионер 

Бугунь реис де берекет тоюнда. 


Йылдызлар нурунен, 

Берекет йырынен 

Кьаделер сюзюлип токьталды бир ань. 
Шу вакьыт атылып, 

Нефеси тутулып, 

Ортагьа тюшти бир бельгисиз огьлан. 


Кьолуны котерип, 

Бир кягьыт косьтерип: 

— «Джемаат!-- деди о-- кельдим узакътан. 
Боранда адымлап, 

Тарихкьа из ташлап 

Кеткенни яш несиль тапар эр якьтан. 


Мен кельдим бильмеге, 

Козюмнен корьмеге, 

Мамаджан Расулов ким ола сизден?.. 
Айланып шу аньде, 

Шинельни корьгенде 

Реиснинь такьаты кесильди тизден. 


Козь тикип бу яшкъа, 
Сонъ турып яваштан, 
Атылды шинельге реис Мамаджан. 
Теляшы башланды, 
Козьлери яшланды, 
Халкъ чым-чырт, дерсинъ ки, 
къалмаган бир джан... 


Бу шинель иле мен 
Дерьялар кечкенмен, 

Устюмде эди ильк атеш корьгенде. 
Астымда ятагьым, 

Башымда ястыгъым 

Олды окопта, дагъларда юргенде. 


Лякин ич унутмам, 
Фатиме къартанам, 

«Шинелинъ ташла, ёл узакъ»— дегенин. 
Мен койден кеткендже, 

Отрядкъа еткендже, 

Эшиттим къартийнинъ дюньядан кеткенин... 


-- Эвлядынъ гонълюнъде, 
Джеллятлар огюнде 

Алевсиз атешке куйгенсинъ, анам! 

Эй, тувгъан! — деди яш,- 

Сен агъа, мен къардаш, 

Мен шайлы къартийнинъ эвляды олам, 


Барышыкъ ёлунен, 

Эмекчи къолунен 

Бу солдат шинели саибин тапты, 
Коксюнде орденлер, 

Сукьлана корьгенлер 

Куль олды кьартанай, дегенин япты. 


Эй. шанлы аналар, 

Бахтлы эвлятлар, 

Диньленьиз! 

Бу шинель хатредир сизге. 

Дерьялар тынч акъсын, 

Халкъ раат юкъласын, 

Къанлы козь яшлары керекмей бизге! 

МАЙРЕНИНЬ ИКЯЕСИ 


(Югославия партизаны Майре 
Ахаеванынь хатиресине) 


Эски татар койчигинде 

Догъып, ойнап юрдим мен. 
Ана-баба эвчигинде . 
Бахтлы куньлер корьдим мен. 


Куньлер кечти, ич сечмедим, 
Яшым кельди он бешке. 
Генчлигимде чекинмедим, 
Кьол узаттым эр ишке. 


Сыгъыр сагъдым, эчки бакътым, 
Сабан сюрдим, ер эктим, 
Танъда турып оджакъ якътым, 
Сют пиширдим, ат ектим... 


Амма ич де ынджынмадым, 
Бабамнынъ оджагъында. 
Эмегимни аджымадым, 
Юртумнынъ къучагъында. 


Баарь кельсе ачар эди, 
Ханым чечек, лялелер. 
Мис къокъулар сачар эди 
Эрылгъанлы маллелер. 


Къызлар иле сачлар орип, 
Чыкъар эдик къырларгъа. 
Гонъюлимиз, яшлар корип 
Толар эди сырларгъа. 


Юрегимде севги оту 
Янып башлагъан куньде, 

Вийран кьалды баба юрту, 
Йигирми эки июньде. 


Шу куньден сонь ич кульмеди, 
Коюмизде бир адам. 

Чанта такъып кеткен эди, 
Кьайтып кельмеди бабам. 


Кьырларымда солып кьалды, 
Ханым чечек. лялелер, 
Койчигимни басып алды, 
Мераметсиз ляинлер. 


Кьан агьлады, чайыр, чёллер, 
Чекти кьырлар, обалар. 
Харабеге дендю эр ер, 
Ягьды коктен бомбалар. 


Сув алмагъа чыкъкъан эдим, 
Корьмесин деп кимселер. 
Къапкъачлады шу ан мени, 
Кьара хачлы немселер. 


Айырдылар, олып зий-чув, 
Тувгьан юртум, союмдан. 
Ичалмадым бир ютум сув, 
Къуюмызнынъ сувундан. 


Айырдылар, къызлыкъ эвим, 
Анайымнынъ багърындан. 
Хаберинъ ёкъ тувгъан коюм, 
Ичимдеки агърыдан. 


Айырдылар кельмешеклер, 
Ёллар толды оксюзге. 
Анам иле корюшмеклер, 
Къысмет олмады бизге. 

Кетирдилер, сагь еткенни, 
Тюштим гъурбет илине. 
Асретликнинь не экени 
Гьурбетликте билине. 


Ах, достларым, ят ерини 
Сораманъыз теренден. 
Хатырласам эр бирини 
Джаным коче еринден. 


Ана, баба къадирине 
Мында еттим, ах чектим. 
Пек окюндим такъдириме, 
Санки дюньямдан кечтим. 


Тюштим мен бир къара юрек 
Бауэрнинъ къолуна. 

Эр ишимде озюнден пек 
Огълу манъа къылына... 


Сачларымны шарт кестирди, 
Сёз айттырмай кимсеге. 
Мени чеккелеп кетирди 

Бир дешетли кильсеге. 


Озюндже о, къанун бою 
Мени апай этеджек. 
Ыргъатынынъ узакъ кою... 
Сонъ башыма етеджек. 


Кирмем, дедим, мен кильсеге, 
Козьлеримни ойсанъ да. 
Намусымны ич кимсеге 
Бермем, дедим, сойсанъ да! 


Мен татарым, дедим онъа, 
Догъдым, осьтим Кьрымда. 

Олерим, сатылмам саньа, 
Адым къалыр йырымда... 


Тартып ерге сюйрегенде 
Кьолларыны тишледим. 
Кьолу коксюме тийгенде, 
Бакъ онъа не ишледим. 


Бир авуч тоз алып ерден 
Септим онынь козюне. 
Кьуртулмакьчюн бу кяфирден, 
Шап тюкюрдим юзюне. 


Кьачтым... Агьалары етип, 
Мени ерге йыкьтылар. 
Къыйнагъан сонь, алып кетип, 
Концлагерьге тыкьтылар. 


Мына санъа бир дубара, 
Кечкенини унуттым. 

Бар бакьайым, имдат ара, 
Чокь козь яшлар кьуруттым. 


Тель кьоралар ичинде биз, 
Немсе берген паектан 
Шишип яткьанда эпимиз, 
Хабер кельди «о якьтан». 


Достлар дей ки, такьат топлань, 
Якъаджакъмыз лагерьни. 

Ишке чыкъынъ, къалмасын джан, 
Сараджакъмыз карьерни. 


Айтынъ, къадын ишими бу?— 
Таш ташымакъ, юклемек? 

Джанавармы, кишими бу — 
Юклемесе, «ур!»-- демек? 


Мына бойле яшадыкъ биз, 
Эсирликте чокь куньлер. 
Нидже кьамчы ашадыкъ биз, 
Сиярды назик тенлер. 


Ниает бу ляинлернинъ 
Кельди сонъки дакъкъасы. 
Сарып алдылар карьерни 
Партизанлар алкъасы. 


Карьер ташлары да шу ан, 
Керек олды бизлерге. 
Немсе тапалмады аман, 
Сердик оларны ерге. 


Эсирликте яш чагъларым, 
Бойле ачылмай солды. 
Сонъра Сербия дагълары 
Интихам ерим олды. 


Биз курештик къыш ве язда, 
Биз курештик, сагъ къалдыкъ. 
Кок тюбюнде, серт аязда, 
Биз курештик ахт алдыкь. 


Биз курештик буллюр таньлар, 
Айдын коклер олсун деп, 

Биз курештик урь Ватанлар, 
Парлакъ нургъа толсун деп. 


Эсареттен халкъымызны 
Кьуртулсын деп курештик. 

Нидже миллет огьлу-кьызы 
Бу куреште бирлештик. 


Нелер олды, нелер кечти, 
Айтсам юрек къарара. 
Вахший нидже къанлар ичти, 
Ачты савулмаз яра. 


Гультеректе гьондже эдим, 
Кьопардылар далымны. 

— Бу куреште ольмейджегим!— 
Дедим,-- еньмей залымны. 


Адалетли бу куреште 
Бойле гъалип чыкътыкъ биз. 
Пис душманны айдап, иште, 
Ювасына тыкътыкъ биз. 


Югославлар диярында 
Сафкьа кьошулдыкь бизлер. 
Рейхстагнынь диварында 
Кьалды силинмез излер. 


Еньдик аят душманыны, 
Улькелерде мавы танъ. 
Ватанымнынъ бу шаныны, 
Айдутлар, ич унутманъ! 


Бунъа дерлер, Ватанпервер, 
Азат халкълар дарбеси. 
Бунъа дерлер, аят север, 
Бирдем эмекдар сеси! 


Чокъ фелякет корьди башым. 
Чокь ерлерден сув ичтим. 

Энди эки он беш яшым, 
Он беш йыллыкъ ёл кечтим. 


Мен беллеген эдим, энди 
Сёндю меним чырагъым, 
Лякин такъдирим тюрленди, 
Тапылды бир ляйыгъым. 


Язнынъ гузель бир кунюнде 
Бирден ачылды бахтым. 

Бу аятий дугюнимде 
Къошчыракълар мен якътым. 


Козюм тюшти бу адамгъа, 
Ильк корьгенде юзюни. 
Къол узаттым мырадыма, 
Сёйледим чин сёзюмни. 


Мен де оны чокъ динъледим, 
Такъдиримиз бир экен... 

Бир койденмиз, ич бильмедим, 
Берлингедже дженк эткен. 


Онынъ да шай, эляк олгъан, 
Эм анасы, бабасы. 
Коюмизде эв къалмагъан, 
Эр ерде таш обасы. 


Атеш ачып. немсе якъкъан, 
Юртумызны куль эткен. 
Бинъ-бир тараф, тюрлю якъкъа, 
Инълеп, къачып халкъ кеткен... 


Иште бойле тапыштыкъ биз, 
Сейдаметнен шу куню. 

Кульди ѓъамлы гоньюлимиз, 
Янды омюр учкъуны. 


Манъа севги кьучагьыны 
Сейдаметим кенъ ачты. 
Якъып сёнген оджагъымны, 
Аят гуллери сачты. 


Сенинъ ичюн эй, Ана Ер, 
Сёнмей янды йылдызым. 
Сенде окьуп, буюдилер, 
Эки огьлум, бир кьызым. 


Айтсам дердим даа пек чокь 

Эр айтувнынь сонъу бар. 

Кьанлы дженктен гоньлюмиз токь, 
Урь яшасын торунлар! 


Мен Югослав партизаным, 
Ич юрмедим сай ерден. 
Хатире олсун бу айткъаным, 
Татар кьызы Майреден. 


ИНТИКЬАМ 


(Уйгьундан) 


Гузель Украинада 
Бир дане кой бар эди. 
Бир якьы озенчик, 
Бир якъы дагълар эди. 

Озеньчикте яваштан, 
Кумюш сув акъар эди. 
Орманнынь саф авасы 
Юрекке ятар эди. 


Бу ерлерде яз куню 
Кьушчыкьлар йырлар эди. 
Гуль ачылыр эр якьта, 
Балалар яйрар эди. 


Бу койчюктен сынъыр якъ 
Корюнип турар эди. 
Тарласында чобанлар 
Къойларны джайрар эди. 


Койчюкнинъ бир четинде 
Колялар яшар эди. 
Аилеси колхозда 

Эйи чалышыр эди. 


Коля къыз къардашыле 
Мектепте окъур эди. 
Бош вакъытта чубукътан 
Сепетлер токъур эди. 


Базан ормангъа кирип, 
Кобелек къувар эди. 
Терлесе, сувгъа тюшип, 
Юзюни ювар эди. 


Я къолунда сепети, 
Джилеклер терир эди. 
Севинип къардашына 
Кетирип берир эди. 


Кечер эди хош куньлер 
Шенъ-шерамет зевкъ иле. 

Кечер эди: окъув, иш, 
Оюн, кулькю, эшкъ иле. 


Июннинъ бир саари 

Юкълар эди тынч къышлакъ. 
Толу айнынъ нуруна 

Къанып ятарды эр якъ. 


Коля татлы юкъуда 
Руялар корер эди. 
Къыз къардашыны о, 
Чечекке безер эди. 


Бирден тынчлыкъ бозулды, 
Къопты фелякет, фигъан. 
Ер, кок фена инъледи, 

Гуя эсмекте боран. 


Гуя кок пек гудюрдеп, 
Чакъмакълар чакъар эди. 
Кимдир орман ичинде 
Атешлер якъар эди. 


Тоз чанъгъытып одалар 
Гурсюльдеп йыкъылыр эди. 
Дешет ичинде Колянынъ 
Нефеси тутулыр эди. 


А лев, думан, тоз, ферьяд, 
Кьаплап алды эр якъны. 
Фигьан, зий-чув, шамата 
Басты бутюн къышлакъны. 


Тань аткьан сонь билинди, 
Башлангьан экен уруш. 

Мельун, явуз фашистлер 
Юрткъа эттилер юрюш, 


Коктен бомба ягъдырып 
Самолётлар кечтилер. 
Бир геджеде къышлакъны 
Вийран этип кеттилер. 


Багълар, эвлер янмакъта, 
Алев сачып эр якъкъа. 
Ерде олюлер ята, 
Буланып къара къангъа. 


Чокъ кечмеден къышлакъкъа 
Етип кельди алекет. 

Етип кельди къан ичер 
Фашист деген фелякет. 


Етип кельди аждерха, 
Эр якъкъа атеш сачып. 
Етип кельди ялмагъыз! 
Къанлы агъзыны ачып. 


Етип кельди явузлар 
Адамларны астылар. 
Сабийлерни аджымай, 
Кокрегинден бастылар. 


Къурбан, эшья акътарып, 
Эр тарафны кездилер. 
Къылыч иле баш кесип, 
Танклар иле эздилер. 


Дев-- джады. 

Буларнынь арасында 
Бир офицер бар эди. 
Бою узун, пек титис, 
Гьает джанавар эди. 


О, атты бабасыны, 
Анасыны астырды. 

Кьыз кьардашын тирилей, 
Дешет танкле бастырды. 


Буны корип Колянынь 

Акьылы учты башындан. 
Кольмеклери джибинди 
Козьлерининь яшындан. 


Юксек фашист оны да 
Ольдюрмеге хаст этти. 
Амма аткъан къуршуны 
Онъа тиймей бош кетти. 


Фашист кене козьледи, 
Булгъамакъчюн ал къангъа. 
Амма Коля туттурмай, 
Къачып кетти ормангъа. 


Бойле этип къышлакъны 
Явлар хараб эттилер. 
Эшья, къурбан акътарып, 
Кери къайтып кеттилер. 


Къалды ерде олюлер, 
Тапталды, ачылгъан гуль. 
Багълар, эвлер ерине 
Къалды оба-оба куль. 

Энди янгьан орманда 
Кьушлар йырламаз олды. 
Энди гуллер джыймагъа 
Балалар чыкъмаз олды. 


Озеннинъ саф сувуна 

Къан къошулды, къызартты. 
Бу манзара Колянынъ 
Юрегини сызлатты... 


Яваш-яваш ондаки 
Къоркъу-дешет ёкъ олды. 
Къоркъу ерини азаб, 
Джесюрлик, интикъам алды. 


Тюшюнди: «Бу не демек? 
Анам, бабам ольдюми? 
Хынзырларгьа ола саф 
Чечеклерим солдумы? 


Севимли къыз къардашым 
Телеф олып кеттими? 
Джанаварлар мекянны 
Йыкъып, сейир эттими? 


Мен о юксек фашистни 
Къыдырырым, тапарым. 
Оны туткъан еримде 
Парча-кесек япарым». 


Шу сёзлерни айтты да, 
Коля еринден турды. 
Тапайым деп бир силя 
Къышлакъ бетке ювурды. 


Етип кельди къышлакъкъа, 
Чапты акътарып силя. 

Ве ниает тапкъан сонъ, 
Мемнун олды Коля. 


О бир ольген фашистнинь 
Алтыпатыны алды. 

Ихтият иле оны 

Аман кьойнуна салды. 


Юксек фашистни излеп, 
Кечти янгьан багьлардан. 
Кечти хараб кьышлакьлар, 
Орманлар ве дагьлардан. 


Токьтамады, эп кетти, 
Душманны излеп ёлунда. 
Къуршун толу алтыпат 
Азыр эди къолунда. 


Ниает, бир орманда 
Раст кетирди фашистни. 
Коля терек артындан 
Алды козьге бу итни. 


Козьлеп къафа тасындан 
Онъайтланып бир басты. 
Явуз джеллят шу заман 
Къара къанына батты. 


Коля деди: «Бу, кадям, 
Анамнынъ да ахтыдыр. 
Бу, достларнынъ, эшлернинъ 
Ве бабамнынъ ахтыдыр. 


Энди къалгъан явларны 
Булгъаларым къанына. 

Сонъра Коля ёл алды 
Партизанлар янына. 


ЛЕНИН ВЕ СОБАДЖЫ 


(А. Твардовскийден) 


Эр кес биле, Горкиде 
Таный оны къартлар да. 
Генчлер исе корьгенде, 
Турардылар кенарда. 


Хаста эди. Кезинмек 

Ичюн чыкъса эвинден, 
Селямлашыр эди пек, 

Ким расткельсе гонъюльден. 


Бир верст къадар узакътан 
Таныр эди эр корьген, 

Тек собаджы къарт бир ань, 
Бойле алгъа расткельген: 


Коре уста кьаршыдан 
Келеятыр бир сыма. 
Чайыр бою. дым якьтан, 
Дос-догьру кьаршысына. 


Собаджы къарт токъталып, 
Къол тиреди белине. 

Чар вакътында окьталып, 
Юрмегени билине. 


О вакъытта бар эди, 

Бир тахтачыкъ согъаны. 
Юрген ёлу тар эди, 

Бир саженьлик сокъагъы. 

-- Ким о?-- деди, джекирди,-- 
— Тапталырмы пиченлик?! 
Сёгюнчинден титреди 
Чайырлар ве чименлик. 


Къарт кьызышты. О адам 
Алып къолгъа кепкасын, 
Кулюмсиреп дей:— Селям! 
Сёгюнмеге устасынъ... 


Арадан чокъ кечмеден, 
Афу сорап бу адам, 
Деди: — Кетерим четтен, 
Сёгюнменъиз, весселям. 


Собаджы эп океден, 
Къычырып недир арай. 
Къоркъузмакъчюн о бирден, 
Фамилиясыны сорай. 


Алчакъ бойлу, таз адам, 
Омузларыны къысып, 

— Ленин, — дей меним адым, 
— Ленин?!І--Кьарт къала пысып. 


Куньлер кече, яз фаслы... 
Занда ашлыкъ толкъунлай. 
Бу расткелишни аслы, 
Собаджы къарт унутмай. 


Бир кунь къартнынъ эвине 
Келе бир арбий киши. 
Къарткъа ойле корюне, 
Дей ки: — Бардыр бир иши. 


Бутюн аилесинен 
Чыкъты олар дирильдеп. 

Арбийлер бар сесинен 
Сорадылар: Кимсинь?- деп. 


Эсини топлап шу ань, 

— Собаджым мен,-- деди къарт. 
-- Кетеджекмиз, азырлан! 

— Къабалыгъынъдан бу шарт,- 


Деп кьадыны кьалтырап 
Япышкъанда тонына, 
Арбий деди абдырап: 
-- Алетлер ал янынъа!.. 


Эв кьалды къыр артында, 
Атлы чана учмакъта. 
Бакъса, Горки юртунда, 
Акъ эв къучакъ ачмакъта. 


Бу эв бом-бош. кимсе ёкъ, 
Атта мышыкъ корюнмей. 
Тютюн баскъан, пек сувукъ, 
Анбарда да ёкъ бир шей. 


Собаджы кирер-кирмез, 
Торбасыны ташларкен, 
Къайдандыр чыкъты бир сес, 
Шу таныш киши экен. 


Хатырлады тасвирлеп, 
Собаджыны корьдикче. 

-- Сёгюнчке устасынъ,— деп, 
Кульди селям бердикче. 


Соньра лафны узатмай, 
Унутылды эр бир шей. 
Дей:-- Собамыз кьыздырмай, 
Ярдым этинъ, пек тютей. 

Хош кулерек кьарт бирден, 
Толды юзю ал ренклер. 
Деди:-- Оны япсам мен, 
Янмакь дегиль. дирильдер. 


Тоныны ташлап аман, 
Алетлерини алды. 
Голланд собаны шу ань, 
Доктор киби сынады. 


О якь, бу якь кьармалап, 
Себебини тапты о. 

Сув кьыздырып, лай кьалап, 
Ишине тез татты о. 


Азыр балчыкъ ве тола, 
Кьарт эм ясай, эм боза. 
Дивар артында Ильич 
Ишлей, нелердир яза. 


Бильген ишине далып, 
Уста устаджа ишлей. 
Эр кестен яхшы олып, 
Корюнмеге де истей. 


Собаны ясарым тез, 

Тек Ильич сагь олсун да. 
Яхшы янар, тютемез. 
Насыл одун кьойса да. 


Язсын Ильич зевкь иле, 
Язысыны сыджакъта. 
Тарткьанындан, ель биле, 
Йырласын шу оджакъта. 


Зайыф тарткьан баджаны, 
Тюзетеджек устамыз! 

Селямет олсун джанынь, 
Эй, кьыйметли достумыз... 


Ишни ойле сырлай о, 
Тизе толаны тегиз. 

Иште санки йырлай о, 
Сиз не десенъиз-денъиз. 


Бойледже, иш тюкенди, 
Янды чытырдап соба. 
Мына Ленин не деди, 
Келип бу кьарткьа таба: 


-- Ишлемеге бильгенсинь, 
Яхшы уста экенсинъ!.. 
Бойле кьыйметли лафны 
Эшиткенми къарт аслы? 


Шу ань устанынъ бирден. 
Тоздан къашынды козю. 
Эльбет былашыкъ къолнен, 
Сюртип оламай озю. 


Джевап берем дегендже, 
Тили шарт курмекленди. 
Козьяшыны сильгендже, 
Бакъса, Ленин ёкъ энди... 


Софра башында олар 
Отурдылар берабер. 
Чай ичти, сораштылар 
Къалмады ич бир хабер. 


Къарт кельген сонъ озюне, 
Лаф къызышып кетти шай, 
Девам этип сёзюни, 

Олар сюзди сыджакъ чай. 

-- Мен ич сусып турамам, 
Бойле зияфет ичюн. 
А фу этинъиз манъа, 
Чёльдеки янълышымчюн... 


Ленин оны токътатып, 
Деди:— Сиз не дейсинъиз? 
Мен оны чокьтан, къартым, 
Унуттым, шай билинъиз... 


Уста чыкъты. Къыш эди, 
Бакъты чевре-этрафкъа. 
Тютюн чыкъа окъ киби, 
Демек, оджагъы тарта. 


Уста къарт джан-гонъюльден, 
Пек севине-севине 

Кетти багъча ве чёльден 
Кечип кенди эвине. 


Къартий чыкъып къаршына, 
Деди:— Бекледим, талдым... 
-- Лениннен чай башында,- 


Дей кьарт,-- Отурдым къалдым... 


1938--1940 


Терен ярларда кезер-ойнар эдим, 
Былашып ыслакъ къумлар ичинде. 


Ялын аякьларым бузлар-сызлар эди, 


Аран артындаки голь четинде. 


Озенчикте де талмай ялдар эдим, 


Кунь бою джошып. нефес алмадан. 

Ешиль фышкъынлар топлар эдим, 
Кьамчылар ясап юрердим талмадан. 


Кьучакь етмез акькьайын янында 
Ойнай-ойнай азар-тозар эдим. 
Онынь кьартайгьан кьабугьында 
САША — деген адны язар эдим. 


Бармы бойле ер урь диярымда, 
Дагъы, ташы, чёлю нур толсун? 
Ёкътыр ойле коше бу джианда, 
Менимкинден де къыйметли олсун. 


1970--1984 


„Ер нефеси“ китабындан 


Шиириет багъчасында 

Мен де сачтым бир тюп гуль. 
Истер эдим, омюрбилля 
Гуллеп ачсын, солмасын, 
Далларында йырлап турсун 
Йыллар бою шенъ бульбуль, 
Эм шу гульде олгъан къокъу 
Ич бир гульде олмасын. 


13 — 1718 


ДОСТЛУКЬ 


Достлукъ — 

Достлукъ север. 
Достлукъ — 

Эр шейни енъер. 
Къадрине етсек, 
Олмамыз мухтадж, 
Достлукътыр — достум, 
Алтын тадж! 


КЪАРАНФИЛЬ ЯПРАКЪЛАРЫ 


Дагъ ичинде корьдим екяне къабирни, 

Яз акъшамы ёкълап келе оны бульбуль. 
Шеитмидир. кимлер етсин къадирине, 
Узеринде эр йыл ача бир къач тюп гуль. 


Гуллер ача, гуллер сола... Келе яз, къыш, 
Сакълай оны чал эменнинъ пытакълары. 
Санки дерсинъ табиаттан бу бир бахшыш — 
Солмай мында къаранфильнинъ япракълары. 


Насыл кучь бу? Солдурмайып эп ешерткен, 
Бу гъарипнинъ эбедиен дурагъыны? 

Ёкъса, Халкъы, Ватанычюн шеит кеткен 

Бу аскернинъ къаны ерни сувардымы? 

Такьдир укюм этсе, эгер, алыныркен, 

Бойлелернинь узакь ерден топракьлары... 
Бу гузеллик яратылгъан бинъ-бир ренктен, 
Мис кьаранфиль япракьлары, япракълары! 


Бу икметли саф япракълар ачып тура, 
Джанландыра онынъ зиндан дюньясыны, 
Мекяныны безендире, яраштыра. 
Корьсин, о деп, раат, гьамсыз руясыны. 


Гуллер ача, гуллер сола... Келе яз, кьыш, 
Сакьлай оны чал эменнинь пытакьлары. 

Бу кьабирни гуя орьткен ешиль нагыыш,-- 
Мис кьаранфиль япракьлары, япракьлары! 


САЧЫЛДЫ ЕЛУМА 


Мен ялынъыз осьтим, 
Бабам вефат эткен... 
Едиге кирмезден 
Кийдим чий чарыкьлар. 
Эмек пек мукеммель, 
Мукъаддес дерс экен, 
Сачылды ёлума 
Сёнмейджек ярыкълар! 


ЕР НЕФЕСИ 


Къадимий, икметли, 
Эбедий ве эм яш, 
Ана Ер! Бугунь сен 
Ол манъа субетдаш. 

Ол маньа-- багырыньдан 
Бир чимтим ер алгъан — 
Инсангьа сен бир ан 
Мукьаддес сырдаш! 


Чюнки сен, эр шейден 
Якъынсынъ манъа. 

Эр шейден къудретли, 
Кучьлюсинъ ана Ер! 
Истесенъ ярата, 

Истесень аласынъ, 
Багърынъ кенъ... Тек озюнъ 
Эбедий къаласынъ. 


Лякин, биз юреркен 
Коксюнъни таптап, 
Къул олып къалмадыкъ 
Багърынъда Ана Ер! 
Хышымлы ерлерде 
Гигантлар ясап, 
Алемни уйкьудан 
Уянттыкь бизлер. 


Сенинъ тынч нефесинъ — 
Бу аят, мамюрлик. 
Сенинь саф нефесинъ — 
Бу кьуванч, дюльберлик. 
Сен нефес алыркен 
Гьурурлы юремиз, 
Афатнен куреше, 
Зевкъынъны сюремиз. 


Яшымыз, кьартымыз. 
Бахтлымыз сениньле, 
Сенинъ бол къолунъа, 
Мераметлигинъе. 

Бутюн джанлы барлыкь 
Беслене тек сенден, 
Бала бесленген киби, 
Анасы коксюнден. 


Бизлерни инсан деп 
Яраттынъ дюньяда. 
Эвалла тузунъа, 
Отьмегинъ, сувунъа. 

Бу джанлы барлыкънынъ 
Алгъышы — эр кеснинъ, 
Яшартсын дюньяны 
Шифалы нефесинъ! 


Бу, Ернинъ нефеси — 
Бу, бизим нефестир, 
Бугунь сагъ-эсенмиз, 
Теменна, санъа Ер. 

Бу инсан къальбинден 
Чыкъкъан бир хош истир, 
Юзюнъни опемиз, 
Теменна, Ана Ер! 


Биз инсан олдукъча, 
Эп тырышаджакъмыз, 
Аджайип юзюнъни 
Бомбалар къазмасын. 
Барышыкъ огърунда 
Эп урушаджакъмыз, 
Несиллер тарихынъа 
Къаралар язмасын. 


Ана Ер! Эр вакъыт 
Тынч яша, мамюр ол, 
Багьрыньда тынч эмек 
Даллары бурьлесин! 


197 


Муаббет аятны 
Безетип нефес ал, 
Нефес ал, урь омюр 
Садасы гурьлесин! 


ДОГЪРУЛЫКЪ 


Догърулыкъ эр вакъыт, 
Эр ерде кечмей, 
Дегенлер тапыла 
Бизим заманда. 
Акъикъат ышкъыны 

Тек кутюр сечмей, 
Догърулыкъ кучьлюдир 
Ширин яландан. 


КЪУВАНАМ 


Машина алды 

Он достумнынъ оны да, 

Мен эпсинден пек къуванам, 
Этем ифтихар. 

Акъикъий дост 

Вызылдап кечмез янымдан, 
Демек, меним бир дегиль де, 
Он машинам бар. 


СЕН ДЕ, МЕН ДЕ 


Догъмакътан къалмадыкъ, 
Ольмектен де 
Къалмайджакъ кимсе — 
Сен де, 

Мен де! 

Муаббет олайыкъ, 
Бу кьайнакь алемде, 
Яшайыкъ, яшайыкъ, 
Сен де, 

Мен де! 


Биревде машина, 
Биревде къалем, 
Сыгъдыра багърына 
Эр кесни алем. 
Софрамыздаки 

Бол отьмек, тузгъа, 
Коксюмиздеки 
Нурлу ай, йылдызгъа, 
Кель, урьмет этейик 
Бугуньки куньде, 
Барышыкъ омюрге 
Сен де, 

Мен де! 


Биз корьген фелякет 
Бинъ йылгъа етер, 
Олмасын, олмасын, 
Бетерден бетер! 

Сен джойсанъ бабанъны, 
Мен джойдым анамны, 
Къайтмасын о куньлер, 
Екь олсун дженклер! 
Эсапсыз джоюкъ бар 
Эр кимнинъ гонълюнде, 
Кель, седжде этейик, 
Сен де, 

Мен де! 


Бу айдын дюньядан 
Бахтлы яшлыкъ 

Айдынлыкь алсын 
Мукъаддес иште. 
Кель, унер олайыкъ, 
Къол тутушайыкъ, 
Тынч аят огърунда, 
Улу куреште! 
Достлукънынъ кучюни 
Енъер ёкъ бу демде, 
Бир къальбде олайыкъ, 
Сен де, 

Мен де! 


Пахыллыкъ, аседлик 
Ольдюрир халкъны, 
Алемге къара деп, 
Бильдирир акъны. 
Не сен, 

Не де мен, 
Дегильмиз эмен, 
Учь юз йыл яшамай 
Кетермиз эльден. 
Лякин, къаладжакъ 
Несиль бар бизден, 
Кель, Инсан олайыкъ 
Сен де, 

Мен де! 


УЗЮЛЬДИ ТЕРЕКТЕН 


Багъчада серин кузь елинден 
Узюльди теректен бир япракъ. 
Салланды авада, сонъ бирден 
Тартты озь багърына дым топракъ. 


Далындан чокъ узакъ тюшмеген... 
Сукьландым шу аджиз япракъкъа, 

Чокь яхшы, санъа бахт. кучь берген 
Топракьта, чеврильсень, топракъкъа. 


МАКЪТАСЫНЛАР 


Халкъынъны кульдюртме, 
Макътагъан олсун чокъ, 
Шуретли адамлар 
Чыкъсын озь халкъынъдан. 
Видждансыз затлардан 
Кимсеге файда ёкъ, 
Босагъасы олса да 

Темиз алтындан. 


СИЗ ОТУЗ ЯШТАСЫЗ 


(Гъалебенинъ отуз йыллыгъына} 


Тотланды бомбалар, 

Тюзленди обалар, 

Денъишти инсанлар, такъдирлер. 
Елларнынь четинде, 

Скверлер ичинде 

Кьалды тек дженк къазгъан къабирлер. 


Акъса да чокъ сувлар, 

Кечсе де чокъ йыллар, 
Ольмеди о къурбан кеткенлер. 
Бизимле эр иште, 

Эр куньки енъиште, 

Бизимчюн джан фида эткенлер. 


Кельдинъиз бугунь де, 
Бизимле дюгюнге. 

Яшынъыз я алтмыш, етмиште. 
Торунлар бильсинлер, 

Къараман дженкчилер 

Бир вакъыт ольмейлер куреште. 


Эй, мискин шеитлер, 

Нидже саф ниетлер 

Узюльди, севильмей, севмеден... 
Бойле бир фаджиа 

Корьгенми я джиан, 

Сораньыз бинъ йыллыкъ эменден. 


О дер ки. тувгъанлар, 

Корьдим чокъ боранлар, 
Даяндым хышымгъа эр заман. 
Бойле дженк яш несиль 

Бир вакъыт корьмесин, 
Тамрымны къан иле суварманъ! 


Агъаргъан башларнынъ, 
Тююльген къашларнынъ 
Дерманы барышыкъ сиясет! 
Душмандан ахт алмакъ, 

Бу дженкте сагъ къалмакъ, 
Муджизе дегильми, къыяс эт. 


Ветеран бабалар, 

Ветеран аналар, 

Эр иште бизимле сафтасыз. 
Бу 9 май куню — 
«Догъгъанлар» дюгюню, 

Сиз бугунь тек отуз яштасыз! 


$ майыс, 1975 

АТЕШЛЕР ЕРИНЕ 


Тынч аят, эйилик, 
Лязимдир Инсангьа, 
Козь яшы дегиль де, 
Инсанлар истей Йыр. 
Атешлер ерине 

Йыр керек джиангьа, 
Яша, яз йырынъны 
Эй, йырджы Шаир! 


ОМЮР ДАЛЫНДАН 


Акъикъий шаирлер 
Омрюнинъ далындан 
Йыр айта... Йыр керек 
Кейфлиге, кейфсизге. 
Керексе айрылыр 
Дюньянынъ малындан, 
Йыр керек батыргьа, 
Ёлджугъа, эвсизге... 


ТИЛЛЕР 


Тиллер бар ки, 

Татлыдыр балдан, шекерден. 
Тиллер бар ки, 

Бетердир аджджы зеэрден. 
Татлы тиль -- 

Алемнинь омрюни узатыр, 

` Аджджы тиль — 

Халкъынънынъ юзюни къызартыр. 

ЭЙИЛИК 


Эйилик бильгеннинь 
Эйидир къальби. 
Бильмеген — 

Джемиет ичюн де яттыр. 
Аш ашагъан сайын, 

О мышыкъ киби, 

Эр шейге козь юмгъан 
Терс мезеп заттыр. 


СЕВЕДЖЕК ОЛСАНЪ... 


Севеджек олсанъ — 

Юректен сев, 

Афыдан севги — 

Алдавдыр. 

Кучьлю ельден, шарт къырылып, 
Асылып къалгъан 

Бир далдыр. 

Темиз севги — пек кучьлюдир, 
Афатларгъа бойсунмаз, 

Шарт сынар да, 

Ерге тюшер, 

Далдан-далгъа салынмаз. 
Севеджек олсанъ — 
Ольгендже сев, 

Козюнъ четте олмасын. 
Баланъ-чагъанъ сувсыз къалгъан 
Гуллер киби солмасын. 

Сев эр дакъкъа, 

Сев танъгъадже, 

Севги иле бахтлы эв. 
Ольгендже сев... ве сонъра сен, 
Мумкюн олса, кене сев! 

НАМУС 


Намус инсангъа 
Яшлыкътан керек. 

Бу ёлдан тайгьаннынь 
Бильгени козь, кьаштыр. 
Вакъыт тез кечер, 
Ипраныр юрек, 

Эдепсиз омюрнинъ 
Ахыры козьяштыр. 


ЯЗЫКЪ КИ... 


Бир багъчеван истемез, 
Гульнинъ ачмай солгъанын. 
Бир аиле истемез, 

Эвляд яман олгъанын. 
Языкъ ки, бу алемде 
Ачмай гуллер де сола, 
Тербиели аиледе 

Базан тентек де ола. 


НЕЧЮН СЕВДИМ МЕН СЕНИ 


(Сабрие Селяметовагъа) 


Орманлыкъта 
Дюньянынъ бир четинде, 
Такъдир бизни 
Расткетирди о заман. 
Хаял дегиль, 

Отуз баарь ичинде 
Севгимизнен 

Яшап кельдик сагъ-аман. 


205 


Маньлайынһа 

Тюшкен терен чызыкьлар, 
Хатырлата 

Манъа кечкен йылларны. 
Эбет, ягьды 

Башымызгъа чокъ къарлар, 
Нидже селлер 

Акъты бозып ёлларны. 


Кимерде бир 

Къалпагъыма бакъам да, 
Лаф этем мен, 

Джошып, санки кишинен. 
Кечкен омюр 

Ёлумызгъа къайтам да, 

— Нечюн севдим 

Мен сени? — деп тюшюнем. 


Тюшюнджемни 

Бугунь беян эйлейим, 

Я не ичюн 
Севмейджегим мен сени? 
Омюримиз 

Насыл битер бильмейим, 
Бугунь садыкъ 
Аятымсынъ сен меним. 


Агъыр эди 

О йыллары инсангъа, 
Къыйынлыкъта 

Таныш олдыкъ мен ве сен. 
Бир къартопны 

Болер эдинъ дёрт джангъа, 
Меним исе 

Болюшмеге ёкъ кимсем... 

Экимизге 

Насип олды бир Ана. 
Темиз кьанлы, 
Кьрымтатар анасы. 
Корьген сайын 

Мени джандан кьувана, 
Раметлининь 

Ич ёкъ эди манасы. 


Ананъ берген 

Элял сютлю, къан-джаннен, 
Остюнъ, сувлар 

Ичтинъ джаплы Семенден. 
Пек инанам, 
Къальбинъдеки виджданнен 
Бир сание 

Чет юрмединъ сен менден. 


Къальби паклер 

Бир-бирине къол тутар. 

Биз экимиз 

Бир джан олдыкъ зорлукъта. 
Яшайышнынъ 

Пек муреккеп сыры бар, 
Душман иле 

Дост билинир хорлукъта. 


Мешакьатлы 

Бу Елда да расткельди. 
Гьарезликтен 

Юкъусыны больгенлер. 
Бойлелерге 

Бабалармыз эвельде: 

— Копек урер, 

Керван юрер,-- дегенлер. 

Бир кунь койлю 

Сув анасын чагьырып, 

Дей ки: «Манъа 

Бахт не демек, тез бильдир!» 
Сув анасы 

Джеваплана багъырып: 
«Бахт демеси — 

Инсаннынъ озь къальбидир!» 


Къальбимизге 

Коре берсин такъдир деп, 
Етиштирдик 

Учь къыз иле бир огълан. 
Элял отьмек, 
Рыскъымызны такъдирлеп, 
Бахтымызнынъ 

Бол софрасы къурулгъан. 


Ачкозьленип 
Чапкъылмадыкъ, чалыштыкъ, 
Тек намуслы 

Эмек иле ёл ачтыкъ. 

Танъда турдыкъ, 

Талаб эттик, тырыштыкъ, 
Омрюмизнинь 

Багьчасына гуль сачтыкъ. 


Инсанлыкъ бу, 

Дерт тюшкенде башыма. 
Кьаранлыкьлар 

Чектю сенинь козюнъе. 
Бала киби 

Кечип турдынъ кьаршыма, 
Татлы сёзлер 

Иле чектинъ озюнъе. 


Яхшылыкъ да, 

Яманлыкъ да инсаннынъ 
Озюндендир, 

Зеэрли тиль ольдюрир. 

О бир дегиль, 

Бир омюрде юз джаннынъ 
Севги ве бахт 

Оджагъыны сёндюрир. 


Тили шербет, 

Юзю нурлу экеннинъ 
Кенди гузель, 
Къальбинде де нур янар. 
Севгисининъ 

Къадирине еткеннинъ 
Козь юмгъандже 
Севильмеге акъкъы бар. 


Янды сёнген 

Оджагьымыз, азизим, 
Муаббетлик 

Сезип къызды джан-теним, 
Ватанымыз, 
Къан-джанымыз бир бизим, 
Мына, нечюн, 

Севдим ярем мен сени. 


КУНЕШ, ЭГЕР... 


Кунеш. эгер, 

Озь ёлундан дёнсе де 
Акъикъий дост 

Озь сёзюнден ич дёнмез. 
Янып тургъан 

Йылдыз кокте сёнсе де, 
Челик достлукъ, 

Садыкъ севги ич сёнмез! 

ТЕЭССУРАТЛАР 


ВОЛОКАЛАМСК ЕЛУНДА 


Он шаир, 

Он артист, 

Бир ребер. 
Волокаламск, 
бизлерге ёл бер! 
Автобус дерсинъ ки, 
кьанатлы, уча, 
артындан къар тозу сача. 
Бу ёлдан бир заман 
сюнгюли, 
къылычлы, 
къалкъанлы 

атлылар юрген... 

Бу ёлдан бир заман 
афатлы, 
Зынджырлы 

ве хачлы 

танклылар юрген... 
Лякин бу — бизимки 
ойле бир сефер ки, 
къолларда дутар, 
Къолларда къалем. 
Душманлар атеши 
саврулгъан ёлдан 
йыр иле кетемиз, 
динълесин алем! 

Кень орман... 
Пихталар, 

ёлкалар, 

чамлар... 

Эписи къар юкю 
астында сускъанлар. 
Орманнынъ къойнунда 
аджайип эвлер. 
Аджайип эвлерде 
яшагъан кимлер? 
Глебовлылар, 

мешур къушчылар. 
Тузнен, 

отьмекнен 
къаршылап чыкътылар. 
Бинъ ерлик сарайда 
бош ер къалмагъан. 
Поэзия! О кимни 
эсир алмагьан?.. 
Бугунь оларда 
тантана, шенълик, 
гурь достлукъ нагъмеси 
юректен ала. 

Шиир артындан 
янъгъырай шиир, 
орманны юкъудан 
уянта «Ялла». 

Рухкъа рух къошып, 
шенъликке шенълик, 
акъчиль ай 

орманны, 

ферманы 

ялдызлай. 

Не ичюн сепмесин 
онъа ай нуруны, 
дюньягъа нам берген 

аджайип бу ферма. 
Юртумнынъ 
коксюнде, 

Озю бир йылдыздай. 


РЯЗАНЬ ПРОСПЕКТИ 


Метродан чыкъсанъ, 
Рязань проспекти... 
Козюнънинъ огюнде 
Мусафирхане. 

Бу бина, нечюндир, 
Бизге хош келе. 
Бойле эв Москвада 
Бельки бинъ дане... 
Он беш кьат. 
Козьлеринь кьамаша. 
Бутюни мермер 

Ве джамдан. 

Рязань проспекти 
Онынъле яраша, 
Мусафирлери Озьбекистандан. 
Бу проспектте 

Кенъ къанат джайгъан 
Памукъчы улькенинъ 
Мусафирханеси. 

Лифтлери бир-бири 
Артындан юкселе, 

Эр ерни безеткен 

Фергъана лялеси. 

Бу ерде эр саба, 

Эр акьшам, 

Саф дилли адамлар 
Расткеле. 

Кечкенде дейлер ки, 

«Ассалам», 

Коксюне кьол кьойып 
Незакет иле. 

Такьиели кьызларны, 
Гьурурлы яшларны, 
Къучакълай Москва, 
Аспирантура... 

Багьры кень пайтахтнынь 
Бу мейданында, 

Дерсинь Озьбекистаннынь 
Юреги ура. 


ЧЫРАКЪЛАР ЫШКЪЫНДА 


Колонна залында 

урь достлукъ геджеси... 
Чевреде бинълернен 
чыракълар яна. 

Бу залда бойле чокъ 
гедженинъ ниджеси 
кечсе де, бугуньки 

пек шадлы тантана. 


Бинъ чыракъ... 
Бинънинъ де ярыгъы 
бир ерге къошулып, 
бизге нур сепе. 
Минберден айтылгъан 
эр шиир, эр сёзнинъ 
манасы бинъ джаннынъ 
къальбини тепрете. 


Бинъ джаннынъ эр бири, 
чыракълар киби, 
озюндже нур сача, 
шефкъ бере бинъ ерден. 

Бам-башкъа олса да 
адети, тиллери, 

эр кеснинь гоньлю бир, 
дикькьаты минберде. 
Дюньяда достлукькьа 
етер кучь ёкъ экен... 
Достлукътыр джианда 
тынчлыкънынъ бабасы. 
Шунынъчюн бу акъшам 
бинъ чыракъ ышкъында, 
янъгъырай бинъ къальбнинъ 
чин достлукъ садасы! 


ЮЗ ОЗЕН ИЧИНДЕ 


Москва! Юз халкъкъа. — 
Бу улу девлетке, 

даима джан берген 
къайнакъ саф юрексинъ! 
Юз халкънынъ муаббет 
ве бирдемлигини 
сарсытмай бек туткъан 
бир арман дирексинъ! 


Багърынъдан юз озен 
Сув алгъан чокъракъсынъ. 
Юз эвге ышкъ берген 

ич сёнмез чыракъсынъ. 
Эр тамчынъ шифалы, 
арарет сёндюре, 
ярыгъынъ геджени 
куньдюзге дёндюре. 


Юз озен ичинде 
мен де бир ирмакъым, 

дагълардан, ташлардан 
фышкъырып акъам. 
Ашыкъам чёллерге 

ве такъыр ерлерге, 
ашыкъам багъчалар 
багърына кирмеге. 


Акъам мен къансын, деп, 
мукъаддес топракъ, 
акъарым къайнаркен 

сен киби Чокъракъ, 
Мурадым даима 
акъмакътыр, акъмакъ, 
акъмакъле юртумны 

гуль багъча япмакъ! 


ИЛЬИЧНИ КОРЬМЕГЕ 


Москва! 

Миллион мусафир 
къапынъны къакъа, 
гедже ве куньдюз 
тынмадан бир ан. 
Топрагъынъ устюнде 
юреркен эр дакъкъа, 
Ильични корьмеге 
арз эте инсан. 
Нидже халкъ зиярет 
сафында акъып, 

яс тутып бу улу 
Сымагъа кете. 
Эписи даийге 
тувгьанджа бакъып, 
эписи озюндже 
теменна эте. 

Москва! Эр кеске 

къальбинъ кенъ, софранъ бол, 
чокь халкьнынь дердине 
шифадыр элинь. 

Зиярет эп артар... 

Коксюне кьойып кьол, 
багърынъда козь юмып 
ятаркен ЛЕНИН! 


Июнь 1976 


ОЗЬ ДАЛЫНДА 


Бульбуль озь далында 
Йырлай да йырлай. 
Инсангьа не кьадар 
Зевкь бере бедава. 
Затлар бар, оны да 
Таш иле шыбалай, 
Лякин о, эп йырлай... 
Онда ёкъ ич дава. 


СЕН ЙЫРЛАГЪАНДА 


(Сабрие Эреджеповагьа) 


Бульбуллернен сени ич де 
Теньештирип оламам, 

Чюнки бульбуль эзгилери 
Бир-бирине беньзейлер. 
Сенинь джошкьун, хош аэнкли 
Йырларынъны эр заман 
Диньлегенлер, омюр билля 
Диньлеп кене безмейлер. 


Бол табиат алемини 
Яраштырса бульбуллер. 
Сенсинь рухий кьуванч берген 

Эр куньки гоньлюмизге. 
Бульбуль олса табиатнынъ 
Бахшышы кень алемге, 
Талий сени багъышлагъан 
Бахтымызчюн бизлерге. 


ТЕНБЕЛЬ 


Тенбельге иш буюргъангъа, 
Тенбель акьыл огреткен. 
Буны эвель-эзельден 
Сейлей ана-бабалар. 
Сафсатанен инсаннынь 
Юрегини титреткен, 
Бош-богьазлар олмаса, 
Олмаз эди давалар. 


ПЕНСИОНЕР 


Яшым кельди алтмышкъа, 
Беден сагълам, гонълюм яш. 
Бу бахтлы къартлыкъкъа 
Ким севинмез аркъадаш? 


РАЙНИСНИНЪ МЕЗАРЫ БАШЫНДА 


«Догъмакътан къалмагъан, 
Ольмектен къалмаз». 
Лякин сен ольмединь, 
Яшайсынъ, Райнис. 

Латвия, халкъ сени 

Ич унуталмаз, 

Сен мында нур сачкъан 
Мешъальсинъ Райнис! 

Айдынлыкь истединь 
Юртунъа, халкъкъа, 
Чыкъардынъ халкъынъны 
Зульметтен акъкъа. 
Шунынъчюн халкъынъ да 
Мезарынь башында 
Санъа чин къальбинден 
Сёнмез нур якъкъан. 


БИНЪ БИР АДАМ ИЧИНДЕ 


Бинъ бир киши таптап кече, 
Бу ялыны, бу къумны. 
Серин ельчик, ярыкъ гедже 
Алып къача юкъумны. 


Бу адамлар эпси шенъ-шад, 
Ич къыймайсынъ къайтмагъа. 
Кезинген сонъ мен бир тосат, 
Къайтаджагъым ятмагъа. 


Чевирильдим денъиз бетке, 
Денъиз охшай юзюмни. 

Не десенъ, де, бу адетке, 
Ёргъун дуйдым озюмни. 


Кимнинъдир пек сыджакъ эли, 
Сарды денъиз четинде. 
Огълум экен... Тапты мени, 
Бинъ бир адам ичинде. 


— Огълунъ солдат. О къорчалай. 
Бу денъизни, ялыны. 
Душманлардан билип сакьлай, 
Ялынынъ эр далыны, 


219 


Не башынъны астынъ, бабам, 
Къальбинъ гьурур, нур толсун. 
Мында юрген бинь бир адам 
Киби кейфинъ гурь олсун! 


БИР ЙЫЛДА ЭКИ БААРЬ 


Кирезлерге бенъ тюшкенде, 
Къызаргъанда джилеклер, 
Урюк сарарып пишкенде, 

Юрт къургъанда лейлеклер, 
Эмир кельди... Арбий хызмет, 
Сагълыкълаштынъ, сен кеттинъ, 
Чагъыргъанда урь мемлекет, 
Хош баарьни терк эттинъ. 


Къыркъ кунь кечкен сонъ арадан, 
Кельдинъ узакъ дияргъа, 
Тааджиплендинъ... хош, абадан 
Бу аджайип дюньягъа. 

Ап-акъ ачкъан кирез, вишне, 
Эрылгъанлар, джилеклер, 

(Бу ерде тек урюк пишмей,) 
Кокте уча лейлеклер... 


Эки баарь, эки дияр, 

Бир йылда юрт багъында, 
Дерсинъ севда бу эки яр, 
Бир мемлекет багърында. 
Бу диярнынъ бирисинде 
Хамза излер къалдыргъан. 
Райнис исе дигерсинде 
Урьлюк маршы чалдыргъан. 


Не де яхшы коре бермек 
Эки баарь бир йылда, 

Не де яхшы сефа сюрмек 

Тынч аятта, урь ёлда. 

Сыкъ-сыкъ кельсин хош баарьлер, 
Чечекленсин эр дияр, 

Къокъу толсун тынч саарлер, 
Олсун эр кес бахтияр! 


КЪЫЗЫЛЧЫКЪ 


Риганынъ паркында ярашып, 
Сап-сары шербенти япкъансынъ. 
Юз чешит терекке къарышып, 
Бу ерде сен фидан аткьансынь. 


Баарьде безенип ильвангъа, 

Алтын тюс купелер такъасынъ. 
Янынъдан эр кечкен инсангъа, 
Аэнкли назынънен бакъасынъ. 


Аджеба не якьтан, къайсы эль 
Кетирген сени та бу ерге? 
Екьса ки, дженюптен эскен ель, 
Багъышлап кеттими шеэрге? 


ЭЙКЕЛЛЕР ЯНЫНДА 


Олар тынч, индемей яталар, 
Тёпеден пытакълар салынгъан, 
Зиярет эткенлер айталар: 
«Топрагъы бу ерден алынгъан». 


«Османов, Канаров, Эдиге...» 
Окъуйым эр бир баш ташыны. 
Ёлдашым эпсине баш эге, 
Туталмай козюнинъ яшыны. 

Янымда Усеин Сулейман,- 
Полковник, къан тёккен бу ерде. 
Душмангъа бермеген ич аман, 
Ватанчюн дженк кеткен демлерде. 


О дей ки. «Бакь нидже яш джанлар 
Бу ерде тизилип ятмакъта. 

Оларгъа атта бу кьарт чамлар, 

Яз ве кьыш эгилип бакъмакъта. 


Бу ерде меним де полкымдан 
Ватанчюн эткен бар джан фида. 
Теменна оларгъа халкъымдан, 
Эльвида достларым, эльвида!!!» 


Полковник Усеин Сулейман, 

Шай дей де, козюнден яш сюрте. 
Озюне кельген сонъ о бир ан, 
Киш голю тарафкъа козь эте. 


Къолаймы, денъизни анъдыргъан 
Бу гольден дженк этип кечмеси... 
Буз тешип арарет къандыргъан, 
Зан этип Отузнынъ чешмесин... 


Бу ялы джапында пек чокътан 
Мермерден эйкеллер тикленген. 
Зиярет этерек узакътан, 

Оларгъа бакъ нидже халкъ кельген. 


Усеин агъа дей: «Яш несиль, 

О куньлер чыкъмасын эсинъден. 
Керексе Ватанчюн таш кесиль, 
Мына бу эйкеллер киби сен!» 


Озенлер тынч акъсын эр ерде, 
Ал къанлар бир вакъыт таммасын! 

Киш киби аджаип голлерде 
Барышыкъ йырлары тынмасын! 


БИР АФТА КЬАЛГЬАНДА 


` (Полковник Усеин Сулеймановнынъ полкындан эляк 
олгъан солдатларнынъ хатиресине) 


Командир бу ерге дженк этип кельген... 
Танъ вакъты чамлыкъны урып алгъанда, 
Аджувсыз къурушнлар коксюни дельген, 
Енъиш кунюне бир афта къалгъанда. 
Командир таянгъан чам терегине, 
Солдатлар эрдже атешке далгъанда. 
Сонъ бирден япышкъан о юрегине, 
Енъиш кунюне бир афта къалгъанда. 


Озь командирини эки яш солдат 
Быракъмай янъгъыз, о нефес алгъанда. 
Дженклеше олар... Сонъ кете фурсат, 
Енъиш кунюне бир афта къалгъанда. 

Учь дженкчи юзьме-юзь турса да тим-тик, 
Къарт чамлар тюбюнде къан ялдагъанда, 
Йыкъыла солдатлар ве подполковник, 
Енъиш кунюне бир афта къалгъанда. 


Хусанов, Каримов. Сундатов мында 
Эбедий юкьугьа бойле далгьанда, 
Комелер оларны чамлар астында, 
Еньиш кунюне бир афта кьалгьанда. 
Бу ерде даима янаджакъ, яна, 
Сенмейджек алев, олар ял алгьанда. 
Ветеран достлары эр йыл топлана, 
Еньиш кунюне бир афта кьалгьанда. 

ДЮНЬЯГЪА КЕЛЬГЕНЛЕР... 


Йыр иле яшасын 
Дюньягъа кельгенлер, 
Йыр иле нур ачсын 
Келинлер, киевлер! 
Йыр дегиль, дюньягъа 
Атешлер сепкенлер 
Озь атешлеринде 
Озьлери куерлер! 


ЙЫР АТЕШ СЕНДЮРИР 


Йыр халкъкъа рух берир. 
Йыр аят нагьышлар. 

Йыр базан кулькюни 

Козь яшкьа дендюрир. 
Кучьсюзге кучь кьошар, 
Йыр омюр багъышлар, 
Йыр дженклер токътатыр, 
Йыр атеш сёндюрир. 


БЕЯЗ ГЕДЖЕЛЕР 


Беяз геджелер, 

Беяз геджелер, 
Омюрде корьдюнъиз 
Чокъ эгленджелер. 
Несиллер кельдилер, 
Несиллер кечтилер, 
Лякин сиз къалдынъыз 
Эбедий, геджелер! 


Беяз геджелер, 
Беяз геджелер, 

15 — 1718 


Мында зевкъ сюререк 
Юрдилер ниджелер... 
Алтын сув ялдызлы, 
Сарайлар яраткъан, 
Бугъавлы джанларны 
Корьдюлер геджелер! 


Къадынлар этеги 
Сипирген залларда, 
Шенълиги тынмагъан 
Шырныкълы балларда, 
Кумюш тюс нурларынъ 
Къадесиз ичильди, 
Тарихнынъ шаады — 
Беяз геджелер! 


Беяз геджелер, 

Беяз геджелер, 
Пушкиннинъ къальбине 
Ошагъан геджелер. 
Падиша тахтынынъ 
Сарайлар алемин 
Багъчалар къойнунда 
Окъшагъан геджелер! 


Беяз геджелер, 

Беяз геджелер, 
Декабрист эрлерни 
Озгъаргъан геджелер. 
Сабыры тюкенген 
Ишчилер сынфынынъ 
Коксюнде нефретлер 
Къозгъагъан геджелер. 


Беяз геджелер, 
Беяз геджелер, 

Фашистке нефретнен 
Къарагъан геджелер. 
Докъуз юз кунь, гедже, 
Душманнынъ устюнде 
Лянетлер ягьдырып 
Къараргъан геджелер! 


Беяз геджелер, 

Беяз геджелер, 
Душманнынъ алкъасын 
Енъген геджелер. 
Лениннинъ адыны 
Ташыгъан шеэрге 
Кумюшли нурларынъ 
Энген геджелер. 


Беяз геджелер, 

Беяз геджелер, 

Урь, сербест халкъларгъа 
Зевкъ берген геджелер! 
Енъишлер артындан 
Енъишлер кетирген 
Бахтлы омюрге 

Шефкь берген геджелер! 


Ленинград — Комарова, 1978 


ИНСАН ВЕ ЧИРКИЙ 


Одамнынъ ичинде 
Бир чиркий долана, 
Вызылдай, вызылдай, 
Якьты о джанымны. 
Козюмни юмгьандже 
Манълайгъа къона, 

Макьсады -- сувурмакь 
Бир тамчы кьанымны. 


Юкъумны болем де, 
Элимни саллайым, 

О кене вызылдап 
Айляна одамда. 
Козьлерим юмула, 
Башымны сакълайым, 
Бонъаям, не къадар 
Сабыр бар адамда! 


— Эй, махлюкь,-- дейим мен, 
Бир тамчы кьанымны 

Асыл да аямам, 

Кель, ич де, деф ол! 

Раатлыкъ бер манъа, 
Къыйнама джанымны, 
Вызылдай берип кет, 
Орманынъ пек бол, 


Вызылтынъ токьтамай... 
Пармакънен токъунсам, 

Шу анде тынаджакъ, 

Шарт гебереджексинъ. 
Лякин, сен, бир тамчы 
Къанымны сувурсанъ, 
Шундан сонъ, зевкъ дегиль, 
Джан береджексинъ. 


Эй, махлюкъ, дюньяда 
Бир сутка омрюнъ бар, 
«Музыканъ» пек датсыз, 
Ормангъа кетип чал. 
Сазлыкъта озюнъдай 
Биньлернен сюрюнь бар, 

Озь ачкозьлюгиньнен 
Сюрюнъде патлап къал! 


Биз инсан огълумыз, 
Саф къанымызнынъ, 
Тамчысы вахшийчюн 
Тек зеэрге дёнер, 

Тынч аят бозуджы, 
Къан душманымызнынъ, 
Кунь корьмезден бурун 
Аяты шарт сёнер! 


ТЕРЕКНИНЪ ИСТЕГИ 


Мен янъгъыз тереким, 
Мен кимге кереким? 
Яхшы ки, тамырым 
Теренде, дымлыкъта. 
Кьышта серт еллерден, 
Язда ят эллерден 
Кендимни сакьлай да, 
Яшайым къумлыкъта. 


Мында бир маальде, 
Бу кьумлыкь саильде, 
Топракъ тек озюмни 
Кетирген дюньягъа. 
Инсанлар билелер, 
Ёкълап да келелер, 
Ешерсе далларым, 
Безенсем ильвангъа. 


Янъгъызым, лякин мен 
Ем-ешиль антернен, 
Купелер такъынып 

Денем бир гузельге. 
Адымны адамлар 
«Акъкъайын» къойгъанлар, 
Мени пек севелер, 
Беллим мен алемге. 


Денъизге ювунгъан, 
Ягъмургъа тутунгъан, 
Кунештен янгъан да, 
Талдама топлана. 

Мен яньгьыз тереким, 
Демек, мен кереким, 
Шуныньчюн балтанен 
Кельменъиз сиз манъа! 


РЕПИННИНЪ ЧЕШМЕСИ 


Бу — рессамнынъ чызгъан 
Ресими дегиль. 

Бу — буллюр сувлу 
Акъикъий чешме. 

Янында алюмин 

Чомучы тура, 

Истесенъ бир эгиль, 

Ич де бакъ, кечме. 


Бу певренк, бу чомуч — 
Бу улу симаны 
Анъдыра, тирильте 
Козюмиз огюнде. 

Озю ёкъ. Лякин о. 

Бу джанлы чешме, 
Джан бере юзлернен 
Адамгъа бугунь де. 

Певренктен фышкъыргъан 
Бу салкъын сувдан, 
Зынджыргъа асувлы 

Бу чомуч иле, 

Юзлернен улулар 
Ичкенлер бундан, 
Ичкенлер арарет 
Бастырып илле. 


Оны пек севгенлер, 
Онъа чокъ кельгенлер... 
Алтынсыз, килимсиз, 
Агъачтан эвинде 
Девирнинъ энъ улу 
Затлары бильгенлер, 
Бир дюнья малы бар 
Устазнынъ элинде. 


«Пенаты» багъчасы 
Ичинде бу устаз 
Къалдыргъан дюньяда 
Силинмез излер. 

Отуз йыл ёрулмай 
Ишлеген къыш ве яз, 
Ишине айретте 
Къаламыз бизлер. 


Элинде юфкъаргъан 

Эр бир фырчыда 
Санарсынъ, устазнынъ 
Юреги ура. 

Онынъле къонушкъан 
Чам, юке, арчада... 
Дерсинъ ки, рессамнынъ 
Сурети тура. 

Истидат. устазлыкъ 
Асырлар кечерек 

Яшай ве несиллер 
Унутмай анъа. 
Шунынъчюн чешменъден 
Бир ютум ичерек, 
Къабринъе келелер 

Этип теменна. 


Репино, 1978 


ЯШАСЫН ЧЕЛИКТЕН КЪАНАТЛАР 


Булутлар устюнде 
ИЛ — 62. 

Учамыз. Учь киши 
Тюштик ян-янаша. 
Бириси министр, 
Дигери эким, 
Инсанлар бу алда 
Пек чабик таныша. 


Конфеттен кетирди 
Озгъарыджы къыз. 
Сонъ Ташкент сувундан 
Ичирди невбетнен. 

Ана Ер корюнмей, 
Кокте бинъ йылдыз, 
Инсаниетликке 
Бойсундыкь эльбетте. 


Эпимиз экишер 

Конфетчик алдыкъ. 

Бирер джам фильджанчыкъ, 
Сувдан да ичтик биз, 

Министр, эким, мен, 
Бир ойгъа далдыкъ... 
Сонъ незакет иле 

Субетке кечтик биз. 


— Министр олмакьчюн,-- 
Дедим, — Баш керек. 

— Языджы олмакьчюн,-- 
Деди о.— Баш керек. 

— Эр ишке эвеля 

Баш керек, баш,-- деп 
Кьошулды субетке 

Эким, ах чекерек. 


Бу датсыз, тузсыз лаф 
Созулып кетти. 
Самолёт Уралнынь 
Устюнден де ашкъан. 
Стюардесса кьыз 

Шай илян этти: 

«Сиз софрачыкъларны 
Азырланъыз ашкъа!» 


Отькюр сес уянтты 
Юкьлагьанларны, 
Тизлеримиз устюнде 
Софралар эндилер. 
Уйлелик беклеймиз... 
Сюрттик кьслларны, 
Эр кимге бир чешит 
Емектен бердилер. 


Бу вакъыт самолёт 
Салланды бирден, 
Къомшумнынъ вилкасы 
Кьуртулды элинден. 


232 


Ич бакьып турмадым, 
Эгилип алдым мен, 
Тартылгьан кьушакьны 
Бошатып белимден. 


Узаттым вилканы, 
Сюртти кягьытнен... 
Ашадыкъ, сонъ къалды 
Лезетли кьошафлар. 
Ойле пай олгьан ки. 
Севиндим корип мен, 
Эр кеснинь тепсинде 
Учь дане урюк бар. 


Дюньяда не еткен 
Инсаниетликке? 

Ерде де, кокте де 

Биз Совет халкъымыз! 
Достлукьнен саипмиз 
Еньильмез къуветке, 
Мубарек топракьта 
Эр шейде акьлымыз. 


Базы бир шахслар 
Мубарек топракьта 
Яшаркен бу азиз 
Борджуны унута. 
Шунынъчюн, учкъанда 
Зан этсем, бу акъта, 
Самолёт адамны, 
Адамгъа таныта. 


Муддет аз. Лякин бакъ, 
Мында эр кес бир. 

Эр кеске бир урьмет, 
Бир муамеле бар. 

Эким ол, шаир ол, 
Истер ол министр, 
Учамыз, яшасын 
Челиктен кьанатлар! 


Июль, 1978 
МЕН СЫДЖАКЪ КЕТИРДИМ САНЪА 


Мен сыджакь кетирдим саньа. 
Ирисин бузларынъ, къарларынъ. 
Кениш ач къулачынъ манъа, 
Ешерсин бу дымлы къырларынъ. 


Мен сыджакъ кетирдим санъа, 
Дагъылсын кокюнъден булутлар. 
Етмесе сыджагъым бунъа, 
Улькемде етерлик сыджакъ бар. 


Мен сыджакъ кетиодим санъа, 
Халкъымнынъ къальбининъ сыджагъы, 
О сёнмей, даима яна, 

Янгьандай, дедемнинь сджагьы. 


Мен сыджакъ кетиодим санъа, 
Д:ольберлик, раатлыкъ ерисинъ. 
Сыджакълыкъ исинеч бакъ манъа. 
Сыджакълыкъ сезгеннинъ бирисим. 


Комарово. Июль, 1978 


РИЗА ХАЛИДГЕ 
(Шаирнинь 60-йытгытыы мунасебетинеч) 


Зан этсем, мендаќын 
Ёкъ сени бильген. 

Ананьны, бабаньны, 
Союньны билем. 
Акълыма тюшкенде 
Къальбимни дельген, 
Багъчаль! ве дагълы 
Коюнъни билем. 


Генчлигим вакътында 
Студент эдинъ. 

Патта бир келирдинъ 
Сен коюмизге. 

— Гъайрет эт шиирлер 
Язмагъа,— дединъ, 
Хош ислер толгъанда 
Яш гонълюмизге. 


Къыркъ йыллыкъ сув акъты 
Арадан, койдеш. 

Бинъ беля кечирдинъ, 
Йигит башынъдан. 

Ана ёкъ, баба ёкъ, 

Ёкъ нидже дост-эш, 
Дерсинь, ирадень 
Къуш-къая ташындан. 


Шай керек эди... 

Сюнгю ве кьалемнен 
Атылдынь душмангьа 
Керип коксюнъни. 
Ачыкь кок тюбюнде 
Тикленген «къаленънен», 
Сакъладынъ Неванынъ 
Серин кокюни. 


Марс чёлю ичинде 
Излеринъ тура... 

О агъыр йылларны 
Анъдыргъан излер! 
Чал Ленинградныйъ 
Юреги ура, 

Онъа джан бердинъиз 
О вакъыт сизлер! 


Сарымда ач, зелиль 
Курешти бу халкъ. 

О вакъыт сен эдинъ 
Уйкен лейтенант. 

— Душмангъа ляйыкъмы 
Бу азиз топракь? -- 

Деп опьтинъ топунъны, 
Этерек сен ант. 


Марс чёлю душманнынъ 
Эсинде эр анда... 
Ойлянды марш иле 
Кечмеге бу ерден. 

Сен батареянънен 
Тургъан мейданда 

Бакь, шимди эйкеллер 
Тура мермерден. 


Даянды батыр халкь, 
Еньди, эльбетте. 
Неванынъ устюнде 
Янъгъырай шень йыр. 
Кьалмадынь бу улу 
Курештен четте, 

Сен бизим ватандаш, 
Дженкявер шаир! 


Ленинград -- Комарово, 1978 

«ЯШАВ» КОПЮРИ 


Инсан догъа анасындан, 
Догъмакъ, ольмек — зки яр. 
Бу эки яр арасында 

«Яшав» деген копюр бар. 


Бу копюрден кечмек ичюн 
Боранларгъа тутулмай, 
Инсан бере бутюн кучюн, 
Лякин бу ёл тынч олмай. 


Ойле. бойле, йыллар кече: 
«Копюр» салланып башлай. 
Буны яры ёлдан сече, 
Лякин Инсан эп яшай. 


Такъат кете тизден, бельден, 
Лякин Инсан тик тура. 

Кече дагьдан, ташкъын сельден, 
Ишкир юрек эп ура. 


Къоллар берчли, тизлер зайыф, 
Якъынлаша сонъки яр. 

Инсан ишлей ай, кунь, сайып, 
Даа къалгъан иши бар... 


Вакъыт келе, рыскъы бите, 
Ята сёнюк козьлернен. 
Достлар келе, достлар кете. 
Анъып сыджакъ сёзлернен... 


Инсан догъа анасындан, 
Догъмакъ, ольмек — эки яр, 
Бу эки яр арасында 

«Яхшы», «Яман» киши бар. 

Яманны да тартып ала 
Бир кунь бойле сувукь ер. 
Тек яхшынынъ ады кьала, 
Анъа оны несиллер. 


Инсан кече «копюринден», 
Излеринде нур яна. 
Дюнья кенди кочеринде 
Эп айлана, айлана. 


ИНСАН ДОГЪА... 


Инсан догъа, 

Инсан яшай, 

Инсан йыкъа, ярата... 
Йыллар кече, 

Инсан чеке, 

Инсан ола къарт ата. 


Мыйыкълары 

Бурма. буома, 
Сакъалчыгъы бем-беяз. 
Козь ялтырай, 

Тиз къалтырай, 
Беденинде къыш-аяз. 


Бели тутмай, 

Эли тартмай, 
Алсызлыгъы билине. 
Акъайлыгъы, 
Джурьатлыгъы 
Эльден кече тилине. 


Ёкъ, ёкъ, асыл, 
Джан къартаймай, 

Инсан яшай... сезине. 
Яваш-яваш, 

Кери кьайта 

О эбедий «Эвине». 


Яхшылыкълар, 

О чокъ япты, 
Яманлыкъкъа коньмеди. 
Ватан севем, 

Аят севем, 

Деген сёзден дёнмеди. 


Инсан келе, 

Инсан кете, 

Терен ойгъа далдыра... 
Къартлыгъыны 

Алып, бизге 
Яшлыгъыны къалдыра. 


ЭЛЛИ ЭКИНДЖИ КУНЮ... 


Сени алып чыкъты миллет 
Бугунь тувгъан эвинъден. 
Нидже такъмакъ. седа иле, 
Котердилер еринъден. 


Башлар саркъыкъ, адымлар тез, 
Дерсинъ халкъ ёл тапмайджакъ. 
Тюшюнджеге далгъан эр кес: 
«Бу ёлдан о къайтмайджакъ». 


«Яхшы адам, шайлы инсан, 
Мешур эди о», дейлер. 
Ведалашып эр кес бир ан, 
Сонъки борджны одейлер. 

Адет бите. халкь даркьала, 
Тынчлыкь баса шу анда. 
«Кьомшуларнен» мевта кьала, 
Бу эбедий мекянда. 


О борджуны эда этти, 
Юрту, халкъы огюнде. 
Эвлядлары чокътан етти, 
Кин къалмады гонълюнде. 


Тек бир буюк арзусына 
Къавушалмай чокъ ятты. 
Сёйлегенде Арзысына 
Козьлеринден яш акъты. 


Мына, шимди ята адам, 
Дым топракъта, унутманъ. 
Аладжагъы бу дюньядан 
Бир гуль эди, къурутманъ. 


Йылда барып бу къабирге 
Суварынъыз гулюни. 
Базан тирилернен бирге 
Хатырланъыз олюни. 


О тынч ята гьам, элемден, 
Эбет. титис авасы. 

Лякин онынъ бу алемде 
Екь кимсенен давасы. 


Энди керек олса, сора, 
Арамызда олмайджакъ. 
Элли эки куньден сонъра, 
Джисми биле къалмайджакъ. 


Эти тенден айрыладжакъ 
Элли экинджи куню. 

Бугьумлары дагъыладжакъ 
Элли экинджи куню. 


Эки козю оюладжакъ 

Элли экинджи куню. 
Башындан сач къуюладжакъ 
Элли экинджи куню. 


Инсан омрю шай кесе ки, 
Анъамыз тек исминден. 
Козь юмгъан сонъ, элли эки 
Куню къала джисминден. 


Бар эди о... ачты, солды, 
Дерсинь далда бир япракъ. 
Инсан эди... артыкъ олды 
Озю бир авуч топракъ.. 


Шунынъ ичюн джан савлукъта 
Инсан корьсюн эйиликлер. 
Джесюране, бирдем халкътан 
Четте юрсюн кемликлер. 


Яшайышнынъ дюльберлиги 
Халкъкъа аят багъышлай. 
Инсанларнынъ чеберлиги 
Омюрлерни нагъышлай. 


Юреклерни гъам дельмесин, 
Олсун сыкъ-сыкъ дюгюнлер. 
Ашыкъмайыкъ, тез кельмесин, 
Элли экинджи куньлер. 

БИР СТУДЕНТКЕ 


Бетерден бетер бар, дегенлер, 
Нечюн шай саркъыттынъ башынъны? 
Бу тюшкюн такьлетке не дерлер. 
Не тюйдинъ о чатма къашынъны?.. 


Тизиньни сыдырмай кечильмей 
Чытырман дагьлардан, дегенлер. 
Кучьликтен кьоркьмайып, баш эгмей 
Яшагһан бабань ве деденьлер. 


Сен яшсынь. Корьмединь фелякет, 
Бильгинъ бар, севдиги къызынъ бар. 
Аят бу... Не кустинь, сабыр эт, 

Даа чокъ ашайджакъ тузынъ бар. 


БОЙЛЕСИ ДЕ БАР ЭКЕН 


Мен сени корьдим 
Джыйында, тойда... 
(Бойлеси ёкъ эди 
Ич бизим сойдз). 


Эр кес шенъ-шерамет 
Ойнап кульгенде, 
Оглюкли къызлар 
Буюрынъ, алынъ деп, 
Тебессюм иле 
Алдынъа кельгенде. 


Сен турдынъ даима 
Башынъны къатайтып, 
Негедир сертейип, 
Нелердир гйтып. 

«Кьайтарма» яньгьырап 
Юректен алгъанда, 
Адамлар оюнгьа, 
Кулькюге далгьанда, 


Сен кене отурдынь 
Къашынъны тюйип, 
Шенъликке конгеннинъ 
Зытына тийип. 


Мен сени парклерде, 
Сокъакъта корьдим. 
Меджлислер, цирклерде, 
Зоопаркта корьдим. 


Атта маймунлар 
Секирип юргенде, 
Балалар кьолундан 
Фындыкълар егенде, 


Озюни инсанлар 
Янында ис этип, 

Бир ан токъталып 
Ырджайып-кульгенде, 


Багъчада меракълы 
Чокъ шейлер корьдинъ, 
Лякин сен къаш чатып, 
Кульмейип юрдинъ. 


Чокъ йыллар кечти, 
Чокъ сувлар акъты, 
Асетлик багърынъны 
Бир тамам якъты. 


Омюрден зевкъ алып, 
Кульмединъ койдешке, 

Кульмединъ халкъынъа, 
Кульмединъ дост-эшке... 


Екь, афу этинъиз 
Кульдю о бир кере. 
Кульдю о хихилдап 
Омрюнде ильк кере. 


Адамлар ярдымчюн 
Къайгъырып чапкъанда, 
Хайырсыз къазаны 
Кедернен анъгъанда, 
Кульдю о, къомшусы 
Белягъа огърап, 
Эв-юрты бир тамам 
Туташып янгъанда. 


НЕ ИЧЮН! 


Эшектен тюшип, 
Хатыргъа миндим деп, 
Нечюн шай котерип 
Юресинъ бурун? 

Не ичюн достунъны 
Пек акъаретлеп, 
Къабирге къоясынъ, 
Ольмезден бурун? 


БИЛЬМИШ ОЛ... 


Гонълю бол адамнынъ 
Иши онъ юрсе. 
Акъикъий инсанлар 

Онъа хош бакъар. 

Амма, бильмиш ол, 
«Корьмемиш кунь корьсе, 
О купе-куньдюзи 

Къош чыракъ якъар». 


АРАМЫЗДА БАР АСЫЛ 


Эркелене тынч яшай, 
Озю тавлы бу мышыкъ. 
Козюн юмып аш ашай 
Аллы-пуллы бу мышыкъ. 


Озю дюльбер, къашкъабаш, 
Мырылдана ич турмай. 
Ялынып кечсень -- юваш, 
Къылына чертсенъ — тырнай. 


Арамызда бар асыл, 
Ымпыс-тымпыс яшагъан. 
Тенбеллиги, форсасы, 
Бу мышыкъкъа ошагъан. 


ДЕРТЛЮКЛЕР 


жж 


Юрегимнинь арарети 
Йыллар кече сёнип олмай. 
Лякин сенинь кьальбиньдеки 
Буз парчасын ириталмай. 


“аж 


Акъикъий севги дюньянынь зевкъыдыр, 
Ойнамакь, кульмек бизге де лязим. 
Къыйынлыкъ — эр эки къальбнинъ 
шевкъыдыр, 
Янымда сен олсанъ эр шейге разым. 


Жж 


Юреги таш олгъан бир инсан. 

Козь яшынь голь олса, «ассыз» дер. 
Инсаным деп юрген юзсиз «хам», 
Чокьракьтан бал тамса, «датсыз» дер. 


Жж 


Чокь миллетте яман адам 
Чокъ олса да, ёкъ корюлир. 
Аз миллетте яман адам, 

Аз олса да, чокъ корюлир. 


246 


жж 


Инсан огьлу -- Инсан север, 
Инсан — бош сез айткъан дегиль. 
Эр корюнген ватанпервер, 
Коксюне нишан такъкъан дегиль. 


жз 


Асылы пактен кемлик олмаз, 
Кьазаны толу кьайнар. 
Асылсызнынъ козю тоймаз, 
Бир ша ичюн дост чайнар. 


жж 
Кимсеге кьалмагьан бу дюнья 
Санъа да къалмаз Мемиш. 


Асылсыз зат алтынгьа батса -- 
Корьмемиштир, корьмемиш! 


х х ж 


Шаир севмей аят уфакълыкъларыны, 
Шаир севе бутюн дюньяны... 

Лякин озь гонъюль тарлыкъларынъны 
Беян этесинъ куньлеп сен оны, 


ж жж 


Санъа сайгъы косьтергенге 
Сайгъы иле джевап бер. 

Сайгъысындан чет юргенге 
Ляйыкъ джевап алем дер. 


+ ж ж 


Дюнья кенъ, дюнья дев — шуны биль: 
Эр мерджан таш тюшмей билевге. 

Берсень бер севгиньни биревге. 
Пайлашып юрме сен бинь эвге. 


+ ж 


Баланынъ арзусы бешиктир, 

Бозгъуннынъ арзусы ошектир. Е 
Эйилик бильмей, бозгъунлыкъ сатмакъ — 
Эллернинъ тилине тюшментир. 


*+ ж ж 


Адамгъа — адам керек, 
Адам — дегильдир терек. 
Адам — адам олмаса, 
Бойлесинден юр эрек. 


НЕЛЕР ДЕДИНЬ СЕН... 


Къана, сенинъ, — севгим сёнмез,— 
Деген сёзлеринъ, 

Къана, мени эсир алгъан 

Эля козьлеринъ? 

Йыллар кечти, кельмез олдынъ, 
Нерелердесинь, 

Эсиньдеми, эменликте 

Нелер дединь сен? 


Къана сенинъ ташкъын севгинь, 
Алтын кузьлеринъ, 

Кьана, сенинъ сокъакъларда 
Юрген излеринъ? 

Комюр сачлым, умютимни 
Алып кеттинъ сен, 

Нечюн бильмем, бу севдалы 
Фелякеттем мен. 


Эллер айтса, айтсын сени 
Анъаджагъым мен, 

Юрек ураркен — менимсинъ,— 
Санаджагъым мен. 

Бу атешли севгимизнинъ 
Учкъуны къалды, 

Айт, рузгярлар уфлемесин, 
Янаджагъым мен. 


СЕН АНДАСЫНЪ, МЕН МЫНДАМ 


Сен янымда олгъанда 
Джаным, бульбулим, 
Къальбимдеки севгимни 
Санъа бильдирдим. 
Куньджюлернинъ тилине 
Уйдынъ севгилим, 

Мени терк этип кеттинъ, 
Нечюн куйдюрдинъ? 

Сен андасынъ, мен мындам, 
Бу алгъа ким даяныр? 
Умютим бар якъында 
Башым санъа байланыр. 
Сачынънынъ эр телини 
Кимлер тарайджакъ? 
Индже къамыш белинъни 
Зллер сараджакъ. 
Яшлыгъынъа уюп сен 
Эльге алданма, 
Къавушырсынъ илле сен 
Севген ярынъа. 

Сен андасынъ, мен мындам, 
Бу алгъа ким даяныр? 
Умютим бар якъында 
Башым санъа байланыр. 


АЛИЕМ 


Багъчада корьдим сени, 
Бир корьдикче урулдым. 
Хорлама гузель мени, 

Асретиньден ёрулдым. 
Дудакъларынъ ал кираз, 
Шекерден татлы тилинъ, 
Ах, бульбулим, десем аз, 
Якъма, яндырма, гулим. 
Ах, гузелим, Алием, 
Къачма, якъма, сен мени. 
Меним киби, бирданем, 

Ич кимсе севмез сени. 

Бу гедже сен тошюмде 
Къаршымда кулип турдынъ. 
Учып кеттинъ къуш киби, 
Умютлеримни къырдынъ. 
Уяндыкъча, ах, джаным, 
Пенджеремден чокъ бакътым. 
Сенинъ омюр ёлунъа 
Сёнмез чыракълар якътым. 
Ах, гузелим, Алием, 
Къачма, якъма, сен мени. 
Меним киби, бирданем, 

Ич кимсе севмез сени. 


ЯШ ВЕ КЪЫЗ ЙЫРЫ 


Яш: 


Янагъынъда чифте гуль, 
Бердим санъа мен гонъюль. 
Инан. гулим, севгиме, 

Ол сен дерман дердиме. 


Къыз: 


Билем, йигит, инанам, 
Лякин гулюнъ оламам. 
Бир язда ачар, солур, 
Гульнинъ омрю аз олур. 

Яш: 


Айдын баарь геджеси 
Юреклерге зевкь бере. 
Бульбуллернинь хош сеси, 
Бизге шадлыкъ кетире. 


Къыз: 


Олсун рушен девранлар, 
Йырлашайыкъ шенъ йырлар. 
Саф юрекли севгинъле 

Рух къошасынъ гонълюме. 


Яш: 


Гулюм демем, назлымсынъ, 
Эй, къыз, меним арзумсынъ. 
Шенъленейик, кель дюльбер, 
Джошсун бу яш гонъюллер. 


Экиси: 


Шенъленейик, эй дюльбер, 
Джошсун бу яш гонъюллер. 


СЕН ОЛМАСАНЬ.. 


(Ватан дженкинде севимли 
эринден марум кьалгьан 
кьадыннынь тюркюси) 


Козюм ачып узакь ерде, 

Сени корьдим ильк баарьде, 
Башым тюштю кьалкьмаз дерде, 
Мени кимлер узатаджакъ? 

Бир гуль киби ачтым, солдым, 
Бир къуш киби учтым, кьондым, 
Асретиньден дертли олдым, 
Мени кимлер узатаджакъ? 

О козьлеринь кок тюсюнде, 
Алев олдынь кокюсюмде, 

Сен олмасанъ къол устюнде. 
Мени кимлер узатаджакъ? 
Булдым сени юре-юре, 

Козь этмедим ят эллере, 
Сонъки кунюм сувукъ ере, 
Мени кимлер узатаджакъ? 
Асрет къалдым эндамынъа, 
Къайтып кельмединъ яныма, 
Сенсиз сонъки мекяныма, 

Мени кимлер узатаджакъ? 
Сабыр эттим, сабыр кетти, 

Отуз беш йыл мен «ах» чектим, 
Гъафлет къалманъ, эджель етти, 
Достлар мени узатаджакъ. 


НЕЧЮН МЕНИМ БЕНЪЗИМ СОЛДЫ 


Нечюн меним бенъзим солды, 
Нечюн козьлерим яш толды. 
Айтынъ достлар, мен нейлейим, 
Манъа нелер, нелер олды. 


Юрегимде бир яныкъ бар, 
Сёндюралмаз къарлар, бузлар. 
Кеттинъ ярем кельмез олдынъ, 
Сёндю кокюмде йылдызлар. 


Кокюсюмни нидже йыллар, 
Дельди, тешти бу яныкълар. 

Анань, бабанъ сагь экенде, 
Ич билинмез айрылыкълар. 


Янды юрек, куйди юрек, 
Сёндюрмеге дерья керек. 
Дерья сёндюрип олмаса, 
Сендюреджек бир яр керек. 


АНА УМЮТИ 


(Улу Ватан дженкинде 
эвлядыны гьайып эткен 
аналаргьа) 


Эвимнинь алдында 

Кирезлер кьуруды, 

Козюмнинь яшлары кьурумай. 
Отуз йыл умютнен 

Елуньда турдым... 

Кьаралар киймеге кьол бармай. 


Душманнынъ юреги 

Бир сувукь таш экен, 

Чектигим аизар иритмей. 

Генчлиги чагьында 

Учь эвляд ёкъ эткен 

Ананынъ къальбинден дерт битмей, 


Экиси йигитче 

Джан берди... Умют ёкъ, 
Кенджемни бекледим, беклерим, 
Козюмни орьткендже 

Бир авуч топракь, 

Акъ камзолчыгъыны утлерим, 

Козюмнинь огюнде, 

Сен аля тирисинь, 

Ел бакьам эм гедже, эм куньдюз. 
Багърымдан узюльген 

Учь джаннынъ бирисинъ, 

Кель джаным, эвлядым, кель Къуддус! 


ЭНДИМ ОЗЕН БОЙЛАРЫНА 


Яйлаларны сарды думан, 
Коралмайым къойларымны. 
Къавалымны чалып, аман, 
Эндим озен бойларына. 


Эшит, ярем, яйлалардан . 
Койге къайтып кельгенимни. 
Гедже-куньдюз хаялымда 
Сени алып юргенимни. 


Коюмизнинъ къыбласында 
Вишне, кирез сачкъан да бар. 
Мен багъчаджы олмасам да, 
Манъа къальбин ачкъан да бар. 


Кель севгилим, бир козь ташла 
Меним юрген ёлларыма. 
Ёл толусы къойлар асрап, 
Дагълар ашкъан шенъ ярынъа. 


Ярем бакъса къапысындан, 
Яйлалардан думан кетер. 
Эр бакъышы, яр ашкъына, 
Ёлларыма нурлар сепер. 

ЯНЬЫ ШИИРЛЕР 


ТЫНЧЛЫКЪ СЕЗЮ КЬАНАТЛЫДЫР 


Дюнья халкьы! Тынчлыкъ сёзю кьанатлыдыр, 
Кучьлю олсун, джайрасын бар джиангъа! 

Бу дюньяда эр шейден пек джан татлыдыр, 
Янсын душман, тынчлыкъ керек инсангъа! 


Айдын куньлер, 

Мейдан чёллер, 
Сиярмасын, янмасын! 
Юртум солма, 

Виран олма, 

Дженк излери къалмасын! 


Дженк не демек бизлер чокътан билемиз, 
Бу куреште айдын олсун ёлунъыз! 

Бутюн дюнья генчлерине бильдиремиз: 
Чатал юрек, къоркъу бильмез олучъыз! 


Аят гузель, омюр гузель, халкъ гузелн. 
Багъ-багъчалар чечек ачсын, гуль толсун. 
Йылдан-йылгъа эп ярашсын бизим эль, 
Дженк дегиль де, эр бир эвде той олсун! 


Тынчлыкъ енъер дюнья халкъы бирлешсе, 
Тынчлыкъ ичюн дюнья халкъы уянсын! 
Фесатчылар джоюлыр халкъ курешсе, 
Тёпемизде тынчлыкъ машъали янсын! 

Айдын куньлер, 

Мейдан чёллер 
Сиярмасын, янмасын! 
Юртум солма, 

Виран олма, 

Дженк излери кьалмасын! 


УЛУ БАЙРАМ ШЕРЕФИНЕ 


Нидже баарь, нидже кузьлер, 
Кечти дюнья юзюнден, 

Енъмек ичюн догъдыкъ бизлер, 
Он едининъ кузюнде. 


Бу шанлы кузь кирип къалды 
Мазлумларнынъ синърине. 
Халкълар ондан къанатланды 
Сыгъынып бир-бирине. 


Къувет берди бизге Ватан, 
Сербест аят, сербест йыр. 
Айдын уфукъ, кунеш ве танъ 
Ёлумызгъа сачты нур. 


Ишсизликни ексан эттик, 
Тер тёкмедик биз зая. 
Кяинаткъа. айгъа еттик, 
Бильди бизни бар дюнья. 


Эбет, къолай дегиль эди, 
Енъишлерге иришмек. 

Къара кучьлер кунь бермеди, 
Керек олды курешмек. 


Бир локъмачыкъ не экенин, 
Биз къарт несиль билемиз. 

Софрамызда мубарекни, 
Шимди бол-сал тилемиз. 


Ер юзюнде нидже инсан 
Бунъа мухтадж бугунь де. 
О да яшай, чекишип джан, 
Хабери ёкъ дюгюнден. 


Элял эмек, сербест аят, 
Мамюрликке ачты ёл. 
Тынчлыкъ Ерде джайса къанат, 
Софрамыз эп олур бол. 


Ер юзюнден къара ниет, 
Къыргъынлыкълар деф олсун. 
Бомба дегиль, эр ер нимет. 
Эр эв боллукъ зевкъ толсун! 


Бирдем эмек шуретиле, 
Иш башлаймыз эр саба. 
Улу байрам шерефине, 
Ал Октябрь, Мераба! 


ОЛЮМГЕ 
(М, Джалильден) 


Нидже кере мен панджаньдан 
Кьурутулдым, олюм, 

Нидже кере аят аман 

Узатты элин... 

Чокь курештик сенинь иле, 
Еньип олмадынь. 
Къапкъанынъа тюшсем биле,— 
Чёктюралмадынъ. 

Омюринънинъ сонъу бу деп, 
Фена къыйнадынъ. 

Мен сезюмден денмедим эп, 
Къальбни тыймадым. 

Олюм, билем, сенинъ иле 
Ойнамакъ олмай, 
Гъамсызлыкъ не йигит биле, 
Эм якъын алмай. 

Аят — агъыр бир ёл дейим, 
Аят — куреш эм... 

Ёкъ, ёкъ, ольмек истемейим, 
Яшавны севем. 

Боранлардан четте турсанъ -- 
Тынч олурсынъ пек, 

Санъа далдым дешет-боран 
Джебэ кечерек... 

Кене тюштим мен панджанъа 
Къоркъунчлы олюм. 
Бугъавлады джеллят, мына 
Язалмай элим. 

Тезден сёнер аятым эм 
Рухумнынъ кучю. 

Ольсем, олем акъикъатнен, 
Батыр халкъ ичюн. 

Ахыр сонъу тузагъынъа 
Кене илиндим, 

Эсир тюшип, олюм, санъа 
Егерден эндим. 

Не япарсынъ, ёл аятта 
Шимди сарп туташ, 
Курешчиге енъиш, я да, 
Олюмдир ёлдаш. 

Тезден сёнер йылдыз тарзы 
Омюрим кучю, 

Олем адалет, чин арзу, 

Иль ве халкъ ичюн. 

СЕВГИЛИМЕ 


Бельки санъа кельмез мектюплер, 
Хабер биле алмазсынъ менден. 
Излеримни орьтер серт еллер, 
Елларымны от басар бельден. 
Меним къара кийгенимни сен, 

Ве гьам толу о тюшлериньни - 
Вакъыт ювар, атта сенинънен 
Сонъки татлы опюшлеримни. 
Агъыр олур санъа, эльбет де, 
Усанырсынъ яшап дюньяда. 

Эзер сени, кьыйнар айретте, 

«О ёкъ» энди деген бир сада. 
Меним ичюн бойле бир демде 
Чыкъып кетмек агъыр эсинъден. 
Марум къалмакъ умютсиз куньде, 
Айырылмакъ татлы севгинъден. 
Аньла. джаным, меним тек шу ань, 
Тек шу аньде къальбим эзилир. 
Олюм енъер, бельки, о заман, 
Ёлум сенден сёзсюз узюлир. 
Къальбим саф хаялынъа толып, 
Олюм къалмады чет ерлерде. 
Севгинъ сырлы бир тылсым олып, 
Сакълады джанымны дженклерде. 
Йыкъылсам да «Енъерим!» дедим, 
Бу ант чыкъмады ич эсимден. 
Юртума енъмей къайтса эдим, 
«Сагъ ол» демез эдинъ манъа сен. 
Дженкчи ёлу узакъ ве сарптыр, 
Бекле мени къанлы дешеттен. 
Мен келирим, севгинъ пек сафтыр, 
Алып чыкъар сувдан, атештен. 


Сентябрь, 1943 

КЬАТИЛЬГЕ 


Тиз чёкмем сенинь алдынъда къатиль, 
Мабюсханенъде къул этип эзсенъ де. 
Ольсем, тим-тик олерим, яхшы биль, 
Балта иле сен башымны кессенъ де. 


Бинь дегиль, сенинь кибилерни мен, 

Тек юзюнинь келип олдым акъкъындан. 
Шуныньчюн, кьайтып барсам сагь-эсен, 
Мытлакь афу сорайджагъым халкъымдан. 


Ноябрь, 1943 


ТЮРКЮЛЕРИМ 


Гоньюлимнинь энь терюнде орькенленип, . 
Гуль ачынъыз урь юртумнынъ къыр-тюзюнде. 
Сизде нидже кучь, алев бар, тюркюлерим, 
Акъкъынъыз да о къадар чокъ ер юзюнде. 


Сизге бердим къальбимдеки ислеримни, 
Сизде меним буллюр киби козьяшларым. 
Сиз ольсенъиз, кимсечиклер анъмаз мени, 
Сиз яшаркен, тюркюлерим, мен яшарым. 


Акъикъат ве къальбим укюм эттигини, 
Туташтырдым мен тюркюмде. алевледим. 
Тюркюм иле еттим достнынъ къадирине, 
Тюркюм иле душманымны махв эйледим. 


Мени эсир ала бильмез кендине ич, 

Кейф чатувлар, уфакъ омюр — яттыр манъа. 
Шииримде севги, атеш, акъикъат — кучь, 
Асыл бутюн аятымдан будыр мана. 

Бу алемни терк эткенде эбедиен 

Пак юрегим садыкь кьалыр еминиме. 
Тюркюлерим Ватан ичюн бир эдие, 

Мен халкьыма такьдим этем омюримни. 


Шанлы куреш ёлу кечтим йырлаяракъ, - 
Тюркю иле кельдим омюр языма мен. 
Джелляд балтасы астына баш къояракъ, 
Сонъки дефа, сонъки йырны язмакътам мен. 


Тюркю манъа сербест яша, деп огретти, 
Ольгенде де эркек киби джесюр оль. деп. 
Къайнакъ омрюм там бир тюркю олып отти, 
Олюмим де кечер тюркю киби инълеп. 


26 Ноябрь, 1943 


СЕРИН ДЕРЕ 
(Аптемнинь хатиресине) 


Бугунь кене санки эсимни джойып, 

Шу чытырман, джаплы ерлерден кечтим. 
Тиз чекерек ‚ташларынъа кьол кьойып, 
Серин дере, шырын сувуньдан ичтим. 


Алып кельди мени мында узакьтан, 
Дерманы ёкъ, бир тесадюф аизар. 
Буллюр сувлы дере сени унутмам, 
Вуджудымда юрген къанда тамчынъ бар. 


Араретли юрегимни бузлатып, 
Сувларыньдан авуч-авуч ичтим мен. 
Дым багърынъа тувгьанымны узатып, 
Мор кокюньден ерге бакьып учтым мен. 


Серин дере, корем сенинь коксюньде, 
Ешиль чайыр. кьыр ве джаплар, юксек дагь. 
Аптем яткьан шу обачыкь устюнде 

Эминим ки, ачар эр йыл акъбардакъ. 


8 март, 1981 с. 

КУНЕШЛИ ТАШКЕНТ 


(Ташкентнинь 2000 йыллыгъына) 


1 


Буюк Ватаннынъ шаркъында чыракъсынъ, 
Бинъ-бир унерли, халкъынъ бар, Ташкент! 
Гонъюллер эшкъына къайнар чокъракъсынъ, 
Шанлы гъурургъа акъкъынъ бар, Ташкент! 


Он бешлер ичинде солмаз бир гульсинъ, 
Чокъ къасыргъалар кечти башынъдан. 
Достларынъ сагьлам, къавийдир, 

биль ки, сен, 
Багърынъда яткъан мермер ташынъдан. 


Къокъулар сачмакъта джумле алемге, 
Сенинъ багърынъда ачылгъан гуллер. 
Гоньюллер охшай ‚зевкъ бере эр кимге, 
Чимгандан эскен серин-хош еллер. 


2 


Ташкент! Кунеш къучагъысынъ, 
Шиир, саньат оджагъысынъ! 
Чыкъ тёпеге, дагълардан бакъ, 
Йылдыздан чокъ мында чыракъ! 


Кульди санъа улу заман, 
Узеринъде ата ал танъ. 
Сенде нидже бар унер-фент, 
Къальби, юзю кулер Ташкент! 


Севдинъ, севеджексинъ, Ташкент, 
Кульдинъ, куледжексинъ, Ташкент, 

Еньишлернен хош мензильге 
Кельдинь, келеджексинь. Ташкент! 


3 


Озгъардынъ эки бинъ баарь сен, 
Кечирдинъ нидже гъам, къаарь, сен. 
Алланды уфукълар бир заман, 
Тарихий Октябрь танъындан. 


Эй, Ташкент, санъа козь ташласакъ, 
Эшкъынъа йыр созып башласакъ, 
Къуванчлар кенъ багърынъдан ташар, 
Бу йырлар дагъ-ташлардан ашар. 


Аэнкли эзгинъе шурет-шан, 
Чыдамлы сёзюнъе шурет-шан! 
Ашыкъынъ — бинълернен ал гуллер, 
Чешит хош макъамлы бульбуллер. 


4 


Сувунъдан иче 

Сербест, шенъ халкълар. 
Шанынъ. шуретинъ 
Кунь-куньден артар. 


Кунеши къонмаз — 
Ташкенттир, Ташкент. 
Чечеги солмаз -- 
Ташкенттир, Ташкент. 


Урь байрамынъны 
Хайырлап бугунь, 
Бутюн улькемиз 
Этмекте дугунь. 

Халкьлары дюльбер, 
Ишкир, иджаткяр. 
Пек мусафирпервер 
Хош адети бар. 


Келиньиз ,достлар, 
Тепейик хоран. 
Тарихий байрамны 
Этейик сейран! 


Яшарсын Ташкент, 
Кене йыл-йылдан. 
Янсын чыракълар, 
Тынч олсун заман! 


БЕЯЗ САРПАНЛАР 


«Памукъ тарласы — 
Джесарет мейданыдыр!» 
Эр кимнинъ къальбине 
Синъди бу язылар. 
Памукъ эр кеснинъ 
Джаны ве къаныдыр, 
Алты миллионгъа 

Етти бу арзулар. 


Сарпанлар тиклермиз 
Ер котергендже, 
Тарлалар безенген 
«Беяз гуллерден». 

Бу улу макъсадчюн 

Курешсек биз эрдже, 
Эх, нелер кельмез 
Бу «алтын эллерден!» 


Эшкъ осун йыгъылгъан 
«Акъ алтын» дагъына, 
Памукълар анъдыра 
Чал далгъаларны. 
Тарлалар чагъыра 
Кенди багърына, 

Бу шанлы курештен 
Чет къалгъанларны! 


Толсун бункерлер, 
Ташсын анбарлар, 
Онынъ бир граммы 
Къалмасын ерде! 
Бизлерни бу демде 
Саф къальбнен 
Анъгъан бар, 

Алемде, дост-къардаш 
Мемлекетлерде! 


Памукь--кучь-кьудрет, 
Памукь — мамюрлик, 
Эр къутучыгъында 
Кунешнинъ нуру бар. 
Бу нурле парлакътыр 
Аят омюрлик, 

Онда инсанлар 
Къальбининъ сыры бар! 


Октябрь, 1983 

СЕНМЕЗ ЧЫРАКЪ 


(Йыр) 


Яшамагъа бизлер эр кунь 
Огренемиз Улу Ленинден. 
Гьаелери онынь бутюн 
Дюньяны сарсытты темелинден. 


Ленин ольмез, Ленин яшай, 
Чокь асырлар о яшайджакъ. 
Ленин яшай, Ленин бизнен, 
Ватан ве халкь гуль ачаджакы! 


Ленин-- Улу бабамызнен 
Кокюмиз айдын. ишимиз акъ. 
Буюк даий, адынъызнен 

Янар ёлумызда сёнмез чыракъ. 


Ленин ольмез, Ленин яшай, 
Чокь асырлар о яшайджакъ. 
Ленин яшай, Ленин бизнен, 
Ватан ве халкь гуль ачаджакы! 


ЭМЕК ЙЫРЫ 


Нидже улу ишлеринен 
Шанлы бизим Ватанымыз. 
Янъы-янъы енъишлернен 
Ата эр кунь ал танъымыз. 


Эмектир инсангъа 
Эм шурет, эм шан. 
Эмекнен дюньяда 
Бахтлыдыр Инсан! 

Сербест эмек олгьан юртта, 
Иджадий кучь эп артмакъта. 
Олсун шаркъта, олсун сыртта, 
Халкь муджизе яратмакъта. 


Эмектир инсангъа 
Эм шурет, эм шан. 
Эмекнен джианда. 
Бахтлыдыр Инсан! 


Бирдем къувет, бирдем эмек, 
Еньер джиан фелякетин. 
Инсанлыкъкъа унер демек, 
Меним азиз Мемлекетим. 


Эмектир инсангьа 
Эм шурет, эм шан. 
Эмекнен дюньяда, 
Бахтлыдыр Инсан! 


ЛЯЛЕ 
(Йыр) 


Не де гузель бу ляле, 
Бакькьан козьлер кьамашыр. 
Ордудан кьайткьан яреме 
Багьышласам ярашыр. 


Ляле чечек, кьыр чечек, 
Ярем тезден келеджек. 
Яр эшкьына олайым, 
Ляле киби келинчек. 


Яремде къыркъ унер бар, 
Къызлар онъа севдалар. 

Чекилинъ сизлер ёлумдан, 
О тек манъа севда яр. 


Кель, кель ярем, кель ярем, 
Солмасын къолда лялем. 
Муаббет омюр сюрейик, 
Сукълансын бизге алем. 


Олдыкъ экимиз севда, 
Яшлыгъымыз чагъында. 
Ачармыз ляле киби яр, 
Шанлы юртнынъ багъында. 


КОМЮРДЖИЛЕР 


Комюрджилер ер астында 
Тер тёкелер. 

Электрик къазмаларнен 
Ер сёкелер. 


Комюрджилер, комюринъиз, 
Къыздырмакъта чокъ эвлер. 
Айдын олсун омюримиз, 
Эм шеэрлер, эм койлер. 


Комюр яна атеш олып, 
Куль олып, 
Домналардан челик акъа 
Сель олып. 


Фенерчиги бенъзей онынъ 
Ал танъгъа. 

Эмегинен хызмет эте 
Ватангъа. 


Комюрджилер, комюринъиз 
Къыздырмакъта чокъ эвлер. 

Айдын олсун омюримиз» 
Эм шеэрлер, эм койлер. 


БАГЪЧАНЪДА КЪАЛДЫМ 


(Йыр) 
Догъдым мен сенинъчюн бу дюньяда, 
Ач юрегинъни эля козьлюм. 
Сенсинъ, сенсинъ тек мурадымда, 
Эллери чебер, ширин сёзлюм. 


Яй киби къашлар, 
Далгъалы сачлар, 
Багъчанъда къалдым, 
Къальбинъни ач, яр. 
Къальбинъни ач, яр. 


Сюрмели козьлер, 

Бал, шербет сёзлер. 
Диване олдым, 

Кель, сёндюр, дюльбер. 
Кель, сёндюр, дюльбер. 


Сёз берем, якъса сени арарет, 
Багъчанъда ачарым нар олып. 
Сарса да бизни не киби фелякет, 
Къалырым акъикъий яр олып. 


Багъчанъда къалдым, 
Ойларгъа далдым. 
Кельдинъ сен, назлы яр, 
Къолунъны алдым. 


Къолунъны алдым. 
Сёз бердим санъа, 
Сёз бердинъ манъа. 
Бахт йылдызымыз 
Пек айдын яна. 

Пек айдын яна. 

МУНДЕРИДЖЕ 
1941 — 1960 


«Улукълар» китабындан 


Къуш къая. 
Эвлядынъым. 
Сарсылмаз къальа. 
Баш эгмединъ. 
Мен октябрь баласым. 


Багъдад къызы, мераба. 
Айдынъыз, достлар. 
Мераба, янъы йыл!. 


Улукълар. 
Эки шаин. 


Къазахстан совхозында. 


Багъчеванлар. 


Бинъ тешеккюр. 


Багъда. 


Агъарса да зилифлерим. 


Батырлар улькеси. 


Бинъ терек ичинде. 
Севгим сёнмез бир алев. 


Инанам. 


Достлукъ ичюн. 


Сен янымдан кечкенде. 


Кетем санъа. 


Янымда кимсе ёкъ. 
Мен ель олсам. 


Балыкъчы 
Диляверге. 


қъыз. 


Суретимни алсанъ. р 
Озьбекистан./ °... 
Сонъки ёлгъа. 

Ачылды санъа урьлюк. 
Багъчада. а аи 
Бизим къызлар. 

Сельби нечюн шувулдай. 
Къыз ве йигит йыры. 


Алтын башакълар. 
Арманда. 
Элеваторда. 
Отьмек ве инсан. 
Биз истеймиз. 

Эки гузель эвлене. 


Багъчамызгъа кельдик бугунь. 


Насип. 5 42, Таа 
Чебер кьызлар. 424; 
Емишли тереклер. 
Санъа гуль деялмам. 
Айше. еее» 4% 
Диньле гузель. 

Изинь бар. 

Баарьнинь гулюдай. А 
Ыртыш боюнда. 
Ольмез аят. 

Йипекчи къыз. А 
Къартнынъ къальб сёзю. 
Кяинат къойнундан. 
Ёлджулар. 

Нечюн бильмем. 

Нар янында. 

Корьдим мен. 

Къокъу. л аа 


Е-Е 


әке 


35 


кӛ%86% 


Почтаджы. ЕЕ СТИ 
Шашып къалдыкъ. аз ле Зе 
Къуруджылар. Е ы ра, ЧЕ. 
Ят адам. 

Азман. а а ӘЖ 

Айт, баба. Амор 

Хырсыз ким?, 

Къадедеш. 

Фалджы. а ры еа 

Пахыл кьаргьа ве бульбуль. 

Йыгъгъан малынь. 

Макьтавгьа ким ляйыкъ. 


1960 — 1970 
«Арзуларым» китабындан 


Сенинь кольгеньде к 5 
Тарихта бир кунь бар. ....... 
“Шиириет багъчасында. К 
Мен къартал дегилим. „...... 
Сенинъ ираденъ. 

Октябрь дегенде. 

Бакъып тоймайым. 

Козьлерим. . 

Таш устюнде инджир. 

Бир солдатнынъ мектюби. 

Сенсинь меним баарим. 

Кьавушырмыз. 


Тельчелеме. 
Сенсиз. 

Бу гуль ачса. 
Излер. 


Янъыерде янъы йыл. 
Нимет юклю керванлар. 
Мен сачым тёкюльгенине. 

53 
54 
54 
55 
56 
56 
57 
58 
59 
59 
60 
60 


64 
65 
66 
66 
68 
68 
69 
71 
73 
74 
76 
77 
77 
78 
79 
80 
82 
83 
83 


Сизлер дженк корьменьиз. 


Аметхангьа. Р 
Арзуларым. к; аса 
Марийстанда. ОА 2,49 
Абибе. шуы ы 
Сен кульсень де. 

Бу адетинь пек яман. 5 
Телефоным. Е ық 


Аналар ольмейлер. 

Бир кирамет тюбюнде. 
Тапсам да анамны. 
Зенджерме армуты янында. 


Анамнынъ собасы. Е 
Пальто. ал аже ЛЫ 8 
Гогемлер. Т 
Ынджытма. өзе Ж 
Афу эт манъа. .... 
Омюрлик борджлумыз. . 
Хатиме. о 
7 ноябрь. ...... 
Торунчыкъ. іе 152% 
Айт, къачан ола. . . . 


Тапынъыз бакъайым. 
Юкълады «йылдызчыкъ». 
Чипилерим. киа 
Сепетли къартий. 
Кьозуларым. 

Кобелек. ЕТЕК 
Джоюкь бузавчыкъ, 
Тиземе баргьанда. 
Кьарагьачым, кьарагьач. 
Фиданем, жара” Ы 25 
Бинь селям. ие: 
Шанлы ёлгъа. $ = 
Музыкант олурым. Б 
Кельсе бабам. С 


383323231ҒЕ% 


Яш достума. 

Кьаз ве турна. 

Балта ве сап. 

Эчки. : 
Яшлыкъ-санки дагь озени. 


Поэмалар ве балладалар 


Солмаз чечеклер (поэма). 
Гулистан гулю (поэма). 

Бир шинельнинъ тарихы (бзлбаді) 
Майренинь икяеси (баллада). қ 
Интикьам (баллада). 

“Ленин ве собаджы (балаа), 
*Терен ярларда 


1970 — 1984 
«Ер нефеси» китабындан 


Достлукъ. ЖЕТЕС 
Кьаранфиль япракьлары. 
Сачылды ёлума, 

Ер нефеси. 
Догърулыкъ. 
Къуванам. 

Сен де, мен де. 
Узюльди теректен. 
Макътасынлар. 

Сиз отуз яштасыз. 
Атешлер ерине. 
Омюр далындан. 
Тиллер. 

Эйилик. 

Севеджек олсанъ. 
Намус. 


276 


119 
120 
120 
122 
124 


126 
155 
168 
172 
179 
186 
191 


194 
194 
195 
195 
198 
198 
198 
200 
201 

201 

203 
203 
203 
204 
204 
205 


Языкъ ки. т 5 часте. м 
Нечюн севдим мен сени. ыы 
Кунеш, эгер. ИЕ 


Волокаламск ёлунда. 

Рязань проспекти. 

Чыракълар ышкъында. А: 
Юз озен ичинде. а р 207% 
Ильични корьмеге. ә 5, % 
Озь далында. 


Сен йырлагъанда. ЕС 
Тенбель. аль Му 
Пенсионер. АРТТАҒЫ” 


Райниснинь мезары башында. 
Бинь бир адам ичинде. 

Бир йылда эки баарь. . 
Къызылчыкъ. 

Эйкеллер янында. 

Бир афта къалгъанда. 
Дюньягъа кельгенлер. гг 
Йыр атеш сёндюрир. 

Беяз геджелер. 

Инсан ве чиркий. 
Терекнинъ истеги. 
Репиннинь чешмеси. а-ы 
Яшасын челиктен кьанатлар. 


Мен сыджакъ кетирдим санъа. 


Риза Халидге. 

«Яшав» копюри. 

Инсан догъа. 

Элли экинджи куню. 

Бир студентке. 

Бойлеси де бар экен. 

Не ичюн?. у 55.34 

4. 


210 
212 


242 
242 


Бильмиш ол. д 

Арамызда бар асыл. 
Дертлюклер. 

Нелер дединь сен. 

Сен андасынъ, мен мындам. 
Алием. 

Яш ве кьыз йыры. 

Сен олмасанъ. Ч 
Нечюн меним бенъзим солды. 
Ана умюти. 2.2 

Эндим озен бойларына. 


*Тынчлыкъ сёзю къанатлыдыр. 


*Улу байрам шерефине. 
*Олюмге. 
*Севгилиме. 
*Къатильге. 
*Тюркюлерим. 
*Серин дере. ў 
*Кунешли Ташкент. 
*Беяз сарпанлар. 
*Сёнмез чыракъ. 
*Эмек йыры. 

*Ляле. 
*Комюрджилер. 
*Багъчанъда къалдым. 

